
AVEM  NOI  LOC  PENTRU  CHRISTOS? 

•»Şi  l-au  pus  în  iesle,  pentrucă  nu 
aveau  ei  loc  în  casă*.  Luca  2,  7. 

Câtă  înţelepciune  vădesc  evangheliştii  în  alegerea  materiei 
istorisirii  lor!  Această  înţelepciune  este  pentru  noi  cu  un  motiv 
mai  mult,  ca  să  credem  în  inspiraţia  de  sus  care  i-a  povăţuit  în 
scrisul  lor. 

Fiecare  viaţă  omenească  este  împletită  din  o  mulţime  de 
evenimente  diferite.  Greutatea  biografului,  care  vrea  să  ne  în¬ 
făţişeze  cât  se  poate  de  fidel  viaţa  unui  om,  constă  mai  ales  în 
iscusinţa  de  a  scoate  la  iveală  tocmai  acele  evenimente,  cari  au 
avut  o  influinţă  hotărîtoare  asupra  ei,  tocmai  acele  vorbe  şi  fapte, 
cari  aruncă  mai  multă  lumină  asupra  motivelor  adânci  ce  i-au 
mişcat  sufletul  şi  cari  ne  lasă  să-i  cunoaştem  şi  apreciem  însu¬ 
şirile  personale,  din  a  căror  împreunare  ne  putem  formă  o  icoană 
completă  despre  caracterul  acelui  om.  In  această  greutate  zace 
cauza  pentru  care  avem  atât  de  puţine  biografii  bune  şi  atât  de 
multe  biografii  slabe  în  literatura  noastră. 

Cetind  evangheliile  nu  ne  prea  dăm  seama,  dar  cu  atât  mai 
mult  simţim,  cu  câtă  înţelepciune  într’adevăr  divină  au  izbutit 
evangheliştii  să  învingă  această  greutate  mare.  Ei  au  fixat  şi 
zugrăvit  în  scrierile  lor  sfinte  tocmai  acele  întâmplări  din  viaţa 
Mântuitorului,  din  cari  îl  putem  cunoaşte  şi  înţelege  mai  bine. 
Cuprinsul  istorisirii  lor  e  înfăţişat  cu  atâta  claritate  şi  intuiţie, 
cum  nu  mai  întâlnim  la  alţi  scriitori.  Cele  ce  ni-Ie  spun  ei,  este 
tocmai  ceeace  trebue  să  ştim  noi.  Chiar  şi  amănuntele  cari  ni-se 
par  neînsemnate  din  povestirea  lor,  sunt  de  o  mare  importanţă 

pentru  completarea  tabloului  care  ne  înfăţişează  pe  Mântuitorul 
şi  ne  ajută  să-i  înţelegem  solia,  aşa  cum  trebue  să  fie  înţeleasă. 

Iată  un  exemplu  luat  din  istoria  naşterii  Mântuitorului.  Tâm¬ 
plarul  losif  din  Nazaretui  Galileei  a  venit  împreună  cu  Maria  la 
Vifleemul  Iudeei,  ca  să  împlinească  porunca  Chezarului  cu  privire 
Ia  conscrierea  poporului.  Sosind  ei  în  oraş,  au  tras  ia  un  conac, 
dar  n’au  fost  primiţi,  ci  li  s’a  spus  că  e  plină  casa  de  alţi  oas¬ 
peţi,  iar  pentru  ei  nu  mai  este  Ioc  într’ânsa.  Atunci  şi-au  căutat 
adăpost  într’o  peşteră,  în  care,  împlinindu-se  zilele  Măriei,  a  născut 
pe  fiul  său  şi  l-au  înfăşurat  şi  l-au  pus  în  iesle  (Luca  2,  1 — 7). 
Această  întâmplare  prevestea  chiar  dela  început,  care  va  fi  soartea 
pământească  a  Aceluia,  pentru  a  cărui  naştere  nu  s’a  găsit  «loc 
în  casă».  Ea  eră  un  semn  profetic  pentru  viitorul  evangheliei, 
care  numai  cu  multă  greutate  a  putut  străbate  în  lumea  plină 
cu  tot  felul  de  alte  lucruri. 

întâmplarea  aceasta  are  prin  urmare  un  înţeles  adânc.  Pri¬ 
mirea  de  care  a  fost  împărtăşit  Mântuitorul  la  naşterea  sa,  ne 
înfăţişează  în  mod  tipic  felul  cum  a  fost  întâmpinată  evanghelia 
pretutindenea  pe  unde  s’a  vestit  într’o  lume  plină  de  aite  preo¬ 
cupaţii.  Cât  de  adeseori  s’a  repeţit  acea  primă  păţanie  a  Mân¬ 
tuitorului  în  tot  decursul  vieţii  sale  pe  pământ  şi  în  trecutul  bi¬ 
sericii  sale!  Alungat  ca  un  străin  din  casele  pline  şi  din  locurile 
de  îmbuibate  petreceri,  El  a  găsit  adăpost  îu  peşterile  sărăciei, 
între  oamenii  năcazurilor  şi  ai  mizeriilor  de  tot  felul.  Şi  oare 
lumea  necredincioasă  de  astăzi,  cu  oamenii  ei  grăbiţi  spre  multe 
afaceri,  nu  ne  prezintă  acelaş  aspect  ca  şi  conacul  jidovesc  din 
Vifleemul  Iudeei,  în  care  nu  s’a  găsit  loc  pentru  Christos?  Nu 
se  împotrivesc  şi  oamenii  de  astăzi  tocmai  în  aceeaşi  formă  faţă 
de  Christos,  cum  s’au  împotrivit  cei  din  oraşul  jidovesc  pe  tim¬ 
pul  naşterii  sale?  Intr’adevâr,  evanghelia  nu  este  astăzi  atât  de 
mult  combătută  făţiş  şi  cu  duşmănie,  pe  cât  de  mult  este  ea  în¬ 
lăturată,  scoasă  şt  izgonită  din  viaţa  oamenilor.  Prin  trecutul  ei 
plin  de  binefaceri  şi  de  roduri  ale  culturii,  religiunea  creştină  a 
impus  un  fel  de  respect  chiar  şi  acelora  cari  nu  o  primesc  cu 
credinţă.  Ea  nu  mai  este  tratată  astăzi  cu  batjocura,  cu  care  a 
fost  tratată  odinioară.  Ba  astăzi  există  şi  astfel  de  oameni,  cari 
în  taina  sufletului  lor  nu  sunt  credincioşi,  dar  în  faţa  lumii  vreau 
să  producă  aparenţa  unor  oameni  cu  credinţă. 

Se  poate  spune  cu  multă  dreptate,  că  de  pe  timpul  Mântuito¬ 
rului  niciodată  nu  a  fost  recunoscută  superioritatea,  curăţenia,  tăria 
şi  eroismul  moral  fără  păreche  al  caracterului  său,  cu  mai  multă  în¬ 
sufleţire,  ca  astăzi.  Nici  odată  nu  a  fost  mai  adânc  simţită  pu¬ 
terea  morală  a  creştinismului  pentru  susţinerea  statelor  şi  a  ordi- 
nei  sociale.  Şi  totuşi,  brutalitatea  unei  vieţi  hiper-saturate  nu  s’a 
manifestat  nici  odată  cu  atâta  putere  ca  în  zilele  noastre,  pentru 
ca  să  înstrăineze  inimile  oamenilor  de  Mântuitorul.  In  această 
formă  a  unei  vieţi  atrofiate  prin  hiper-saturaţiune,  a  unei  vieţi  îngră¬ 
mădite  cu  tot  felul  de  lucruri,  se  manifestă  în  cea  mai  mare  parte 
ireligiozitatea  timpului  nostru.  Astăzi  nu  mai  sunt  trimişi  Ia  luptă 
împotriva  religiunii  creştine  ostaşi  înarmaţi  cu  săbii,  cu  topoare 
şi  cu  făclii  de  răşină.  Această  barbarie  sălbatecă  a  trecut  de  mult. 
In  schimb  însă,  astăzi,  când  se  apropie  de  inimile  oamenilor  solia 
blândă  a  religiunii,  le  găseşte  ocupate,  ocupate  complect,  şi  i-se 
răspunde  că  pentru  dânsa  nu  mai  este  «loc  în  casă». 

Christos  se  apropie  cu  adevărul  divin  de  mintea  oamenilor. 
Ce  i  se  răspunde?  «Complect!»  De  sus  până  jos  totul  e  ocupat. 
Ştiinţa,  morala,  tehnica,  politica,  istoria,  arta  —  iată  oaspeţii 
noştri  favoriţi,  cari  trebuesc  găzduiţi  princiar.  Pentru  tine,  pribeag 
smerit  şi  fără  străluciri  externe,  nu  mai  este  «loc  în  casă». 

Christos  face  apel  pentru  lucrul  său  la  voinţa  oamenilor  de 
azi.  Ce  speranţe  de  bună  primire  îi  surâd?  O,  e  greu  de  tot  să 
câştigi  voinţa  oamenilor  de  astăzi.  Mii  de  planuri  mărunte  şi  tre¬ 
cătoare,  sute  de  proiecte  mari  şi  îndrăzneţe  o  ocupă  şi  preocupă 
în  fiecare  clipă.  Nu,  nu  se  găseşte  nici  aici  «loc  în  casă». 

Christos  se  apropie  cu  iubirea  sa  de  casa  prietenoasă  şi  bu¬ 
curoasă  de  oaspeţi  a  ininiei  omeneşti.  Aici  nădejdea  e  mai  mare, 
căci  încăperile  inimei  sunt  mai  largi  şi  intrările  mai  primitoare. 
Dar  amară  decepţie  —  şi  aici  totul  e  ocupat!  Dorinţe  şi  patimi 
de  tot  felul  să  resfaţă  în  această  împărăţie  fără  hotare,  iar  când 
vine  Stăpânul  ei,  i-se  răspunde  că  «loc  nu  mai  e  în  casă!» 

Aşa  se  repetă  scena  din  Vifleem  în  fiecare  zi.  Mântuitorul 
vine  zi  de  zi  întru  ale  sale,  şi  ai  săi  pe  dânsul  nu-1  primesc.  Lu¬ 
mea  printr’ânsul  s’a  făcut,  şi  lumea  pe  El  nu-1  cunoaşte,  cum  nu 
l-a  cunoscut  şi  nu  l-a  primit  la  naşterea  sa. 

Slujitori  ai  Domnului,  cari  aveţi  râvnă  sfântă  pentru  a  lucră 
la  răspândirea  împărăţiei  lui  Christos  între  oameni,  ce  vom  face 

ca  să  gătim  căile  Domnului  în  lumea  aceasta  care  crede  că  nu 
mai  are  loc  pentru  dânsul?  Iată  întrebarea,  pe  care  trebue  să 
ni-o  punem  şi  să  căutăm  a-i  da  răspunsul  cuvenit,  căci  dela  el 
atârnă  succesul  lucrării  noastre. 

Lumea  de  astăzi  e  lumea  interesului.  Maşinăria  vieţii  se  în¬ 
vârte  cu  repegiune  mare  şi  dă  Ia  o  parte  tot  ce  omului  nu-i 
aduce  folos.  Toate  se  apreciază  din  punctul  de  vedere  al  folosului, 
în  faţa  oricărui  lucru  nou,  omul  de  astăzi  îşi  pune  întrebarea: 
Ia  ce-mi  poate  folosi?  Dacă  ţi-a  reuşit  să-l  convingi  că  ceeace-i 
oferi  tu  îi  va  fi  de  folos,  atunci  iţi  va  deschide  casa  şi  va  găsi  un 
loc  în  ea,  ori-cât  ar  fi  de  plină,  pentru  un  lucru  nou.  Această 
pornire  utilitaristă  e  favorabilă  pentru  primirea  invenţiilor  ce  se 
fac  pe  diferite  terene.  Dar  ea  ne  explică  în  acelaşi  timp,  pentruce 
în  lumea  de  astăzi  nu  se  găseşte  loc  pentru  Christos.  Ea  e  plina, 
e  ocupată  complect  cu  nenumărate  interese,  nădejdi  şi  planuri. 
Totuşi,  pe  cum  spusesem,  ea  nu  respinge  pe  nimenea,  care-i 
aduce  un  lucru  ce  i-se  pare  folositor.  Dacă  Christos  nu  este  pri¬ 
mit  decât  în  peşterile  lumei  de  astăzi,  aceasta  vine  în  mare  parte 
de  acolo,  că  această  lume  nu  înţelege  şi  nu  simte,  nu  este  fă¬ 
cută  să  înţeleagă  şi  să  simtă,  ce  daruri  i-ar  aduce  Christos  pri- 
mindu-1  în  casă. 

Dar  în  clipa  în  care  oamenii  de  azi  vor  fi  aduşi  să  înţeleagă 
şi  să  simţească  adânc  ce  trebuinţă  mare  au  de  un  Mântuitor,  şi 
că  Isus  Christos  este  singurul  Mântuitor  care  are  puterea  să-i 
elibereze  de  păcat  şi  de  mizeriile  sufletului;  în  clipa  în  care  vor 
fî  adânc  pătrunşi  de  ceeace  poate  să  le  aducă  şi  să  însemne 
pentru  dânşii  Christos  —  îşi  vor  deschide  din  nou  uşile  sufle¬ 
tului,  îl  vor  chema  şi-l  vor  primi  cu  dragoste  şi  cu  credinţă. 

Aici  zace  greutatea  cea  mare.  Ecoul  alor  nouăsprezece  vea¬ 
curi  creştine  răsuna  şi  astăzi  destul  de  puternic,  dar  nu  toţi  stau 
să-î  asculte.  Mulţi  şi-au  plecat  urechea  şi  inima  în  altă  parte. 
Aceştia  trebuesc  convinşi  că  viaţa  modernă  nu  are  o  mai  mare 
şi  mai  arzătoare  trebuinţă  decât  ca  să  primească  evanghelia  creş¬ 
tină  şi  să  o  introducă  în  toate  ramurile  ei;  trebuesc  convinşi  că 
evanghelia  creştină  nu  oglindeşte  numai  trebuinţele  unor  vremuri 
peste  cari  am  ft  trecut,  ci  ea  prezintă  condiţiile  vecinie  netrecă¬ 
toare  ale  sufletului  şi  ale  vieţii  omeneşti;  trebuesc  convinşi  că 
de  odată  cu  religiunea  creştină  omul  modern  n’ar  primi  un  ele- 

ment  străin  şi  nefolositor  sufletului,  ci  o  nouă  putere  de  viaţă, 
o  putere  care  i-ar  nobilitâ  şi  străbate  toată  fiinţa  cu  un  duh  curat 
si  înnălţător. 

înfăţişând  oamenilor  astfel  evanghelia  creştină  ca  ceeace 
poate  şi  trebue  ea  să  însemneze  pentru  dânşii,  îi  vom  deschide  calea 
la  inimile  lor.  Dacă  într’un  păhar  plin  cu  apă  vei  pune  un  glob 
de  plumb,  apa  va  trece  peste  marginile  păharului  şi  se  va  vărsă. 
Dar  pune  încă  odată  atâta  apă  cât  spaţiu  cuprinde  globul  de 
plumb,  şi  vei  vedea  că  nu  se  va  varsă  nici  un  strop  de  apă, 
ci  paharul  o  va  cuprinde  pe  toată,  fiindcă  părticelele  apei  adaose 
pe  urmă  s’au  împreunat  cu  ale  celei  din  păhar  şi  ţin  toate  îm¬ 
preună. 

Aşa  stă  lucrul  şi  cu  religiunea.  Dacă  ar  fi  ea  ca  un  glob 
greu  de  plumb  pe  care  l-a  aruncat  cineva  în  sufletul  omenesc 
tixit  şi  aşa  cu  multe  de  toate,  atunci  poate  s’ar  mai  putea  spune 
că  pentru  ea  nu  se  găseşte  loc  acolo.  Dar  religiunea  creştină  e 
un  element  viu,  care  străbate  toată  fiinţa  omului  şi  o  însufleţeşte 
cu  un  duh  nou,  îi  înoieşte,  întăreşte  şi  nobilitează  toată  viaţa. 
Convinge  pe  oameni  despre  aceasta  —  şi  vor  găsi  loc  în  su¬ 
fletele  lor  pentru  evanghelia  creştină! 

Ce  fel  de  oameni  vor  fi  fost  ceice  petreceau  în  conacul  din 
Vifleem,  în  care  nu  s’a  găsit  loc  pentru  losif  şi  Maria?  Evan- 
gheliştii  nu  ne  spun,  dar  nu  e  greu  să  gâcim  ce  fel  de  oameni  s’au 
putut  întâlni  într’un  astfel  de  loc:  vor  fi  fost  ţărani  ovrei  mai  cu 
stare,  cari  au  venit  la  oraş  cu  punga  plină  ca  să  plătească  dajdia» 
vre-un  mic  funcţionăraş  îşi  luă  aiere  de  gravitate  oficială  şi  se 
fălea  cu  importanta  poziţie  ce  o  ocupă  el;  câţiva  soldaţi  romani 
petreceau  sgomotos,  conştienţi  de  ceeace  însemnă  să  fi  apă¬ 
rătorul  unei  împărăţii  atât  de  mari;  vre-un  rabin  tâlcuiâ  celor 
ce  l  ascultau  nişte  porunci  din  lege,  iar  mai  aproape  de  uşă, 
câţiva  gură-cască,  de  cari  întâlneşti  în  fiecare  cârcimă,  completau 
societatea.  Aceşti  oameni,  pe  cari  lumea  i  a  uitat  de  mult; 
umpleau  toată  ospătăria  cu  petrecerea  lor  sgomotoasă.  Intr’o  peş¬ 
teră,  mai  la  o  parte,  a  venit  în  lume  Mântuitorul,  ca  să  o  mân- 
tuească  «şi  l-au  pus  în  iesle,  pentrucă  nu  aveau  ei  loc  în  casă.» 

Dacă  ar  fi  visat  ei  măcar,  cine  eră  cel  nou  născut,  pe  care 
nu  l-au  primit  în  casă;  dacă  ar  fi  ştiut  ce  avea  El  să  facă  pen¬ 
tru  oameni;  dacă  ar  fi  înţeles  din  glasul  prorocilor  ce  avea  El 

să  aducă  lumei  şi,  mai  ales,  dacă  ar  fi  putut  ei  vedea  biserica 
creştină  şi  cum  creştinătatea  se  închină  Celui  născut  în  peşteră 
ca  Stăpânului  vieţii  —  o,  atunci  ar  fi  lăsat  la  o  parte  toată  ne¬ 
păsarea  lor,  ar  fi  sărit  repede  să  deschidă  uşa  şi  ar  fi  găsit  pentru 
noii  oaspeţi  cel  mai  bun  loc  în  casă.  Astfel  şi  tu,  iubite  cetitorule, 
de  cumva  n’ai  găsit  până  acum,  vei  căută  de  bună  seamă  în 
inima  ta  încărcată  cu  multe  de  toate  loc  ales  pentru  naşterea  lui 
Christos  —  îndată  ce  te  vei  convinge  că  dela  aceasta  atârnă 
toată  putinţa  de  a  duce  o  viaţă  bună  şi  frumoasă  aici  pe  pă¬ 
mânt,  o  vieaţă  fericită  şi  netrecătoare  dincolo  de  mormânt. 

Prin  urmare,  cauza  pentru  care  oamenii  de  astăzi  cred  că 
nu  au  în  inimile  lor  loc  pentru  Christos,  zace  în  împrejurarea, 
că  ei  nu  înţeleg  importanţa  lui  Christos,  nu  simţesc  ce  ar  în¬ 
semnă  pentru  ei  Christos,  dacă  I-ar  primi  în  inimile  lor.  A-ţi 
preface  inima  ta  într’un  locaş  al  naşterii  lui  Christos,  înseamnă 
a  primi  din  toată  inima  ta,  cu  tot  cugetul  tău,  cu  toată  virtutea 
ta  şi  în  toată  fiinţa  ta  harul  şi  adevărul  dătător  de  vieaţă  şi  de 
putere  a  lui  Christos .  Şi,  deşi  nici  unul  dintre  oameni  nu  este 
în  stare  să  înţeleagă  pe  deplin  adevărul  şi  fiinţa  divină  alui  Christos, 
totuş  toţi  avem  în  noi  atâta  instinct  ceresc  ca  să  simţim  cât  de 
mare  şi  plin  de  mărire  şi  putere  este  El. 

Poate  că  tu  nu  iubeşti  pe  Christos,  nu  l-ai  primit  în  sufletul 
tău  şi  nu  păşeşti  pe  urmele  lui.  Dar  dacă  te-ai  gândi  cu  toată 
puterea  la  El  şi  la  opera  lui,  atunci  ai  simţi  că  într’ânsul  este 
plenitudinea  sfinţeniei  şi  a  dumnezeirii,  în  faţa  căreia  trebue  să 
te  pleci  cu  smerenie.  Şi  când  acest  ideal  desăvârşit,  acest  ca¬ 
racter  divin  se  apropie  de  tine  şi  cere  intrare  în  sufletul  tău,  ce 
vei  zice?  Vei  simţi  cât  sunt  de  strâmte  şi  necurate  încăperile  su¬ 
fletului  tău,  ca  să  primeşti  în  ele  pe  Christos  cel  curat?  O  cre¬ 
dinţă  atât  de  sfântă  într’un  locaş  atât  de  păcătos!  O  religiune 
atât  de  mare  într’un  suflet  atât  de  mic!  judecând  bine,  înţelegem 
că  religiunea  creştină  cu  motivele  ei  curate,  cu  puterile  ei  divine, 
cu  idealul  ei  înalt  este  cu  mult  mai  măreaţă  decât  ca  să  poată 
fi  găzduită  într’un  suflet  atât  de  îngust  şi  într’o  viaţă  atât  de 
strâmtă  ca  a  noastră.  Nu  e  loc,  nu  e  loc! 

Chestiunea  atinsă  în  aceste  cuvinte  ne  arată,  cât  este  de  ne¬ 
cesară  influinţa  binefăcătoare  a  religiunii  creştine  asupra  vieţii 
omeneşti.  Ea  ne  face  să  înţelegem  de-oparte,  cât  de  strâmtă 

am  făcut  noi  viaţa,  şi  de  altă  parte,  cât  de  largă  ni-o  dă  Dum¬ 
nezeu  şi  ce  puteri  neistovite  a  aşezat  într’ânsa.  «Voi  oameni, 
v’aţi  strivit  viaţa-»  —  aşa  ne  spune  evanghelia.  «Voi  aţi  îngustat 
cuprinsul  ei.  Prin  uşile  şi  ferestrile  pe  cari  voi  i  le-aţi  dat,  nu 
pot  intră  decât  gândiri  mici  şi  amărîte.  In  încăperile  ei,  pe 
cari  voi  le-aţi  alcătuit,  nu  poate  trăi  nici  un  adevăr  mare.  Dar  să 
nu  credeţi  că  aşa  a  voit  Dumnezeu  să  fie  viaţa  voastră!  Ea  e  lucrul 
arhitecturei  voastre,  pe  când  Dumnezeu  îi  dăduse  un  plan  de 
palat  împărătesc.  El  v’a  zidit  ca  să  fiţi  un  «templu  al  Duhului 
sfânt».  Căutaţi  numai  şi  veţi  găsi  că  Dumnezeu  şi-a  zidit  înlă- 
untrul  vostru  casă  împodobită,  în  care  să  petreacă.  Pe  lângă 
toate  răutăţile  de  cari  este  plină  casa  sufletului  omenesc,  totuş 
se  găseşte  înlăuntrul  ei  loc  şi  pentru  naşterea  lui  Christos». 

Dacă  evanghelia  Mântuitorului  nostru  Christos  n’ar  fi  făcut 
nimic  altceva  decât  acest  singur  lucru:  să-i  aducă  omului  ne¬ 
contenit  aminte  de  demnitatea  cu  care  l-a  creat  şi  de  darurile 
frumoase  cu  cari  l-a  înzestrat  Dumnezeu  —  şi  totuş  ar  fi  făcut 
neînchipuit  de  mult  Evanghelia  stă  şi  astăzi  în  mijlocul  acestei 
vieţi  degenerate  prin  păcat  şi  îi  spune  omului  cu  mustrare  că  nu 
aceasta  este  înfăţişarea  pe  care  trebue  să  o  dea  el  vieţii  sale. 
Omului  trupesc,  al  cărui  suflet  este  un  iad  de  patimi;  beţivului 
ameţit  de  duhoarea  otravei  ce-i  istoveşte  puterea  trupului  şi  a 
sufletului;  omului  uşuratec  şi  superficial,  care-şi  pierde  zilele  în 
lucruri  de  nimic;  celui  sgârcit,  care  şi-a  strâns  inima  ca  o  pungă; 
celui  egoist  brutal,  ordinar  şi  tuturor  celor  stăpâniţi  de  păcate 
grele  —  le  vesteşte  evanghelia  cu  glas  de  mustrare:  «Voi  vă 
faceţi  viaţa  necurată,  uşuratecă,  sărăcăcioasă  ca  vai  de  ea.  Voi 
vă  strâmtaţi  viaţa  atât  de  mult,  încât  nu  mai  rămâne  în  ea  loc 
pentru  gândiri  nobile  şi  pentru  dorinţe  curate.  Dumnezeu  a 
creat-o  însă  largă  şi  primitoare.  Deschideţi-i  încăperile  şi  veţi 
găsi  în  ea  loc  şi  pentru  naşterea  Fiiului  său». 

Sunt  oameni  cari,  când  li-se  propoveduieşte  o  viaţă  mai 
bună  şi  mai  curată  pe  bazele  evangheliei,  când  Christos  se  apropie 
de  uşa  inimei  lor  şi  cere  intrare,  se  simt  nevrednici  să-I  primească 
sub  acoperemântul  casei  lor  neîngrijite.  Acest  sentiment,  ce 
e  drept,  e  plin  de  smerenie,  dar  nu  este  în  spiritul  unei 
credinţe  fiieştî  şi  pline  de  încredere.  Dumnezeu  a  creat  inima 
noastră  şi  o  cunoaşte  mai  bine  decât  noi.  Christos  ştie  dacă 

este  loc  în  ea,  ori  nu  este?  Să-I  lăsăm  deci  înlăuntru  şi  El  va 
găsi  loc  pentru  sine,  unde  noi  nici  n’am  putut  visa.  El  va  des¬ 
coperi  într’ânsa  câmpuri  cu  totul  nouă  şi  roditoare,  încât  noi  în- 
şi-ne  vom  rămânea  uimiţi  de  puterea  ce  o  va  manifestă  natura 
noastră  ca  să-şi  găzduească  înaltul  oaspe. 

N’aţi  văzut  nici  odată  minunea  ce  s’a  întâmplat  cu  omul 
păcătos,  dupăce  a  intrat  în  slujba  lui  Christos?  N’aţi  văzut  cum 
această  biată  fiinţă  strivită  de  rele,  cu  mintea  întunecată,  cu 
inima  sdrobită  şi  fără  căldură,  cu  voinţa  fără  putere,  încetul  cu 
încetul  se  ridică,  scutură  noroiul  păcatelor,  i  se  desghiaţă  inima, 
îşi  extinde  câmpul  pe  care  spiritul  său  întinerit  va  aruncă  să¬ 
mânţa  rodnică  de  fapte  bune  a  cunoaşterii  de  Dumnezeu  ?  N’aţi 
văzut  cum  cele  ce  mai  înainte  au  fost  urîte,  stricate  şi  vrednice  de 
dispreţ,  au  ajuns  prin  puterea  lui  Christos,  care  toate  le  ’noieşte, 
pline  de  mărire,  de  frumseţă  şi  de  vrednicie  morală?  N’aţi 
văzut  ori  n’aţi  auzit  niciodată,  cum  dintr’un  om  mic  a  devenit 
un  creştin  mare,  cum  un  caracter  întunecat  prin  păcat  s’a  lu¬ 
minat,  s’a  încălzit  şi  a  strălucit  cu  frumseţe  în  razele  dătătoare 
de  viaţă  ale  credinţii?  Dacă  aţi  văzut  ori  aţi  auzit  vre-odată 
despre  o  minune  ca  aceasta,  de  felul  căreia  s’au  întâmplat  mii 
şi  milioane,  atunci  nu  mai  staţi  la  îndoială,  ce  să  faceţi,  când 
se  apropie  Mântuitorul  de  uşa  inirnei  voastre!  In  acest  conac  mare 
al  inirnei  se  întâlnesc  mulţi  călători  în  calea  lor  printre  oameni,  şi 
pentru  toţi  se  găseşte  loc.  Dorinţe,  nădejdi  şi  adevăruri  cari  în 
asemănare  cu  adevărul  lui  Christos,  cu  nădejdile  religiunei  sale 
strălucesc  numai  ca  o  schinteie  pe  lângă  lumina  dătătoare  de  viaţă 
a  soarelui,  toate  au  fost  găzduite.  Oare  numai  pentru  Christos 
să  nu  aibă  oamenii  loc  în  casa  sufletului  lor? 

Nu  e  loc?  E  atât  de  plină  inima  ta,  frate  iubit?  Nu  e  loc  pentru 
Christos  —  singura  ta  nădejde  ?  Nu  e  loc  pentru  Christos  —  singura 
ta  mântuire?  Nu  e  loc  pentru  Christos  —  viaţa  ta  cea  vecinică  ? 

Faceţi  loc  pentru  Christos  în  inimile  voastre!  Vă  îndemn 
să  faceţi  loc  larg  pentru  El,  chiar  dacă  ar  trebui  să  aruncaţi  de 
dragul  lui  la  o  parte  toate  lucrurile  scumpe  vouă,  dupăcum  fac 
corăbierii  cari  văzându-şi  corabia  gata  să  se  cufunde  şi  viaţa 
ameninţată  de  valuri  furioase  din  toate  părţile,  aruncă  în  mare 
toată  mătasa,  tot  aurul  şi  toate  preţioasele  lor,  numai  să-şi 
salveze  viaţa. 

Nu  e  loc  pentru  Christos?  Aduceţi  în  faţa  Lui  sfântă  oaspeţii 
cari  îi  opresc  intrarea  în  cămara  sufletului  vostru,  şi  veţi  vedea 
cum  îşi  vor  întoarce  în  altă  parte  privirile  lor  pline  de  ruşine. 
Dacă  nu  ştiţi  voi,  ei  ştiu  al  cui  loc  l-au  ocupat  pe  nedreptul. 

E  în  prag  sărbătoarea  Naşterii  Domnului !  Christos  se  apropie 
din  nou  de  uşa  inimei  noastre  şi  bate  ca  să  i-se  deschidă  şi  să-l 
primim  înăuntrul  ei.  Să  nu-1  primim  numai  cu  hainele  curate  ale 
trupului,  cu  colindele  şi  cântările  buzelor  noastre,  ci  să  ne  curăţim 
şi  cămara  inimei  noastre,  şi  să-l  primim  în  ea  făcându-i  loc  împodobit 
pentru  sfântă  naşterea  sa.  Căci  numai  aşa  primindu-1,  vom  da 
mărire  Iui  Dumnezeu,  iar  între  noi  oamenii  va  fi  pace  şi  bună 
voire!  In  acest  înţeles:  Naşterea  lui  Christos  —  să  ne  fie  de  folos! 

(După  episcopul  Phillips  Brooks.) 

Dr.  JSicolae  Bălan. 


CATEHIZATIUNEA. 

y 

introducere. 

Prin  ordinul  P.  V.  Consistor  arhid.  din  2  Iunie  1911  Nr. 
1846  Şcol.  pentru  conferenţele  învăţătoreşti  din  anul  acesta,  la 
cari  au  fost  invitaţi  şi  cateheţii,  s’a  fixat  un  singur  obiect  de  în¬ 
văţământ  spre  pertractare,  şi  anume:  Religiunea.  In  urma  acestui 
ordin,  pentru  conîerenţa  învăţătorilor  şi  cateheţilor  din  protopres- 
biteratul  Deş  mie  mi-s’a  dat  să  lucrez  tema:  Manualele  de  religie 
şi  de  literatură  didactică  religioasă  şi  cele  mai  bune  cărţi  de  me¬ 
todică  a  învăţământului  religios .  întrebuinţarea  Sf.  Scripturi  în 
şcoală  ca  mijloc  de  învăţământ  şi  necesitatea  unei  Biblii  şcolare. 
Lectura  literaturei  religioase ,  care  s'ar  puteă  face  în  şco alele  noastre 
de  toate  zilele  şi  de  repetiţie  ş.  a.  Am  şi  pregătit  disertaţiunea 
aceasta  şi  o  am  cetit  în  şedinţa  din  31  Octomvrie  v.,  dar  am 
întimpinat  foarte  mari  greutăţi  la  compunerea  ei,  şi  anume:  în 
lipsa  unei  biblioteci  publice  bine  provăzutâ  cu  cărţi  de  religiune 
şi  în  lipsa  mijloacelor  materiale  proprii,  nu  mi-am  putut  câştigă 
toate  izvoarele  necesare;  apoi  puţinele  manuale  de  învăţământ 
religionar  şi  de  metodică  religionară,  ce  mi-am  putut  procura,  în 
mare  parte  sunt  dela  autori  cu  pregătiri  atât  de  superioare  faţă 
de  mine  şi  cu  praxă  atât  de  vastă  pe  terenul  învăţământului  şcolar, 
încât  din  partea  mea  ar  fi  fost  o  cutezanţă  prea  mare,  ca  să  mă 
rostesc  asupra  valoarei  lor;  dar  cea  mai  mare  greutate  mi-a  fost 
puţinul  timp  ce  mi  s’a  dat  pentru  pregătirea  unui  astfel  de  ela¬ 
borat.  Am  făcut  însă  tot  cât  am  putut,  mai  adăugând  la  obiec- 

tele  din  iernă  istoricul  catehizaţiunei  şi  câteva  observări  generale 
la  catehizarea  elevilor  dela  şcoalele  străine  cu  limbă  de  propunere 
străină .  Iată  acum  conţinutul  disertaţiunei. 

I.  Istoricul  catehizaţiunei. 

Istoria  ne  arată,  că  învăţământul  religionar  totdeauna  a  fost 
în  mâna  preoţilor  şi  numai  în  timpuri  de  decadenţă  a  fost  în  parte 
ori  în  total  în  mâna  învăţătorilor  de  alte  categorii. 

Cel  dintâi  învăţător  religionar,  cum  zicem  azi:  catehet ,  a 
fost  însuşi  Dumnezeu,  După  mărturisirea  .  5.  Scripturi ,  Dum¬ 
nezeu  însuşi  s’a  descoperit  omului  şi  a  sădit  în  sufletul  şi  inima 
lui  legile  naturale,  după  cari  să  se  conducă  pe  căile  vieţii  şi  i-a 
dat  în  raiu  porunca,  ca  să  nu  mănânce  din  pomul  cunoştinţei 
binelui  şi  a  răului,  în  semn  de  atârnare  faţă  de  el.  Călcând 
însă  oamenii  cei  dintâi  —  Adam  şi  Eva  —  porunca  aceasta, 
Dumnezeu  i-a  scos  din  raiu  si  s’a  întors  de  cătră  ei,  dar  nu  de 
tot,  căci  le-a  promis  pe  Mesia,  care  îi  va  mântui  din  robia 
diavolului  în  care  căzusem  toţi  oamenii  prin  păcatul  strămoşesc 
şi  le-a  dat  învăţători  pe  patriarhi  şi  profeţi ,  cari  să  susţină  prin 
poporul  cel  ales,  prin  Iudei,  credinţa  cea  adevărată  în  el,  prin 
descoperire  supranaturală ,  iar  pe  păgâni  i-a  lăsat  in  soartea  lor, 
numai  cu  legile  naturale ,  până  la  venirea  Mesiei,  adecă  a  Mân¬ 
tuitorului  nostru  lisus  Christos,  unul  născut  Fiiul  său.  Dintre  pa¬ 
triarhi  cel  mai  mare  a  fost  Avraam ,  din  sămânţa  căruia  s’a  format 
poporul  cel  ales ,  Israil ,  iar  dintre  profeţi  Moi  si,  prin  care  a  dat 
Dumnezeu  cele  zece  porunci  poporului  cel  ales  şi  prin  acesta 
nouă  tuturor  oamenilor,  pentru  regularea  vieţii  noastre  faţă  de 
Dumnezeu  şi  faţă  de  deaproapele  nostru.  Aceasta  cât  priveşte 
timpul  înainte  de  venirea  Mesiei,  adecă  periodul  Testamentului 
vechiu ,  iar  încât  priveşte  periodul  Testamentului  nou ,  cel  mai  mare 
decât  toţi  profeţii  din  toate  timpurile,  a  fost  Inaintemergătorul 
şi  Botezătorul  foan,  care  a  pregătit  poporul  la  primirea  lui  Mesia. 

Cum  şi-au  regulat  popoarele  păgâne  afacerile  lor  religionare, 
ne  arată  puţinele  monumente  ce  ne-au  rămas  şi  miturile  lor. 
Neprimind  ele  dela  Dumnezeu  vre-o  descoperire  supranaturală 
ca  jidovii  şi  în  urmă  prin  lisus  Christos  ca  creştinii,  ci  conduşi 
numai  de  legile  naturei  şi  de  mintea  omenească  întunecată  prin 
păcatul  strămoşesc,  au  căzut  în  idololatrie,  înehinându-se  făptu¬ 
rilor  lui  Dumnezeu  şi  lucrurilor  manilor  lor,  şi  în  cea  mai  mare 
imoralitate,  care  la  multe  ie-a  cauzat  chiar  şi  stingerea  cu  totul 
de  pe  faţa  pământului.  De  aceea  la  păgâni  abia  se  poate  şi 
vorbi  despre  vre-o  religiune  propriu  zisă,  ci  numai  despre  o  filo¬ 
zofie ;  iubire  de  înţelepciune  (omenească),  amestecată  cu  idei  su¬ 
pranaturale,  metafizice,  mai  mult  ori  mai  puţin  greşite. 

La  Chinezi  afacerile  religionare  au  fost  concrezute  familiei, 
iar  filozoful  lor  cel  mai  mare  este  Confucius  (n,  551  a.  Chr.) 

La  Indieni  creşterea  religionară  a  copiilor  se  făcea  după  caste 
prin  preoţi,  numiţi  bramini.  Învăţăturile  lor  religionare  se  cuprind 
în  cărţile  lor  sfinte  numite  Vede,  pe  cari  le-a  adunat  filozoful  lor 
Buddha  (n.  544  m.  465  a.  Christos). 

La  Egipteni  nu  numai  afacerile  religioase,  ci  şi  cele  politice 
erau  concrezute  preoţilor.  Cele  mai  multe  învăţături  religionare 
însă  erau  ascunse  dinaintea  poporului,  iar  cele  de  cari  acesta 
avea  neapărată  trebuinţa,  se  gravau  pe  stâlpi  de  piatră  (obelisc) 
aşezaţi  în  pieţele  publice. 

La  Perşi  pe  timpul  lui  Cyrus  educaţiunea  era  cu  totul  pu¬ 
blică  şi  sta  sub  supraveghierea  statului,  iar  principiile  religionare 
au  emanat  dela  filozoful  lor  Zoroastru. 

Grecii  la  început  au  îndumnezeit  lucrurile  naturei,  apoi  mai  târziu 
părăsind  aceasta  îndurnnezeire,  zeii  despre  cari  şi-au  închipuit  că 
dirigue  manifestaţiunile  din  natură,  i-au  personificat  în  forme  de 
oameni  deplin  perfecţi  la  trup,  atribuindu-le  diferite  însuşiri  per¬ 
sonale  şi  chemări,  de  multeori  contrare  chiar  şi  legilor  naturale. 
In  creşterea  tinerimei  pondul  principal  îl  puneau  pe  desvoltarea 
frumoasă  (atenienii)  şi  puternică  (spartanii)  a  corpului,  dar  nu  ne- 
gligau  nici  desvoltarea  spiritului  şi  a  iniinei.  Cunoştinţele  reli¬ 
gionare  le  împărtăşeau  copiilor  la  început  părinţii  în  familie,  apoi 
filozofii  în  şcoalele  publice  ori  private  împreună  cu  alte  învăţă¬ 
turi,  unde  toate  obiectele  de  învăţământ  erau  pătrunse  de  spirit 
religionar,  naţional  şi  patriotic  şi  religiunea  nu  forma  obiect  de 
învăţământ  separat.  Principiile  lor  religionare  se  cuprind  în  fa¬ 
bulele  lor  despre  zei,  în  aşa  numita  Mitologie ;  dar  mai  cu  samă 
în  epopeele  lui  Homer:  lliada  şi  Odysseia.  Dintre  filozofii  greci, 
cari  s’au  ocupat  cu  creşterea  religioasă  a  poporului  ş1'  a  tinerimei, 
locul  cel  mai  de  frunte  îi  ocupă  Socrate,  carele  n’a  scris  nimic, 
apoi  vestiţii  scriitori  Plato,  învăţăcelul  lui  Socrate,  şi  Aristotel ' 
învăţăcelul  lui  Plato  şi  învăţătorul  lui  Alexandru  cel  mare,  şi  în 
urmă  Plutarch.  —  Religiunea  Grecilor  a  fost  cu  mult  superioară 
religiunei  celorlalte  popoare  din  anticitate,  şi  de  aceea  şi  cultura 
lor  a  fost  mult  mai  înaltă  şi  a  servit  de  fundament  nemijlocit 
chiar  civilizaţiunei  de  azi. 

Romanii  la  început  încă  se  închinau  lucrurilor  din  natură  şi 
în  afaceri  publice  ori  private  mai  importante  cereau  sfatul  oracu- 
lelor,  ca  şi  Grecii.  Pruncii  erau  instruiţi  în  cele  religionare  acasă 
din  partea  părinţilor,  apoi  erau  duşi  la  sacrificiile  publice  şi  pri¬ 
vate  pentruca  să  se  deştepte  şi  să  se  întărească  în  ei  şi  mai  mult 
sentimentul  religios  faţă  de  străbuni  şi  mai  cu  samă  faţă  de  patrie. 
După  cucerirea  Greciei,  însă  au  început  a  negligâ  creşterea  re- 


ligioasă  a  tinerimei,  concrezându-o  învăţătorilor  greci,  numiţi  pe¬ 
dagogi,  îngrijitori  de  copii,  aleşi  mai  cu  samă  dintre  sclavi,  cari 
apoi  au  amestecat  conceptele  lor  reiigionare  confuze  aduse  de 
acasă  cu  conceptele  reiigionare  mai  mult  practice  ale  Romanilor, 
şi  au  crescut  generaţiuni,  cari  în  curând  au  dus  imperiul  roman 
la  perire,  şi  au  produs  o  destrăbălare  morală  aşa  de  mare  în 
toată  lumea  romană,  încât  chiar  şi  după  credinţa  bărbaţilor  mai 
luminaţi  păgâni,  numai  o  putere  de  sus  mai  putea  îndreptă  lu¬ 
crurile  şi  putea  aduce  vindecare  ornenirnei.  Dintre  filozofii  romani 
nici  unul  nu  s’a  ocupat  direct  cu  educaţiunea  tinerimei  ori  a  po¬ 
porului,  dar  ne-au  rămas  opuri  de  mare  valoare  şi  în  privinţa 
aceasta  dela  bărbaţii  de  stat  Calo,  Cicero  şi  Seneca  (educatorul 
impăratului  Nero). 

Când  a  sosit  apoi  plinirea  vremii,  ca  omenimea  să  se  recu- 
leagă  din  destrăbălarea  morală  în  care  se  cufundase  prin  învă¬ 
ţăturile  filozofilor,  cari  îndumnezeise  totul,  făcând  din  cei  puternici 
zei  şi  din  cei  slabi  animale,  şi  din  care  singură,  fără  ajutor  de 
sus,  nu  mai  putea  ieşi,  —  a  trimis  Dumnezeu  Tatăl  pe  Mesia  cel 
promis,  pe  unul  născut  Fiul  său,  pe  flsus  Clirlstos ,  ca  să  se  în¬ 
trupeze  dela  Spiritul  sfânt  şi  din  Fecioara  Maria,  şi  descoperind 
deplin  şi  îa  arătare  cuvântul  adevărului  dumnezeiesc,  să  moară 
pe  cruce  şi  aşa  să  ne  răscumpere  din  robia  diavolului  în  care 
căzusem  prin  păcatul  strămoşesc,  arătându-ne  prin  viaţa  şi  învă¬ 
ţătura  sa  credinţa,  iubirea  şi  speranţa  cea  adevărată. 

Iisus  Christos  a  propoveduit  cuvântul  adevărului  său  dum- 
nezeesc  numai  cu  cuvântul ,  întărindu-şi  învăţătura  sa  prin  viaţa 
sa  cea  sfântă  şi  prin  minuni,  şi  a  predicat  mai  cu  samă  numai 
celor  în  vârstă,  dar  n’a  exchis  dela  ascultarea  aceluia  nici  pe 
prunci,  zicând  părinţilor:  Lăsaţi  pruncii  să  vină  la  mine,  căci  a 
unora  ca  aceştia  este  împărăţia  ceriurilor.  Poporului,  şi  la  în¬ 
ceput  şi  apostolilor,  ce  şi  a  ales  pentru  răspândirea  mai  departe 
a  învăţăturilor  sale  a  vorbit  mai  mult  în  asemănări ,  parabole  şi 
în  pilde  scoase  din  natură,  din  viaţa  de  toate  zilele  ori  inventate 
de  el,  punându-le  la  urmă  adeseori  întrebări ,  pentruca  ei  înşişi 
să  afle  adevărul  dogmatic,  disciplinar  şi  ritual,  ce  intenţiona  să 
le  comunice  ;  iar  fariseilor  şi  cărturarilor  şi  mai  târziu  apostolilor 
le  vorbea  şi  în  mod  abstract,  căci  ei  puteau  să-l  înţeleagă  mai 
uşor  şi  mai  iute.  El  nu  a  predicat  în  o  anumită  şcoală  ori  bise¬ 
rică,  ca  profeţii,  filozofii  şi  preoţii,  ci  a  predicat  totdeauna,  acolo 
şi  unde  i  s’a  dat  ocaziune  binevenită  şi  a  fost  de  lipsă,  întă¬ 
ri  n  du*  şi  învăţătura  cu  minuni  şi  cu  viaţa  sa  cea  sfântă.  De  aceea 
el  ne-a  dat  în  persoana  sa  un  model  de  învăţător-catehet  pentru 
totdeauna. 


Iisus  Christos  însă  nu  ne-a  descoperit  însuşi  direct  toate  în¬ 
văţăturile  dumnezeeşti,  pentrucă  o  mare  parte  din  ele  erau  des¬ 
coperite  deja  în  Testamentul  vechiu  prin  Duhul  sfânt,  carele  a 
grăit  prin  proroci,  şi  pe  acestea  numai  le-a  confirmat  zicând: 
N'am  venit  să  stric  Legea  şi  Prorocii,  ci  să  o  plinesc,  iar  cele 
descoperite  de  el  şi  de  Duhul  sfânt  prin  Proroci,  pentrucă  să 
nu  le  înţeleagă  cineva  rău,  după  înălţarea  sa  la  cer  a  trimis  pe 
Duhul  sfânt  (carele  dela  Tatăl  purcede)  asupra  apostolilor  şi 
asupra  sfinţilor  părinţi,  ca  să  le  cuprindă  în  Testamentul  nou  şi 
în  S.  Tradiţiune. 

Astfel  predicarea  cuvântului  lui  Dumnezeu  s’a  continuat 
mai  întâi  prin  Apostoli ,  cărora  le-a  zis  Iisus  Christos  când  s’a 
înălţat  la  cer:  Mergând,  învăţaţi  toate  neamurile...  invâţându-i  să 
păzască  toate  câte  v’am  poruncit  voue.  Ei,  după  pogorîrea  Du¬ 
hului  sfânt  asupra  lor,  încă  au  urmat  modul  de  predicare  a  lui 
Iisus  Christos,  călătorind  dintr’un  loc  într’altul,  dar  predicând  nu 
numai  cu  cuvântul,  ci  după  necesitate  şi  prin  scrisoare,  silindu-se 
mai  cu  samă  a  face  pe  credincioşi,  numiţi  la  început  nazarinei 
apoi  christiani,  să  ducă  o  viaţă  sfântă,  la  ce  înşişi  premergeau 
cu  pildele  cele  mai  strălucitoare. 

Prin  apostoli  fiind  constituită  acum  biserica  în  organismul 
său  (turmă  şi  păstori),  după  ei  au  continuat  predicarea  cu  fapta 
şi  cu  cuvântul  Părinţii  apostoleşti  şi  după  aceştia  Sfinţii  Părinţi , 
ba  chiar  şi  laici ,  între  cari  chiar  şi  femei ,  dupăcum  ne  arată  istoria 
bisericească  şi  mai  cu  samă  Martirologiile. 

In  cele  dintâi  trei  secule  pe  vremea  persecuţi unilor \  inscenate 
Ia  început  din  partea  Iudeilor ;  apoi  din  partea  păgânilor ,  vre-o 
predicare  sistematică  nu  s’a  putut  face,  ci  arhiereii,  presbiterii, 
diaconii  şi  monahii  au  trebuit  să  se  mărginească  ca  şi  Apostolii 
mai  mult  numai  la  o  predicare  ocazională  în  ascuns,  adresată 
celor  în  vrâstă,  rămânând  în  sarcina  capilor  de  familie  instruarea 
pruncilor  în  cele  religioase.  Cu  toate  acestea,  pentru  instruarea 
încâtva  sistematică  a  ca.ehumenilor  de  toate  vrâstele  şi  sexele  pe 
ici  şi  colea  unde  s’a  putut,  măcar  pe  câtăva  vreme,  s'au  înfinţat 
şcoale  cateketice  publice,  din  cari  apoi  mai  târziu  s’au  desvoltat 
chiar  institute  ştienţifice,  cu  deosebire  în  ţările  din  apusul  Europei, 
în  evul  mediu,  iar  pentru  perfecţionarea  catehumenilor  acestora 
şi  a  pruncilor  în  cele  religionare  după  botez,  s’au  introdus  naşii 
de  bo‘ez ,  o  instituţiune,  care  şi  azi  există,  dar  durere,  mai  mult 
numai  de  formă.  In  şcoalele  acestea  învăţământul  se  făcea  după 
metodul  narativ-explicativ  iutreţesut  cu  întrebări  şi  răspunsuri,  şi 
se  încheia  cu  examen,  am  putea  zice  ca  şi  azi,  punându-se 
punctul  principal  şi  aici  pe  educaţiunea  morală.  Mai  toţi  bărbaţii 
mari  ai  bisericii  au  ieşit  din  şcoalele  acestea. 

După  încetarea  persecuţiunilor  sub  Constantin  cel  Mare, 
(323)  ajungând  creştinismul  în  locul  păgânismului  religiune  de 
stat ,  a  putut  biserica  să  se  îngrijască  de  o  predicare  mai  siste¬ 
matică  a  cuvântului  lui  Dumnezeu  şi  de  o  lăţire  mai  extinsă  a 
aceluia. 

Pe  vremea  persecuţiunilor  predicarea  se  putea  face,  cum  am 
zis  mai  nainte,  mai  numai  cu  cuvântul  şi  în  ascuns,  şi  numai 
foarte  restrâns  şi  prin  scrisoare,  abia  putând  scrie  unii  dintre 
Apostoli  cărţile  Testamentului  nou  şi  apoi  unii  dintre  Sfinţi  Pă¬ 
rinţi  scrierile  aşa  numite  Apologii ,  pentru  apărarea  învăţăturilor 
creştine  şi  a  credincioşilor  în  contra  învinuirilor  ce  li-se  făceau, 
pe  nedreptul,  din  partea  Iudeilor  şi  păgânilor. 

După  încetarea  persecuţiunilor,  modul  predicării  se  schimbă, 
catehizaţiunea  acum  se  face  pe  faţă  şi  scriitorii  bisericeşti  încep 
dispute,  Polemii  cu  filozofii  iudei  şi  păgâni,  şi  urmarea  a  fost,  că 
pagânismul  în  imperiul  roman  în  curând  a  rămas  numai  religi- 
unea  poporului  de  rând  din  satele  cele  mai  ascunse  (pagus,  pa- 
ganus  =  sat,  sătean)  şi  mai  îndepărtate  de  centrele  culturei,  de 
cetăţi  şi  oraşe. 

Astfel  a  putut  începe  acum  biserica  în  mod  mai  sistematic 
la  convertirea  tuturor  păgânilor  din  imperiul  roman.  Popoarele  din 
Apusul  Europei  şi  cele  din  nord-vestul  Africei  au  fost  convertite 
de  misionari  trimişi  dela  Roma;  iar  cele  din  Răsăritul  ei,  apoi 
cele  din  vestul  Asiei  şi  cele  din  nord-ostul  Africei  au  fost  con¬ 
vertite  de  misionari  trimişi  dela  Ierusalim,  leagănul  creştinismului, 
apoi  dela  Antiohia,  Alexandria  şi  dela  Constantinopol,  adecă 
dela  cele  cinci  patriarhii  ecumenice.  Biserica  dela  Roma,  latină, 
şi-a  putut  îndeplini  chemarea  mai  uşor,  căci  popoarele,  cari  au 
năvălit  şi  au  nimicit  imperiul  roman  de  Apus,  au  urmărit  numai 
scopuri  politice  de  cuceriri  teritoriale  şi  de  jâfuiri  materiale,  — 
până  când  mahomedanismul,  ce  s’a  ivit  la  inceputul  veacului 
al  VIMea,  pe  lângă  aceste  scopuri  a  urmărit  şi  scopuri  de  cuceriri 
religionare  şi  aşa  a  nimicit  nu  numai  imperiul  roman  de  Răsărit,  acum 
grecizat,  ci  cu  sabie  şi  foc  în  mână  a  redus  foarte  mult  şi  creş¬ 
tinismul,  abia  putându  se  acesta  rahabilitâ  încâtva  prin  convertirea 
Slavilor  din  nord-ostul  Europei,  necum  să  poată  face  şi  alte  con¬ 
vertiri  mai  însemnate. 

La  convertirea  păgânilor,  misionarii  au  purces  întocmai  ca 
Apostolii.  Predicau  unde  puteau,  sub  ceriul  hber  şi  în  case  pri¬ 
vate,  şi  pe  cei  convertiţi  imediat  îi  şi  botezau,  iar  S.  Liturghie  o 
celebrau  pe  altare  portativ e_ ;  de  unde  îşi  au  originea  Antimisele , 
măsarele  de  pe  altarele  fixe  din  bisericile  noastre  de  azi.  După 
înfiinţarea  monahismului,  misionarii  se  recrutau  mai  cu  samă 
dintre  călugări  şi  unde  le  succedeâ  a  înfiinţa  comunităţi  bisericeşti 


stătătoare,  înfiinţau  şcoale  pentru  tinerime,  cultivau  literatura  şi 
artele  şi  învăţau  pe  popor  şi  la  alte  ocupaţiuni  nobile  şi  folositoare 
pentru  viaţă.  Din  şcoaleie  aceste  s’au  desvoltat  în  Orient  şcoalele 
catehetice  (d.  e.  Antiohia,  Alexandria)  şi  în  Occident,  mai  târziu, 
aşa  numitele  universităţi,  mai  cu  samă  pe  lângă  mănăstiri  şi  clau- 
stre,  la  început  toate  cu  caracter  religios,  având  de  scop  mai 
cu  samă  cultivarea  ştiinţelor  teologice  şi  filozofice.  In  şcoalele 
acestea  se  pregătiau  în  primul  loc  persoanele  ce  se  dedicau  ca¬ 
rierei  preoţeşti. 

Trec  acum  la  tractarea  obiectului  propriu. 

11.  Manualele  de  religiune  şi  de  literatură  didactică  religioasă  şi 

cele  mai  bune  cărţi  de  metodică  a  învăţământului  religios. 

La  început  nu  erau  manuale  anume  pentru  învăţământul  re- 
ligionar  şcolar,  căci  cărţile  Sfintei  Scripturi  a  Testamentului  vechiu 
şi  nou,  apoi  scrierile  apologetice  şi  polemice  ale  Sfinţilor  Pă¬ 
rinţi,  ce  formează  S.  Tradiţiune  şi  sunt  îndreptate  multe  din  ele 
în  contra  Iudeilor,  păgânilor  şi  ereticilor,  sunt  scrise  mai  mult 
numai  pentru  păstorii  bisericei  şi  nu  cuprind  în  sistem  învăţătura 
creştină,  aproape  toate  sunt  numai  scrieri  ocazionale  dictate  de 
necesităţile  unor  timpuri  şi  locuri. 

Abia  după  deviarea  bisericei  apusene  în  unele  puncte  de 
credinţă  dela  învăţăturile  bisericei  generale  reprezentată  azi  prin 
biserica  ortodoxă-catolică  sau  răsăriteană,  şi  în  extensiune  mai  mare 
după  ivirea  reformaţiunei  în  sinul  bisericei  apusene,  au  început 
fiecare  dm  aceste  trei  biserici  a-şi  cuprinde  în  sistem  mai  precis 
învăţăturile  sale  de  credinţă  şi  morală,  dar  şi  acum  încă  tot  numai 
pentru  trebuinţele  clerului,  şi  numai  mai  târziu  pentru  trebuinţele 
şcoalei  şi  a  poporului.  învăţăturile  religionare  cuprinse  în  astfel 
de  sistem  sunt  expuse  în  aşa  numitele  Catehisme. 

Astfel  de  Catehisme  mai  însemnate  şi  cu  autoritate  generală, 
adecă  aprobate  de  bisericile  respective,  sunt  în  biserica  latină  Catehis¬ 
mul  roman,  în  biserica  reformată  Catehismul  lui  Luther  şi  în  biserica 
ortodoxă  Mărturisirea  ortodoxă  de  mitropolitul  român  Petru  Movilă 
al  Chievului  din  anul  1642.  Nici  una  însă  din  cărţile  acestea  simbolice 
nu  este  scrisă  în  special  pentru  trebuinţele  şcoalei,  ci  numai  pentru 
trebuinţele  clerului;  cu  toate  acestea  cartea  mitropolitului  P. 
Movilă  se  foloseşte  şi  ca  manual  de  şcoală  în  gimnaziile  şi  pre¬ 
parandiile  noastre  din  patrie. 

Cele  dintâi  Catehisme  pentru  trebuinţele  credincioşilor  bi¬ 
sericei  noastre  ortodoxe  române  din  Transilvania  şi  Ungaria  au 
fost  scrise  din  partea  reformaţilor  pentru  de  a  ne  atrage  la  biserica 
lor,  şi  anume:  din  partea  Saşilor  iutheram  din  Sibiiu  la  anul 
1544,  despre  care  numai  menţiune  a  rămas,  şi  apoi  din  partea 

Ungurilor  calvini,  tipărit  în  Alba-Iulia  la  anul  1642,  combătut  de 
mitropolitul  Varlaam  din  Iaşi  în  anul  1645;  catehismul  acesta 
încă  nu  e  cunoscut  decât  numai  în  ediţiunea  II.  tipărită  tot  în 
Aiba-lulia,  la  anul  1656,  cu  un  adaus  de  apărare  şi  reeditată  de 
fer.  Q.  Bariţiu  în  Sibtiu  la  anul  1879;  în  Alba-Iulia  s’a  mai  ti¬ 
părit  un  Catehism  reformat  pentru  Români,  în  anul  1648,  din 
care  sunt  cunoscute  două  exemplare.  —  La  Catehismele  acestea 
putem  numără  şi  Bucoavna  tipărită  cu  voia  mitropolitului  apostat 
Atanasie  în  Alba-Iulia  la  anul  1699,  în  care  pe  lângă  Abecedarul 
slavon  etc,  se  cuprinde  şi  Simvolul  nice-constantinopoiitan  şi  apoi  cel 
atanasian,  despre  care  se  zice,  că  se  începe  cu  dogma  catolică  (Dr. 
Veress  E.:  Erd.  es  magyarorsz.  Regi  olâh  kouyvek,  Kolozsvâr  1910). 

La  anul  1700  prin  desbinarea  unei  părţi  înseninate  a  Româ¬ 
nilor  ortodocşi  dîn  patrie  şi  prin  unirea  celor  desbinaţi  cu  bise¬ 
rica  papistaşă  încetându-ne  mitropolia  de  a  funcţiona,  în  veacul  al 
XVIII-lea  luându  ne  Sârbii  ortodocşi  din  patrie  sub  scutul  lor,  — 
apare:  întâia  învăţătură  pentru  tineri  tipărită  slov.  şi  rom.  în 
Râmnic  la  a  1726  de  Moise  Petrovici  « arhiep .  al  Bălgradului  şi 
mitr.  al  tot  pop.  creşt.  de  sub  puterea  Prealum.  împ.  Ronasm  în 
Sârbia,  Slavonia,  Ungaria ,  Croaţia,  Ungrovlahia  împărătească  şi 
în  Bănatul  Timişoarei»,  apoi  la  anul  MIA  sinodul  arhieresc  gr.- ort. 
sârb .  din  Qarloviţ  a  tipărit  în  Viena  un  Catehism  mic ,  în  limba 
sârbească,  românească  şi  nemţască,  carele,  după  înfiinţarea  tipo¬ 
grafiei  diecezane,  acum  arhidiecezană,  dm  Sibiiu,  la  anul  1850, 
prin  marele  mitropolit  Şaguna,  retipărit  mai  de  muiteori  în  textul 
lui  românesc,  s’a  folosit  în  şcoalele  noastre  poporale  mai  până 
la  finea  secuiului  al  XlX-lea,  când  s’a  înlocuit  cu  Catehismul 
mic  de  Z.  Boiu  şi  cu  Catechismu!  de  M.  Toma ,  prelucrat  în 
urmă  de  I.  Popescu,  ambele  tipărite  tot  în  Tipografia  arhidiece¬ 
zană,  dar  cu  litere  latine.  Alăturea  cu  Catehismul  sinodului 
sârbesc  multă  vreme  s’a  folosit  în  şcoalele  noastre  poporale  şi 
o  Bucoavnă ,  tipărită  tot  cu  litere  cirile,  în  Tipografia  noastră, 
asemenea  celei  menţionate  mai  sus. 

După  mărturisirea  bătrânilor,  pană  prin  anii  1850,  catehi¬ 
zarea  tinerimei  în  lipsa  de  şcoale  poporale  mai  multe  se  făcea,  pe 
baza  Catehismului  din  1774  şi  mai  cu  samă  pe  baza  Bucoavnei 
acesteia,  de  comun  in  Dumineci  şi  sărbători  după  serviciul  divin  de 
după  ameazi,  prin  preoţi  ori  cantori  mai  bătrâni,  după  cum  eră  obiceiul 
locului;  iar  după  înfiinţarea  de  şcoale,  catehizarea  tinerimei  şcolare 
s’a  pus  mai  pretutindenea  în  sarcina  învăţătorilor,  iar  catehizarea 
adulţilor  o  au  îndeplinit  şi  mai  departe  preoţii  (unde  o  au  înde¬ 
plinit),  dintre  cari  unii  catehizau,  însă  câteva  zile  numai  pe  tinerii 
ce  erau  în  pragul  cununiei,  învăţându-i  Tatăl  nostru,  Născătoarea, 
Credeul  şi  Poruncile. 

După  anii  1850  însă  Manualele  de  învăţământ  religîonar  s'au 
sporit  cu  Catehismul  bogat ,  cu  Istoria  biblică  şi  cu  Istoria  bise¬ 
ricească  mai  compunându-se  şi  cărţi  de  rugăciuni  şi  cântări  bise¬ 
riceşti  extrase  din  cărţile  rituale. 

Nu  s’a  negligat  însă  cu  totul  nici  poporul ,  căci  pentru  in- 
struarea  lui  prin  preoţi  în  biserică  se  foloseau  aşa  numitele  Ca- 
■  zanii  sau  Evangelii  cu  tâlc,  cari  în  multe  locuri  încă  şi  azi  se 
folosesc  din  partea  preoţilor  mai  bătrâni,  iar  pentru  instruarea 
lui  privată  s’a  tipărit:  îndreptarea  păcătosului ,  Timişoara .  1765 , 
şerb.  şi  rom.  şi  învăţături  creştineşti ’,  Vieri  a  1785.  (Bianu  Hodoş : 
Bibliografia  veche  rom.  Tom,  II.  Bucureşti,  1910). 

Dar  iată  şi  puţinele  manuale  de  învăţământ  religionar  despre 
cari  ştiu,  că  se  folosesc  azi  în  şcoalele  noastre  poporale  din  pa¬ 
trie  cu  aprobarea  autorităţilor  bisericeşti  competente: 

Istoria  bibi  în  folosul  şcoalelor  popor.  Sibiiu,  Tipografia 
arhid.  1908. 

Catehismul  mic  al  bis.  ortod.  ort.  pentru  usul  şcoalelor  elem. 
rom.  de  Z.  Boiu,  Sibiiu.  Tipogr.  arhid.  1901. 

Catehism  pentru  învăţăm,  relig.  dreptcred.  năs.  în  şcoalele 
primare  de  M.  Toma,  prelucrat  de  Sim.  Popescu,  Sibiiu,  Tip. 
arhid.  1906. 

Istoria  bis.  pentru  şcoal.  pop.  Sibiiu,  Tip.  arhid.  1896. 

Catehism ,  de  D.  Voniga ,  Braşov,  Tipogr.  Ciurcu,  1910. 

Religiunea  pentru  şcoal.  pop.  An.  II.  III.  şi  IV.  de  I.  Benescu 
şi  N.  Aron ,  Braşov,  Tip.  Ciurcu. 

Istorioare  ret.  mor.  I.  Carte  de  Rel.  pentru  şcoal.  elem.  de 
Dr.  P.  Bărbii,  Caransebeş.  Tip.  diec.  1903.  Ed.  II. 

Istorioare  biblice.  II.  Carte  de  Relig.  pentru  şcoalele  pop.  de 
Dr.  P.  Barbu,  Caransebeş,  Tip.  diec.  1908.  Ediţ.  VIII. 

Istorioare  bisericeşti ,  III.  Carte  de  Rel.  pentru  şcoalele  pop. 
de  Dr.  P.  Barbu,  Caransebeş,  Tip.  diec.  1907.  Ediţ.  VI. 
i  Catechism.  IV.  Carte  de  Rel.  pentru  şcoal.  pop.  de  Dr.  P. 

Barbu,  Caransebeş.  Tip.  diec.  1901.  Ediţ.  III. 

Mai  cunosc  şi  câteva  manuale  scrise  de  autori  dela  noi,  apoi 
din  Bucovina  şi  România,  dar  nefiind  aprobate,  ori  nefolosindu-se 
la  noi,  nu  le  amintesc. 

Toate  manualele  înşirate  aici  sunt  compuse  după  Planuri 
vechi  de  învăţământ  şi  prin  urmare  nu  corespund  deplin  Planulu 
de  învăţământ  şi  îndreptarul  metodic  stabilit  în  urmă  pentru  şcoa¬ 
lele  noastre  pop.  din  mitropolia  noastră  şi  edat  în  anul  acesta 
^  (1911)  de  Consistorul  metropolitan  cu  aprobarea  ministrului  reg. 

ung,  de  culte  şi  instrucţiune  pnblică.  Cele  mai  apropiate  insă  de 
acest  Plan  de  învăţământ  sunt  cele  patru  Cărţi  de  Religiune  a  lui 
Dr.  P.  Barbu,  dar  pentru  aceea  tot  nu  recomand  a-le  introduce 

în  şcoalele  noastre  din  arhidieceză,  căci  nu  sunt  aprobate  şi  de 
consistorul  arhidiecezan,  ci  numai  de  consistoriile  diecezane  din 
Arad  şi  Caransebeş,  şi  apoi  fiind  lucrate  după  planurile  speciale 
din  aceste  dieceze,  diferite  de  planul  din  arhidieceză,  cateheţii 
prin  introducerea  lor  ar  veni  în  conflict  şi  cu  autoritatea  lor  su¬ 
premă  bisericească  arhidiecezană,  deci  să  rămânem  deocamdată 
noi  cei  din  arhidieceză  pe  lângă  manualele  aprobate  de  consis¬ 
torul  arhidiecezan,  până  se  vor  prelucra  manualele  aprobate  de 
acesta  ori  se  vor  compune  altele  în  locul  lor,  în  conformitate 
cu  noul  Plan  de  învăţământ  prescris  acum  pentru  şcoalele  din 
mitropolia  întreagă;  s’ar  putea  însă  întroduce  în  mod  provizor 
pentru  timpul  de  transiţie,  dar  iarăşi  numai  cu  învoirea  consis- 
torului  arhidiecezan. 

A  arătă  întru  cât  corăspund  ori  nu  corăspund  manualele  în¬ 
şirate  mai  sus  cu  noul  plan  de  învăţământ,  aflu  de  superflu,  căci 
lucrate  fiind  după  planuri  vechi,  nici  unul  nu  corăspunde  deplin 
şi  aşa  până  se  vor  prelucra  ori  se  vor  compune  altele,  rămâne 
în  sarcina  cateheţilor  şi  învăţătorilor  să  aleagă  din  ele  materi¬ 
alul  corăspunzător  din  manualele  aprobate  de  autoritatea  lor  bi¬ 
sericească. 

Iată  acum  şi  manualele  de  literatură  didactică  religioasă  şi 
cele  mai  bune  cărţi  de  Metodică  a  învăţământului  religios,  întru¬ 
cât  îmi  sunt  cunoscute. 

Catehetica,  adecă  Metodica  specială  a  studiului  religiunei, 
de  5.  Popescu,  Bucureşti,  1892. 

Câteva  observări  asupra  învăţământului  din  religiune,  de  Dr. 
D.  P.  Barcianu,  în  Foaia  Pedagogică,  Sibiiu,  1897. 

Religianea  în  şcoala  poporală,  indigitări  metodice,  de  Dr.  P. 
Barba ,  Caransebeş,  1897. 

Religiunea  în  şcoala  veche  şi  în  şcoala  noaaă  de  Dr.  P.  Barba , 
Caransebeş  1899. 

Elemente  de  Catehetică  sau  Metodica  religiunei,  de  Dr.  P. 
Barba,  Caransebeş,  1907. 

Prelegeri  metodice  din  istorioare  biblice  de  N.  Crâşma  nu,  Arad, 
1908. 

Educaţiunea  moralei  de  I.  Slavici,  Bucureşti,  1909. 

Poveştile  în  educaţia  şcolară  de  Dr.  P.  Spân,  Sibiiu. 

Indicatiuni  practice  cum  să  proceadă  învăţătorul  la  împărţirea 
învăţământului  din  religiune  pe  baza  Catehismului  mic  în  ci.  I. 
şi  II.  a  şcoalelor  primare,  de  Iile  Bendas ,  în  Candela  1900  şi 
1901,  Cernăuţi.  Cari  sunt  cauzele,  că  catehizarea  Ici  noi  nu-şi 
ajunge  scopul,  de  Dr.  P.  Barba,  în  Candela  1907,  Cernăuţi. 

Despre  educaţia  intelectuală,  morală  şi  fizică,  de  K  Spencer , 
Bucureşti,  1897  (Bibliot,  p.  toţi). 

Statal ,  biserica  şi  şcoala  de  G.  larmasâgh,  trad.  de  î.  N. 
Pop,  Cluj,  1907. 

La  alte  opuri ,  disertaţiuni  şi  prelegeri  practice  publicate  se¬ 
parat  ori  în  diferitele  foi  şi  reviste  avizez  pe  fraţii  catiheţi  şi 
învăţători  să  le  caute  în  Catalogul  cărţilor  pedagogice  româneşti 
al  Librăriei  arhid.  din  Sibiiu,  publicat  în  anul  1910  de  Dn 
Onisifor  Ghibu  şi  în  broşura  Şcoala  română  de  los.  Stanca ,  Arad, 
1911.  Cele  mai  preţioase  indigitări  metodice  le  vor  află  însă  în 
îndreptarul  metodic  alăturat  la  noul  plan  de  învăţământ;  dar 
acestea  fiind  numai  generale,  nu  sunt  de  ajuns  şi  aşa  fraţii  ca¬ 
tiheţi  şi  învăţători  trebue  să  studieze  cu  deamăruntul  cel  puţin 
opurile  indicate  mai  sus  şi  altele  mai  de  valoare  şi  apoi  să-şi 
aboneze  şi  cetească  regulat  cel  puţin  revistele  pedagogice  redac¬ 
tate  de  bărbaţi  ortodocşi,  în  special  Foaia  Pedagogică  şi  Vatra 
şcolară ,  pentruca  ţinându-se  în  curent  cu  înaintarea  ştiinţelor  pe¬ 
dagogice,  să-şi  însuşească  o  desteritate  de  predare  cât  mai  per¬ 
fectă,  căci  numai  aşa  vor  produce  şi  rezultate  bune  şi  stătătoare 
între  greutăţile  cele  multe  şi  mari  de  azi  în  cari  se  află  şcoalele 
noastre  poporale  confesionale. 

HI.  întrebuinţarea  S.  Scripturi  în  şcoală  ca  mijloc  de  învăţământ  şi 

necesitatea  unei  Biblii  şcolare. 

5.  Scriptură  s’a  folosit  în  şcoalele  noastre  până  acum  ca 
mijloc  de  învăţământ,  dacă  cu  excepţiunea  Istoriei  biblice  poate 
fi  vorbă  de  aşa  ceva,  numai  într’atâta,  că  unii  dintre  elevii  mai 
buni  şi  cu  glas  mai  frumos  din  clasele  superioare,  se  instruau 
Ia  cetirea  Apostolului  în  biserică  în  Dumineci  şi  sărbători;  şi 
efectul  a  fost  binefăcător  nu  numai  pentru  elevi  ci  şi  pentru 
popor,  şi  mai  cu  seamă  pentru  părinţi;  pentru  elevi,  căci  se  în¬ 
treceau  care  de  care  să  ajungă  să  cetească  şi  el  Apostolul  în 
biserică  înaintea  a  tot  poporul,  iar  pentru  popor,  căci  acesta 
vedea  şi  oarecare  rezultat  practic  în  urma  învăţământului  şcolar  după 
jertfele  cele  grele  ce  le  aducea  pentru  susţinerea  şcoalei.  Ori  cât 
de  mari  progrese  ar  face  învăţătorul  în  celelalte  obiecte  de  învă¬ 
ţământ,  dar  dacă  elevii  lui  nu  pot  ceti  Apostolul  şi  nu  pot  cântă 
în  biserică  şi  la  alte  ocaziuni  şi  dacă  nu  ştiu  cât  mai  multe  ru¬ 
găciuni  de  rost,  în  faţa  poporului  tot  n’au  făcut  nimic,  căci  din 
celelalte  obiecte  de  învăţământ,  poporul  în  priceperea  lui  mărgi¬ 
nită  nu  vede  nici  un  rezultat  practic.  Durere  însă  că  obiceiul 
acesta  frumos  nu  se  practizează  pretutindenea  de  ajuns,  necum 
să  se  mai  audă  elevi  de  şcoală  cetind  Psalmul  dela  Vecernie,  la 
carea  pe  multe  locuri  nici  nu  sunt  duşi,  ori  nici  nu  se  face  ca 
mai  demult. 

O  întrebuinţare  a  Sf  Scripturi  ca  m  jloc  de  învăţământ  şco¬ 
lar,  după  împrejurările  noastre  eu  cred ,  că  s'ar  putea  face  numai 
aducându-se  în  legătură  cu  serviciile  divine .  Începutul  s’ar  face  în 
legătură  cu  Istoria  biblică  îndată  ce  elevii  ştiu  bine  ceti,  încât 
după  predarea  piesei  respective  imediat  s’ar  ceti  clin  Biblie  şi 
textul  ei  original  şi  apoi  s’ar  pune  să  explice  ei  ilustraţiunile  dela 
textul  respectiv.  Lucrarea  aceasta  s’ar  continuă  apoi  şi  s’ar  ter¬ 
mină  cu  elevii  din  clasele  ultime,  fiind  însă  şi  ceilalţi  de  faţă,  în 
aşa-numitele  exhortaţiuni,  ce  s'ar  ţinea  în  şcoală  imediat  înainte 
de  serviciul  divin,  prin  cetirea  Psalmilor,  Paremiilor,  Apostolului 
şi  Evangheliei  din  Dumineca  ori  sărbătoarea  respectivă,  expli- 
cându-le  conţinutul  şi  însemnătatea  sârbătoarei,  şi  fireşte  afară 
de  Evanghelie,  instruându-i  şi  puindu-i  pe  ei  să  cetească  în  bise¬ 
rică  aceste  pericope. 

Spre  scopul  acesta  va  trebui  însă,  ca  fiecare  biserică  să  se 
provadă  cu  toate  cărţile  rituale  tipărite  cu  litere  latine ,  căci  în 
planul  de  învăţământ  nu  se  prevede  instruarea  elevilor  în  cetitul 
cu  litere  cirile.  Astfel  nici  Biblia  tipărită  de  fer.  metr.  Şaguna  cu 
litere  cirile  nu  se  va  putea  folosi  în  şcoală,  iar  Biblia  edată  de 
Societatea  britanică,  din  cauza  textului  nepotrivit  cu  textul  bi¬ 
bliilor  ortodoxe,  nu-i  iertat  să  se  folosească. 

Editarea  unei  Biblii  şcolare  eu  o  aflu  deoparte  de  superfluă, 
iar  de  altă  parte  chiar  de  neexecutabilă .  De  superfluă,  căci  in 
locul  ei  se  pot  folosi  cărţile  rituale:  Psaltirea,  Apostolul,  Evanghe- 
lierui,  Orologionul,  Octoihul  şi  Mineele,  tipărite  acum  toate  cu 
litere  latine,  prin  ce  ani  familiariză  mai  mult  şi  pe  elevi  cu  cărţile 
liturgice  şi  cu  biserica.  Iar  de  neexecutabilă,  pentrucă  pe  lângă 
materialul  cuprins  în  Istoria  biblica,  ar  trebui  să  luăm  în  ea  şi 
pericopele  ce  se  cetesc  la  diferitele  servicii  divine  in,  şi  afară  de 
biserică,  prin  ce  atâta  s’ar  spori  în  volume,  încât  nici  nu  s’ar 
putea  desface  elevilor  cu  un  preţ  accesibil,  când  părinţii  lor  abia 
îi  pot  provedeâ  chiar  şi  cu  manualele  de  învăţământ  ordinare. 

Forurile  competente  ar  trebui  însă,  ca  Biblia  tipărită  de  fer. 
metr.  Şaguna  să  o  impună  comunelor  bisericeşti  şi  preoţilor  cari 
nu  o  au  cu  un  preţ  minimal  până  se  vor  epuisâ  toate  exempla¬ 
rele  şi  apoi  să  o  retipărească  cu  litere  latineşti  cu  notiţe  explicative 
sublineare,  mai  îndreptându-i  şi  iimbagiul  pe  ici  pe  colea  unde 
nu  corăspunde  vorbirei  de  azi,  chiar  lăsând  afară  ilustraţiunile, 
ori  apoi  să  o  retipărească ,  fireşte  cu  Utere  latine ,  fără  nouţe  sub¬ 
lineare  explicative  şi  fără  ilustraţi  uni,  în  format  cât  se  poate  de 
mic  şi  de  ieftin,  după  modelul  Bibliilor  Societăţii  britanice.  Din 
Biblia  aceasta  s’ar  impune  apoi  fiecărei  comune  bisericeşti 
câte  două  exemplare:  urtul  pentru  biserică  şi  altul  pentru  şcoală 
şi  apoi  fiecărui  preot  şi  învăţător  câte  un  exemplar.  In  chipul 

acesta  pe  lângă  folosul  moral  adus  credincioşilor,  s’ar  produce 
şi  un  venit  material  fondului  tipografiei,  nu  neînsemnat,  trebuind 
a  se  tipări  în  atâtea  exemplare. 

Ilustraţiunile,  ce  ar  lipsi  cu  totul  din  Biblia  aceasta,  s’ar  su¬ 
plini  în  manualele  de  Istoria  Biblică  şi  s’ar  spori  cu  iconiţe  sfinte 
tipărite  separat  şi  date  elevilor  la  diferite  solemnităţi  bisericeşti, 
şcolare  şi  private,  d,  e.  la  sărbătorile  mai  mari,  la  prima  mărtu¬ 
risire  şi  cuminecare,  la  examene  etc.  Ba  pănă  atunci  s’ar  putea 
face  chiar  şi  colecţiuni  din  cărţi  poştale  ilustrate ,  numai  să  fie 
făcute  cu  pricepere. 

Când  şi  după  o  jumătate  de  veac  dela  tipărirea  Bibliei  prin 
fer.  metr.  Şaguna  se  mai.  află  o  mulţime  de  biserici  şi  de  preoţi, 
fără  să  aibă  această  carte  a  cărţilor,  cum  foarte  frumos  o  nu¬ 
meşte  şi  Îndreptarul  metodic  alăturat  la  noul  plan  de  învăţământ, 
cum  şi  putem  aşteptă  dela  poporul  sărac  să  o  cumpere  cu  un 
preţ  atât  de  mare,  când,  fiind  tipărită  cu  litere  cirile,  acum  nici 
nu  o  mai  poate  folosi!  Despre  clasa  «cultă»,  crescută  în  mare 
parte  cu  spesele  bisericei,  nici  nu  vorbesc. 

Ar  trebui  să  ating  aci  şi  Cărţile  de  rugăciuni  şi  cântări  bi¬ 
sericeşti,  de  cari  încă  avem  puţine  şi  puţin  corăspunzătoare  tre¬ 
buinţelor  şcolare,  dar  trec  mai  departe,  căci  nu  cad  în  cadrul 
temei  mele 

IV.  Lectura  literaturei  religioase,  care  s’ar  putea  face  In  şcoalele 
noastre  de  toate  zilele  şi  de  repetiţie. 

Cred,  că  aici  se  înţelege  o  lectură  afară  de  oarele  de  pre¬ 
legere  ce  o  ar  face  elevii  sub  conducerea  învăţătorului  în  şcoală 
cu  ocaziunea  exhortaţiunilor  şi  apoi  acasă  pe  cale  privată,  căci  de 
o  lectură  în  oarele  de  învăţământ  in  şcoalele  noastre  cu  un  singur 
învăţător  şi  cu  atâţia  elevi  de  ambe  sexele  şi  când  şi  obiectele 
de  învăţământ  sunt  atât  de  multe  şi  materialul  atât  de  vast,  mai 
făcând  enorme  greutăţi  şi  bilincuismul  nici  vorbă  nu  poate  fi. 
Unde  mai  vine  apoi  şi  împrejurarea,  că  o  astfel  de  lectură  po¬ 
trivită  pentru  elevii  de  şcoală  noi  nici  nu  prea  avem!  Deci  aceasta 
trebue  mai  întâi  creată,  iar  la  crearea  ei  eu  a-şi  recomandă  ur¬ 
mătoarele: 

Pe  baza  Sf.  Scripturi,  pe  baza  Sf.  Tradiţiuni  şi  pe  haza  căr¬ 
ţilor  rituale  (Sinaxarele  din  Minee  etc.)  să  se  scrie  vieaţa  D  Iui 
nostru  Isus  Christos,  vieaţa  Preasfintei  Născătoare  de  Dumnezeu 
Fecioara  Maria,  vieaţa  Preasfinţilor  Apostoli  şi  a  Sfinţilor  Părinţi, 
vieaţa  Sfinţilor  Martiri  şi  Martire  şi  altor  Părinţi,  Maice,  Cuvioşi 
şi  Cuvioase,  cari  s’au  distins  în  biserică  prin  vieaţa  lor  sfântă  şi 
laborioasă. 

Apoi  să  se  adune  toate  legendele  de  conţinut  religios,  cari 
nu  cuprind  învăţături  eretice  şi  sunt  capabile  de  a  deşteptă  în 
cetitori  sentimente  morale  creştine. 

In  urmă  pe  baza  Istoriei  bisericeşti  ortodoxe  şi  a  celei  pro¬ 
fane  să  se  scrie  biografiile  tuturor  bărbaţilor  şi  femeilor,  cari  s’au 
distins  prin  activitatea  lor  întru  promovarea  binelui  btsericei  or¬ 
todoxe  române  de  pretutindenea,  pentruca  elevii  să  aibă  şi  prin 
aceasta  modele  de  caractere  morale  vrednice  de  imitat. 

Ba  chiar  şi  din  Istoria  popoarelor  străine,  antice  şi  moderne, 
păgâne  şi  creştine  d.  e.  elinii  şi  romanii,  s’ar  putea  scoate  evenimente, 
axiome,  fabule,  anecdote  şi  biografii  potrivite  pentru  formarea 
caracterului  religios-moral. 

Tot  materialul  acesta  s’ar  prelucra  într’o  formă  potrivită  ti- 
nerimei  şcolare  şi  adulte,  scoţându  se  din  el  la  iveală  mai  cu 
samă  faptele  şi  sentinţele  mai  caracteristice  şi  mai  potrivite  sco¬ 
pului  ce  se  urmăreşte. 

Tot  aşa  se  vor  adună  Colindele  dela  Crăciun  şi  versurile 
dela  alte  sărbători  şi  apoi  versurile  dela  morţi  şi  alte  poezii  re¬ 
ligioase  mai  frumoase  şi  de  conţinut  morahzător. 

Fiind  materialul  astfel  adunat,  aranjat  şi  prelucrat,  acela  se 
va  tipări  în  broşuri  mici  şi  ieftine  pentruca  să  se  poată  vinde 
mai  uşor  nu  numai  tinerimii  şcolare,  ci  şi  poporului.  Din  bro¬ 
şurile  acestea  se  va  putea  formă  cu  timpul  o  bibliotecă  religioasă 
şcolară-poporală  de  mare  preţ  şi  făcându-şi  conştienţios  dato- 
rinţele  preotul  şi  învăţătorul,  în  curând  se  vor  putea  scoate  din 
mâna  poporului  scrierile  cele  multe  eretice  răspândite  de  străini 
din  cari  aceştia  se  îmbogăţesc,  sămănând  otravă  în  sufletul  şi 
inima  poporului  încă  foarte  infectat  de  superstiţiuni. 

Ar  trebui  să  înşir  aci  scrierile,  ce  s’ar  putea  dă  cu  folos  în 
mâna  tinerimei  şcolare,  dar  afară  de  câteva  colectiuni  de  colinde 
şi  de  versuri  religioase  dela  sărbători  şi  dela  morţi,  abia  a-şi  putea 
înşiră  ceva  şi  aşa  mă  mărginesc  numai  la  amintirea  câtorva  bro¬ 
şuri  scrise  pentru  popor,  dar  cari  se  pot  dă  şi  în  mâna  tinerimei 
şcolare  din  clasele  ultime  şi  ale  celei  adulte.  Astfel  de  scrieri  ar 
fi  d.  e.: 

Patima  şi  moartea  D*lui  nostru  Isus  Christos, 

Risipirea  cea  din  urmă  a  Ierusalimului, 

Vieaţa  Sf.  Ioan  Gură  de  aur  din  Bibi.  pop.  a  Asoc., 

Călăuza  creştinului  la  biserică  de  N.  Munteanu  şi 

Cele  patru  broşuri  clin  Bibliot.  relig.  a  Tel.  Rom.,  cari  ar  fi 
de  dorit  să  se  continue. 

Acestea  am  avut  de  zis  despre  catehizarea  elevilor  din  şcoa- 
lele  noastre  poporale  de  toate  zilele  şi  de  adulţi  între  marginile 
temei  ce  mi  s’a  dat;  fiind  însă  catihet  la  scoale  străine,  voiu  face  şi 

V.  Câteva  observări  generale  la  catehizarea  elevilor  dela 

şcoalele  străine. 

Catehizarea  elevilor  dela  şcoalele  străine  911  limbă  de  pro¬ 
punere  română,  mai  merge  cum  merge,  dar  la  cele  cu  limbă  de 
propunere  străină,  e  foarte  anevoioasă,  şi  anume: 

a)  din  cauza  limbei  de  propunere  străină, 

b)  din  cauza  manualelor  de  învăţământ, 

c)  din  cauza  puţinelor  oare  de  prelegere  ce  se  acoardă  din 
partea  direcţiunilor  acelor  şcoale  şi 

d)  din  cauza  că  pe  unele  locuri  în  lipsa  de  credincioşi  mai 
numeroşi,  nu  avem  biserici  ori  case  de  rugăciuni,  unde  elevii  să 
poată  lua  parte  la  serviciul  divin. 

Cu  privire  la  limba  de  propunere  greutatea  provine  de  acolo 
că  elevii  din  clasele  elementare  veniţi  dela  sate  în  şcoale  cu  limbă 
de  propunere  străină,  în  curând  uită  mult  din  limba  maternă,  iar 
cei  dela  oraşe  nu  o  ştiu  mai  de  loc;  astfel  catihetul  mai  întâi 
trebue  să-i  deprindă  a  vorbi  şi  apoi  tot  el  şi  a  ceti  în  limba  lor 
maternă,  ca  limba  liturgică  a  bisericei,  şi  aşa  pierde  foarte  multă 
vreme  până  ajunge  cu  elevii  acolo,  ca  aceştia  să  poată  folosi 
manualul  de  învăţământ. 

Cu  privire  la  manualele  de  învăţământ  în  şcoalele  elemen¬ 
tare  treaba  mai  merge  cum  merge,  dar  manualele  din  şcoalele 
medii  în  mare  parte  corăspund  foarte  puţin  trebuinţelor  de  azi 
şi  sunt  chiar  prea  vaste.  In  special  nu  corăspunde  scopului  şcolar 
Mărturisirea  ortodoxă  de  metr.  Petru  Movilă  şi  Dreptul  canonic 
de  metr.  Andreiu  Baron  de  Şaguna.  Ambele  ar  trebui  prelucrate: 
cel  dintâi  într’un  catehism  mare,  reducându-se  citatele  cele  multe 
şi  materialul  contrăgându  se,  ca  să  se  poată  persolvă  într’o  sin¬ 
gură  clasă;  iar  al  doilea  prescurtându-se  în  el  materialul  canonic 
şi  completându-se  cu  Statutul  organic  şi  cu  legile  de  stat  privi¬ 
toare  Ia  biserică,  dându-se  ceva  atenţiune  şi  organizării  celorlalte 
biserici  ortodoxe  etc. 

Deci  eu  sunt  de  părerea,  ca  în  şcoalele  medii  în  ci.  I.  să  se 
propună  Istoria  biblică  întreagă,  tractându-se  mai  pe  scurt  mate¬ 
rialul  din  manualul  actual;  în  cl.  II.  să  se  propună  Catehismul 
cel  mare,  în  locul  Mârturisirei  ortodoxe;  în  cl.  III.  Liturgica  şi  în 
cl.  IV.  Istoria  bisericească  generală,  dar  cu  deosebită  considerare 
la  istoria  bisericei  ortod.  rom.  din  patrie  şi  la  organizarea  ei.  In 
chipul  acesta  elevii  din  clasele  medii  inferioare  şi-ar  câştigă  un 
complex  de  cunoştinţe  din  toate  ramurile  mai  importante  ale  în¬ 
văţământului  religios,  căci  din  cl.  IV.  mulţi  din  ei  merg  la  me¬ 
serii  ori  la  şcoale  de  specialitate  inferioare,  unde  se  pune  foarte 
puţin  pond  pe  învăţământul  reiigionar. 


In  clasele  superioare  apoi  materialul  s’ar  amplifică  şi  întregi 
cu  nouă  discipline  teologice,  şi  anume:  în  cl.  V,  s’ar  propune 
Istoria  bisericei  generale,  dar  şi  aici  cu  deosebită  considerare  Ia 
istoria  bisericei  ortodoxe,  mai  cu  samă  a  celei  din  patrie;  în  clasa 
VI,  s’ar  propune  Dogmatica  şi  Morala;  în  cl.  VII.  Apologetica  şi 
Polemica  dându-se  atenţiune  şi  combaterei  diferitelor  curente  filo¬ 
zofice  anticreştineşti,  mai  cu  samă  celor  de  azi;  şi  în  cl.  VIII. 
Dreptul  canonic  general,  dar  cu  deosebită  considerare  la  orga¬ 
nizarea  bisericei  ortodoxe  de  pretutindenea  şi  mai  cu  samă  Ia 
organizarea  bisericei  noastre  din  patrie,  punându-se  pond  de  ajuns 
pe  statutul  organic  şi  pe  legile  statului  privitoare  la  biserica 
noastră.  In  chipul  acesta  s’ar  ajunge  şi  aici  Ia  un  complex  de 
cunoştinţe  destule  pentru  orice  credincios  laic  inteligent;  pentruca 
să  devină  un  membru  folositor  al  bisericei  noastre. 

Cu  privire  la  oarele  de  învăţământ  se  poate  însă  puţin  ajută, 
deoparte  pentrucă  susţinătorii  acelor  scoale  în  mod  volnic  nu 
acoardă  mai  multe,  iar  de  altăparte  pentrucă  catiheţii,  cari  au  alte 
diregătorii  speciale  legate  de  anumite  oare,  Ia  mai  multe  nici  nu 
s’ar  putea  angaja,  şi  mai  cu  samă  nu  cceia,  cari  propun  îa  mai 
multe  scoale,  neputând  adună  pe  elevii  dela  diferitele  şcoale  din 
aceleaşi  clase  la  aceeaşi  oară  de  prelegere.  In  fine 

Cu  privire  la  cercetarea  bisericei  acolo,  unde  nu  avem  local 
public  de  rugăciune,  nu  se  poate  ajută  nimic  şi  catiheţii  sunt 
avizaţi  la  o  muncă  mai  intensivă  în  oarele  de  prelegere  şi  sunt 
buni-bucuroşi  dacă  elevii  pot  cercetă  vre-o  biserică  străină  unde 
se  face  mai  puţin  proselitism  pronunţat. 

lată  dar  cauzele,  din  cari  o  mare  parte  din  inteligenţa  noastră 
crescută  în  cea  mai  mare  parte  în  şcoale  străine,  chiar  şi  cu 
stipendii  dela  biserică,  este  atât  de  indiferentă  faţă  de  interesele 
bisericii  şi  a  poporului  dela  carele  trăeşte,  dacă  nu  putem  avea 
noi  mai  multe  şcoale  de  ale  noastre.  Iar  excepţiune  fac  numai 
aceia,  cari  s’au  bucurat  în  familie  de  o  creştere  mai  bine  îngri¬ 
jită,  în  spirit  ortodox  şi  român. 

Încheiere. 

In  urma  celor  zise  în  acest  elaborat  constat,  că  toată  cate¬ 
hizarea,  după  părerea  mea,  numai  atunci  îşi  va  ajunge  scopul, 
dacă  aceea,  unde  numai  se  va  putea,  se  va  luă  cu  totul  din  mâna 
învăţătorilor,  căci  ei  nu  au  destule  cunoştinţe  din  toate  ramurile 
teologiei,  şi  se  va  pune  în  mâna  preoţilor,  căci  Isus  Christos  nu 
a  zis  laicilor,  ci  preoţilor:  Mergând  învăţaţi  toate  neamurile,  deci 
şi  pe  tinerime;  iar  pentruca  preoţii  să-şi  poată  împlini  această 
chemare,  cea  dintâi  şi  mai  mare  poruncă,  trebue  ca  în  Seminare 
şi  aproape  cale  privată  să-şi  câştige  cunoştinţe  caiehetice  teo- 

retice  de  ajuns  şi  apoi  o  desteritate  potrivită,  adecă  un  metod 
corăspunzător  pentru  catehizare;  iar  acest  metod  şi-i  vor  putea 
câştiga  numai  dacă  vor  observa  rezultatele  ştiinţei  pedagogice 
moderne  şi  dacă  în  Seminare  în  legătură  cu  Catehetica  vor  fi 
duşi  şi  ei  la  şcoala  de  aplicaţie  când  se  propune  acolo  religiunea, 
pentruca  să  se  deprindă  încă  din  Seminar  cu  catehizarea  prac¬ 
tică,  şi  apoi  intrând  în  vieaţă  ca  păstori,  să-şi  îndeplinească  această 
datorinţă  sublimă  în  modul  cel  mai  conştienţios. 

Gctvriil  Hango , 

presbiter. 


ÎNSEMNĂRI  pastorale. 

O  comoară  religioasă  a  credincioşilor  bisericei  noastre  — 
înţeleg  ţăranii  dela  sate  ca  elementul  cel  mai  număros  —  este 
mulţimea  de  acţiuni  religioase  şi  acte  preţioase,  cari  fiind  scrise 
mai  mult  în  inimile  oamenilor  decât  în  cărţi,  de  sine  înţeles,  se 
practică  după  ţinuturi  —  în  felurite  forme. 

Rari  neamuri  vor  mai  fi  cari  în  privinţa  mulţimei  acţiunilor 
acestora  să  se  poată  măsura  cu  ţăranul  român. 

Multe  poartă  timbrul  arhaismului  şi  sunt  de  o  vechime  cu 
creştinismul  primit  de  protopărinţii  noştri  în  veacurile  primare  ale 
lui;  altele  întrec  în  vechime  creştinismul  chiar,  fiind  o  mixtură  a 
cultului  creştin  cu  remăşiţe  din  cultele  păgâne. 

Ţăranul  ţine  la  ele  ca  la  lucruri  concrescute  deja  cu  fiinţa 
sa  psihică.  Ele  împrumută  ţărănimei  tinereţe  spirituală,  care  o 
caracterizează;  ele  i-au  dat  şi  îi  dau  vânjoşie  cu  care  înfruntă  is¬ 
pitele  veacului  acestuia,  cum  zice  apostolul.  Orice  înoiri  ori  idei 
noi  ţeranul  nostru  le  priveşte  prin  prizma  credinţelor  sale  religi¬ 
oase,  şi  e  predispus  a  le  primi  numai  dacă  nu  contrazic  acelora 
şi  nu  le  vatămă. 

A  schimbă  deci  ceva  la  popor,  a  introduce  înnoiri  repentine 
face  atât,  cât  a  produce  desechilibru  în  vieaţa  sa  spirituală,  care 
ameninţă  cu  erupţiune  vulcanică  în  tot  momentul.  De  aceea  ca 
biserică  şi  conducători  bisericeşti  nici  odată  nu  vom  încerca  apli¬ 
carea  măsurilor  menite  a  renoî  vieaţa  spirituală  a  credincioşilor 
noştri,  înainte  de  ce  primim  convingerea,  că  ele  nu  produc  resenz 
în  mulţime,  ca  să  nu  devenim  martirii  poporului,  fără  nici  o  trebu¬ 
inţă. 

Preoţii  vechi  nici  nu  au  încercat  vreo  înnoire.  Ieşiţi  din  mij¬ 
locul  poporului,  simţeau  şi  lucrau  alăturea  cu  poporul,  şi  nu-i 
îndemna  nici  duhul  vremii  a  face  schimbări.  Aici  zace  noima  suc¬ 
cesului  lor  pastoral.  Fără  astfel  de  procedare  ştie  bunul  Dum¬ 
nezeu,  dacă  ar  mai  există  azi  biserică  şi  popor  român. 

Alta  e  situaţia  preotului  modern.  Recrutâtidu-se  preoţii  noştri 
din  elemente  mai  culte,  cari  pănă  la  intrarea  în  activitate,  n’au 
prea  stat  în  contact  cu  poporul,  de  sine  înţeles  nu  mai  au  sitnţiu 
preoţilor  vechi  pentru  respectarea  aplicărilor  poporului,  ba  nu 
sunt  rari  cazurile,  că  credinţele  poporului  şi  datinele  în  manifes¬ 
tarea  acelora  le  consideră  rugini  cu  cari  nu  merită  a  se  ocupa 
omul  modern. 

De  acî  conflicte  tot  mai  dese,  deşi  cele  mai  multe  zac  în¬ 
fundate  ca  jeraticul  în  cenuşă,  ameninţând  însă  cu  flacără  pe  fie¬ 
care  moment;  de  aci  dispariţia  rând  pe  rând  a  datinelor  bune. 
Cu  fiecare  instituire  nouă  de  parohi,  putem  .zice,  dispare  şi  câte 
un  mărgăritar  din  datinele  bune. 

Ireparabilă  pierdere!  Dacă  considerăm  că  pe  popor  credinţele 
şi  datinele  sale  proprii  îl  susţin,  apoi  nu  ştiu  ce  ecuivalent  ar 
trebui  să  dâm  pentru  fiecare  credinţă  şi  datină  pierdută. 

Nu  tot  ce  există  la  popor  e  aur.  Are  destule  obiceiuri  ce 
trebuesc  străformate.  Acesta  e  adevăr  necontestat.  Adevăr  ne¬ 
contestat  trebue  să  fie  însă  şi  aceia,  că  stăformările  au  a  se  face 
nu  bruscând  sentimentele  poporului,  ci  ţinând  cont  de  suscepti¬ 
bilităţile  ce  pot  să  se  ivească  şi  căutând  a  câştiga  inima  popo¬ 
rului.  Precum  între  contra henţi,  dacă  e  vorba  ca  contractele  să 
aibă  valoare  de  drept,  se  recere  învoire  bilaterală,  tot  astfel  în  bi¬ 
serică  numai  acele  măsuri  duc  la  rezultat  fericitor,  cari  se  exope- 
rează  în  deplin  acord  a  factorilor  decizători,  între  cari  cel  dintâi 
este  sentimentul  religios  al  poporului,  care  trebue  respectat  între 
toate  împrejurările. 

Iată  de  ce  ni  se  impune  o  pătrundere  mai  adâncă  în  activi¬ 
tatea  pastorală  ce  o  desvoaltă  parohii  î  lată  de  ce  trebue  să 
accentuăm  necesitatea  de  a  introduce  unele  înbunâtâţiri  şi  a  nu  lăsă 
în  treaba  sorţii  lor  parohiile  şi  parohii  noştri !  Nu  e  bine  a*i 
lăsă  în  soartea  lor  şi  din  motivul,  că  având  la  noi  tradiţia  egală 
valoare  cu  cuvântul  scris,  biserica  vie  este  datoare  a  cultivă  toate 
datinile  şi  credinţele  poporului,  bazate  pe  tradiţie,  ca  unele  ce  în 
mare  măsură  contribue  la  nobilitarea  sentimentelor  ca  serviciile 
proprii  după  tipicul  bisericesc. 

Cel  dintâi  lucru  ce  trebue  să-l  îndeplinească  parohul,  ca  păstor 
sufletesc,  e  să  cunoască  toate  formele  de  cult  şi  datine  cari  se 
practică  în  comuna  sa,  fie  acele  scrise  ori  nescrise  în  tipicul  bise¬ 
ricesc.  Cunoscându-le  apoi  e  dator  a  se  conformă  practicei  ob¬ 
servate  şi  pănă  aci  de  antecesori,  făcând  pe  voia  poporului  şi 
menajând  însufleţirea  aceluia,  —  încă  dela  începutul  carierei  sale. 
însufleţirea  poporului  e  ceeace  împrumută  tăria  bisericei,  pe  care  nici 
porţile  iadului  nu  o  pot  sfărmâ. 

Păşirea  prevenitoare  e  atât  de  decisivă  în  activitatea  pasto¬ 
rală,  încât  dela  ea  depinde  aproape  tot  succesul.  Mulţi  preoţi  — 
onorabili  altfel  şi  plini  de  zel  apostolic  —  s’au  făcut  imposibili, 
dacă  nu  pentru  totdeuna,  apoi  pe  timp  foarte  îndelungat  înaintea 
poporului,  pentrucă  n'au  înţeles  poporul  şi  nu  s’au  ştiut  conformă 
dorinţelor  aceluia.  Dacă  un  apostol,  ca  marele  Pavel,  s’a  acomodat 
împrejurărilor,  s’a  făcut  tuturor  frate  ca  să-i  poată  mântui,  apoi 
cu  atât  mai  vârtos  va  trebui  să  facem  acest  lucru  noi  preoţii, 
păstorii  ceice  purtăm  deviza:  în  bine  şi  rău  cu  poporul  una  să  fim. 

Luptei  ce  se  poartă  pe  unele  locuri  (încă  de  persoane  lumi¬ 
nate)  contra  credinţelor  poporului  — ■  pe  motivul,  că  şi-au  trăit  traiul, 
trebue  să  se  pună  capăt  până  nu  e  prea  târziu.  Popor  fără  datini 
n’a  existat  şi  nu  există;  şi  când  i-am  luat  datinele  l-am  despoiat  de 
ce  are  el  mai  sfânt.  Să  nu  ne  mirăm  apoi  că  se  face  sălbatec,  ca 
şi  fearăle  din  pădure. 

Cum  şi  de  unde  să  cunoască  preotul  feluritele  aplicări  ale 
turmei  sale,  când  n’a  trăit  în  mijlocul  ei,  când  poate  nici  în  Se¬ 
minar  nu  i  s’a  spus,  că  va  întimpinâ  mari  greutăţi  din  nerespec- 
tarea  dorinţelor  turmei? 

Să  o  recunoaştem,  acî  se  întimpînă  cele  mai  mari  greutăţi, 
ales  din  partea  păstorilor  mai  tineri  cari  în  faţa  realităţii  durere, 
stau  ca  înlemniţi  şi  nu  ştiu  cum  şi  de  unde  să  înceapă.  Câţi 
nu  exclamă:  Câte  lucruri  teoretice  nu  am  învăţat  eu,  numai  de 
ce  am  trebuinţă  a  rămas  neînsuşit  —  chestiunile  practice!  lntr’a- 
devăr  la  oficiile  parohiale  există  multe  şi  multe  feliuri  de  protocoale 
dar  între  ele  nu-i  nici  unul  care  ar  şti  da  desluşiri  parohului  nou 
în  ce  direcţiuni,  cu  ce  mijloace  şi  succese  şi-a  exercitat  antecesorul 
activitatea  sa  pastorală?  în  lipsa  acestor  orientări  parohii  noi,  nu 
în  un  caz,  proced  diametral  opus  antecesorilor  lor,  de  unde  se  şi 
nasc  cele  mai  multe  inconveniente. 

Ar  fi  timpul,  ca  noi  preoţii  să  ne  îngrijim  a  putea  fi  dascălii  ur¬ 
mătorilor,  şi  pănă  ce  legislaţia  bisericească  ar  aduce  ceva  norme  mai 
pozitive.  Noi  preoţii  actuali  putem  deveni  dascălii  celor  ce  ne 
urmează,  dacă  lăsăm  la  parohia  unde  servim  urme  scrise  despre 
tot  ce  lucrăm,  nelăsând  neamintite  nici  unul  din  momentele  acti¬ 
vităţii  noastre  pastorale,  pe  terenul  duhovnicesc,  ca  şi  pe  terenul 
administrativ.  Mai  mult!  Unii  din  noi,  cei  mai  de  talent,  nu  s’ar 
mărgini  la  simple  însemnări  fără  sistem,  ci  ar  putea  pregăti 
manuscrise  sistematice  de  pastorală  cu  considerare  la  specialele 
trebuinţe  a  turmei  ce  o  păstoresc. 

însemnările  şi  manuscriptele  aceste  ar  fi  apoi  pentru  preoţii 
din  toţi  timpii  Abcdarele,  din  cari  se  pregătesc  pentru  cariera 
lor  din  comună,  pentrucă  ele  ar  conţinea  nu  numai  principiile, 
după  care  să  se  conducă  preoţii,  ci  totodată  şi  cazurile  concrete 

de  activitate  pastorală  în  comuna  respectivă.  Din  relevările  lor 
ar  vedea  preotul  nu  numai  cum  are  a  săvârşi  fiecare  funcţie,  ci  ar 
primi  lămuriri  şi  asupra  taxelor  stolare  ce  sunt  împreunate  cu 
funcţiile  săvârşite,  cari  şi  ele  pentru  preotul  nou  sunt  o  greutate. 
Cu  deosebire  ar  trebui  să  fie  desluşite  acolo  procedările  relative 
la  exercitarea  puterei  duhovniceşti,  când  cu  mărturisirea  ş.  ci., 
fiind  între  toate  chestiunile  cele  mai  gingaşe  chestiunile  de  penitenţă. 

Având  la  îndemână  însemnările  pastorale,  preoţii  tineri  n’ar 
fi  siliţi  a  cere  informaţii  dela  cantori  ori  alţi  parohieni,  cari  se 
nizuesc  a  exploata  neajunsele  aceste  preoţeşti  în  favorul  lor.  Ba 
ce  e  mai  mult,  prin  ele  s’ar  asigură  continuitatea  neîntreruptă 
a  orocederilor  uniforme,  condiţie  sine  qua  non  pe  terenul  pastoral. 

Conferinţele  preoţeşti  vor  săvârşi  rol  într’adevăr  cultural  şi 
folositor,  punând  la  cale  redactarea  operatelor  pastorale  din  partea 
membrilor,  cari  păstrate  în  arhivele  parohiale,  ar  putea  să  devină 
cu  timpul  adevărate  alfa  şi  omega  pentru  păstorii  sufleteşti.  Din 
compunerea  operatelor  şi  discuţiile  ce  ar  urmă,  sigur  tot  mai 
mult  vor  ieşi  la  iveală  persoanele  de  valoare,  ceeace  e  câştig 
real  pentru  biserică. 

Singura  obiecţie  ce  s’ar  face,  că  dând  astfel  de  probleme 
preoţilor  le  îngreunăm  oficiul  (câtă  vreme  ştim,  că  preoţilor  le 
rămâne  destul  timp  liber  pentru  lucrări  spirituale  de  felul  acesta), 
nu  poate  trage  în  cumpănă.  Aşa  dar  la  lucru!.. 

Chestia  nu  e  exhauriată.  Au  şi  alţii  cuvânt  în  cauză. 

Vasilie  Gan , 

protopresbiter. 


LIBERTATEA  VOINŢEI* 

(Sfârşit). 

Precum  preste  tot  relativ  la  problema  libertăţii  voinţîi,  găsim 
mai  ales  în  privinţa  caracterului  cele  mai  luminoase  expuneri  tot 
la  Schopenhauer.  «Acea  calitate  individuală  a  voinţii,  în  urma 
căreia  reacţiunea  la  aceleaşi  motive,  diferă  dela  om  la  om,  for¬ 
mează  fiinţa  caracterului.»  (O.  c.  pag.  427).  Numai  pe  baza  mo¬ 
tivului  pe  care-1  cunoaştem,  nu  putem  prevedea  atitudinea  unui 
individ  ci  pentru  acest  scop  este  de  lipsă  cunoaşterea  caracte¬ 
rului.  Caracterul  îi  este  înăscut  fieştecăruia,  dară  el  se  află  in¬ 
conştient  în  adâncul  sufletului,  şi  se  manifestează  numai  succesiv 
la  ocaziuni  date.  Omul  nu-si  cunoaşte  caracterul  decât  atunci 
când  e  pus  la  încercare.  El  se  poate  înşela  în  privinţa  caracte¬ 
rului  său,  întrucât  numai  târziu  află  că  e  altcum,  nu  cum  a  crezut 
până  acum.  El  e  aplicat  a  crede,  că  a  devenit  altul,  că  şi-a  schimbat 
caracterul,  cu  toate  că  în  esenţa  lui  cea  adevărată  el  a  fost  aşa, 
cum  se  descopere  abia  acum. 

Caracterul  omului  este  constant  şi  neschimbatul.  Noi  când 
vedem  câ  cineva  s’a  schimbat  în  contra  aşteptării  noastre,  ex 
primăm  părerea  aceasta  prin  cuvintele:  «Nu  ham  cunoscut  bine, 
m’am  înşelat  în  omul  acesta.»  A  afirmă  că  cineva  între  aceleaşi 
împrejurări,  ar  fi  putut  să  voiască  şi  altfel  însamtiă,  că  el  ar  fi 
trebuit  să  fie  altul,  să  aibă  altă  fire,  alt  caracter.  Din  faptele 
noastre  ne  cunoaştem  abia  că  cine  suntem.  Nu  putem  negă,  că 
ideile  aceste  ale  lui  Schopenhauer  pe  cari  le-am  redat  în  puţine 
cuvinte,  cuprind  mult  adevăr.  Ele  dovedesc  o  cunoaştere  temeinică 
a  firii  omeneşti.  Ele  consună  în  mare  parte  cu  învăţătura  bisericei 
noastre,  despre  transmiterea  păcatului  original  şi  al  urmaşilor  lui, 
dela  Adam  şi  până  la  finitul  veacurilor.  Şi  noi  învăţăm  ca  eul 
rămâne  constant  acelaş  printr’o  vieaţă  întreagă,  că  numai  atunci 
poţi  zice  că-1  cunoşti  pe  un  om,  când  îl  vezi  înaintea  alter¬ 
nativei  de  a  se  decide,  căci  precum  pomul  se  cunoaşte  după 
fructe,  aşa  şi  omul  după  fapte.  Şi  noi  trebue  să  constatăm  zilnic, 
că  nu  numai  educaţia  ci  şi  înclinările,  aptitudinile  înăscute,  ca¬ 
racterul,  determină  rezultatele  obţinute  în  eduCiţiune,  De  câte 
ori  nu  se  întâmplă  că  fraţi  dela  aceiaşi  părinţi,  pe  lângă  acelaşi 
fel  de  a  trăi,  pe  lângă  aceeaşi  educaţie,  diferă  totuşi  foarte  mult 
între  olaltă.  Eieştecare  individ  este  dela  natură  unic  în  felul  lui. 
Cum  s’ar  putea  expli.'â  altfel,  că  Nero  a  putut  să  devină  un 
monstru  îngrozitor,  dupăce  s’a  bucurat  de  educaţia  îngrijită  din 
partea  celui  mai  sublim  dintre  toţi  stoicii  anticitâţii,  din  partea 
lui  Seneca? 

Cu  toate  aceste  însă  credem,  că  Schopenhauer  duce  prea 
la  extrem  faptele  despre  cari  ne  dă  dovadă  experiinţa,  iară  pe 
altele  le  trece  cu  vederea. 

înainte  de  toate  caracterul  nu  este  absolut  neschimbabil. 

A 

însuşirile  caracteristice  înăscute  nu  se  află  închise  ermetic  undeva 
în  sufletul  omului,  ca  ele  să  se  poată  menţinea  neschimbate  faţă 
de  feluritele  impresii  ce  le  câştigă  un  individ  în  decursul  vieţii. 
Sufletul  este  unitar,  prin  urmare  nu  poate  să  rămână  fără  influ- 
inţă  asupra  caracterului  meu  înăscut,  aceeice  cuget  şi  simţesc 
în  corelaţiune  cu  mediul  ce  mă  încunjură.  Cele  trei  facultăţi 
principale  ale  sufletului,  intelectul,  simţirea  şi  voinţa,  nu  sunt 
trei  existenţe  absolut  seperate,  ci  unul  şi  acelaş  suflet  este  activ 
în  câteştrele.  Precum  în  cele  trei  hipostase  divine  se  află  aceeaş 
esenţă  d-zeească,  tot  astfel  este  acelaş  suflet  unul  şi  nedivizibil 
în  toate  trei  facultăţile  psihice.  Tocmai  aceasta  consubstanţialitate 
a  lor  face  psihice  motivaţiunea,  adecă  înfluinţarea  voinţei  prin 
intelect.  Se  poate  admite  că  feluritele  infiuinţe  cărora  este  su¬ 
pusă  necontenit  inteligenţa,  simţirea  şi  voinţa  noastră,  să  rămână 
fără  de  nici  un  efect  asupra  înclinărilor  noastre?  Din  contră, 

psihoîogiceşte  este  dovedit  că  fieştecare  hotărîre  a  noastră  are 
tendinţa  de  a  întemeia  o  stare  habituală  de  a  înlesni  pentru 
viitor  aceeaş  hotărîre.  In  aceasta  constă  blăstămui  ce  planează 
asupra  genului  omenesc,  pentrucă  păcatul  săvârşit  odată  deschide 
teren  larg  pentru  alte  păcate,  devine  un  izvor  pentru  alte  multe 
rele.  Valurile  cari  au  prăbuşit  odată  zăgazul,  îşi  continuă  drumul 
fără  piedecă. 

In  această  proprietate  a  sufletului  omenesc,  constă  însă  şi 
singura  modalitate,  de  a  se  putea  ridică  la  o  vieaţâ  virtuoasă, 
de  a  se  eximâ  de  sub  blăstămui  păcatului.  Tot  aşa  precum  pă¬ 
catul  tinde  a  deveni  habitiial,  creiază  şi  virtutea  odată  săvârşită 
predispoziţii  pentru  o  serie  întreagă  de  acte  virtuoase. 

Noi  trebue  să  tindem  a  crea  o  cât  se  poate  de  puternică 
şi  rezistentă  stare  habituală  virtuoasă  în  internul  nostru,  trebue 
sâ  zidim  în  lăuntrul  nostru  un  om  nou,  dupăcum  zice  Scriptura, 
trebuie  să  acumulăm  forţe  morale,  faţă  de  cari  să  rămână  fără 
efect  tentaţiumle  păcatului.  Cine  păcătuieşte  zideşte  în  internul 
său  pe  omul  păcatului  şi  al  viţiului  cine  este  moral  pe  cel  al 
virtuţii  şi  al  sfinţeniei. 

Omul  nu  lucrează  numai  cum  este,  ci  el  şi  devine  cum  lu¬ 
crează  Propoziţia  operări  sequitur  esse>  este  valabilă  şi  în  inver¬ 
siunea  ei  simplă:  « Esse  sequitur  operări ». 

Schopenhauer  a  zis:  că  a  presupune  că  cineva  ar  fi  putut 
să  se  decidă  şi  altfel  în  aceleaşi  împrejurări,  însamnâ  a  admite 
că  acel  cineva  ar  fi  trebuit  sâ  fie  altul.  Avea  tot  dreptul,  când 
respectivul  individ  s'ar  fi  decis  altfel,  el  în  acel  moment  ar  fi  fost 
şi  altul  în  caracterul  său.  Cine  a  trăit  în  viţii  şi  dela  un  mo¬ 
ment  dat  devine  virtuos,  însamnă  că  el  în  acel  moment  s’a  înoit 
sufleteşte,  el  nu  mai  este  cel  ce  a  fost,  ci  a  devenit  altul.  In 
istoria  creştinismului  sunt  nenumerate  cazuri  de  astfel  de  renaş¬ 
tere.  Câţi  păcătoşi  împietriţi  în  viţiozitatea  lor  nu  s’au  întors 
sub  influinţa  învăţăturilor  şi  a  pildei  de  viaţă  sfântă  şi  desăvârşită 
dată  de  mântuitorul  nostru  Iisus  Christos?! 

Mijlocul  pentru  obţinerea  acestor  rezultate  este  educaţiunea. 
Când  caracterul  omului  ar  fi  neschimbabil,  educaţiunea  nu  ar 
avea  nici  un  rost,  ar  fi  o  lucrare  tot  atât  de  absurdă  ca  educarea 
unei  pietri.  Dară  tot  atât  de  puţin  ar  avea  rost  şi  ar  fi  cu  pu¬ 
tinţă  educaţiunea,  când  omul  ar  avea  libertatea  în  sensul  inde- 
terminismuiui  absolut.  Libertatea  aceasta  absolută  ar  avea  drept 
urmare  o  complectă  lipsă  de  caracter,  o  stare  aşadară,  care  nu 
numai  că  nu  este  reclamată  de  interesul  vieţii  morale  a  omului, 
ci  care  ar  face  imposibilă  moralitatea  însăşi.  Nil  zic  că  n’ar 
există  oameni,  a  căror  atitudine  este  neprecalculabilă,  aflăm  însă 

că  ei  nu  pot  servi  ca  dovadă  pentru  libertatea  voinţii  în  sensul 
indeterminismuîui  externist.  Ei  nu  posed  o  libertate  mai  desăvâr¬ 
şită  a  voinţii,  decât  aceia,  cari  îşi  creiază  un  caracter  moral  fizic, 
în  conformitate  cu  care  îşi  îndreaptă  voinţa  în  toate  momentele 
vieţii,  a  căror  atitudine  aşadară  se  poate  prezice  cu  oarecare  si¬ 
guranţă,  ci  ei  nu  au  peste  tot  voinţă.  A  avea  voinţă  înseamnă 
a  avea  o  individualitate,  un  caracter,  pe  care  să-l  validitezi  faţă 
de  orice  tentaţiune.  Noi  întonâm  de  regulă  că  voinţa  e  liberă. 
Cine  însă  îşi  dă  seama  despre  ceeace  e  voinţa,  trebue  să  simtă 
că  această  propoziţie  exprimă  un  pleonasm.  Voinţa  ca  atare  este 
liberă.  O  voinţă  neliberă  este  deadreptul  imposibilă,  şi  cine  dă 
voinţei  acest  calificativ  săvârşeşte  o  «contradictio  in  adjecto». 

Noţiunile  indeterminismuîui  şi  a  determinismului,  nu  sunt 
dictate  prin  însăşi  esenţa  voinţei  şi  a  modului  ei  de  manifestare, 
ci  ele  sunt  create  spre  a  reprobă  părerile  exagerate  despre  liber¬ 
tate  şi  nelîbertate.  Cineva  examinându-şi  voinţa,  zice  că  ea  este 
determinată  prin  motive,  prin  caracter  în  sensul  cum  am  expus 
în  cele  de  pană  acum,  dă  o  numire  aşadară  unui  fapt  constatat 
în  conştiinţa  sa.  Altul  oarecare  în  urma  lui  stăpânit  fiind  de  o 
preocupaţiune  provenită  din  alt  cerc  de  interese,  b.  o.  din  con¬ 
cepţia  materialistă  ce  se  formase  despre  lume,  se  foloseşte  de 
aceeaş  numire,  dându-i  însă  alt  înţeles  cu  totul  exagerat,  şi  ne- 
corăspunzător.  Un  al  treilea  la  rândul  său,  care  este  de  altfel  de 
aceeaş  părere  ca  cel  dintâi,  sau  zicem  cel  dintâi,  văzând  că 
numirea  «determinism»  este  discreditată  prin  cel  de  al  doilea,  se 
simte  îndemnat  a-şi  exprima  reprobarea  faţă  de  determinismul 
interpretat,  şi  se  numeşte  /Tzdetermin  st.  Un  altul  oarecare  în  fine, 
exagerează  ideea  adevărată  a  indeterminismuîui,  discreditându-o  şi 
pe  aceasta.  Numirile  aceste  amândoauă  deopotrivă  de  discredi¬ 
tate,  devin  apoi  moştenirea  urmaşilor,  cari  se  folosesc  de  ele 
fără  a  le  examina  mai  deaproape,  aşa  că  indeterministul  constată 
adeseori,  că  presumptivul  său  contrar  determinist,  e  de  aceeaşi 
părere  ca  şi  el. 

Voinţa  nu  este  nici  determinată  nici  indeterminată  în  sensul 
discreditat  al  acestor  cuvinte,  ci  ea  este  aşa  cum  ni-o  prezintă 
conştiinţa,  adecă  liberă.  Cuvier  zice  foarte  nimerit:  «pourquois 
demontrer  ce  quit  suffit  de  constater?  «la  liberti  est  un  fait,  et 
non  une  croyance». 

Schopenhauer  zice  despre  caracterul  omului,  că  este  înăscut 
şi  prin  urmare  neschimbabil.  El  a  făcut  această  afirmare  operând 
cu  noţiunea  elastică  a  subconştientului.  El  timbrase  de  părută 
orice  schimbare,  zicând  că  ea  se  afiâ  deja  în  noi,  numai  că  n’a 
fost  conştientă  pană  acum.  Insă  nici  în  matematică  şi  nici  în  fi¬ 
lozofie  nu  e  permis  să  operăm  cu  mărimi  nedeterminate  şi  ne¬ 
controlate. 

Noi  încă  recunoaştem  în  om  înclinări  înăscute  însă  nu  le 
identificăm  cu  caracterul.  Omul  trebue  el  însuşi  să-şi  creieze  ca¬ 
racterul  prin  puterea  voinţei  sale.  Caracterul  este  expresia  trecu¬ 
tului  etic  al  unui  om,  rezultanta  mai  multor  factori  si  elemente. 
El  îşi  are  temeiul  în  calitatea  puterilor  inclinaţiunilor  şi  aptitu- 
dinelor  înăscute,  dară  el  este  condiţionat  de  măsura  în  care  aceste 
au  fost  cultivate  prin  educaţie,  prin  împrejurările  vieţii,  prin  obiş¬ 
nuinţă,  dară  mai  ales  prin  exercitarea  voinţei  libere.  Un  caracter 
neformat  prin  voinţă  e  lipsit  de  orice  valoare  şi  însemnătate. 
Proprietăţi  au  şi  fierul,  şi  urzica  şi  musca,  însă  nimeni  nu  le  va 
ascrie  caracter  în  sensul  omenesc  al  cuvântulub^ _ < 

Ficlite  enunţă  ea  principiu  fundamental"  al  filozofiei  sale: 
«Das  Ich  setzt  sich  selbst»,  ceeace  înseamnă  că  eul  prin  sine 
însuşi  devine  aceea  ce  este.  Eul  este  poziţiunea  sa  proprie.  Omul 
este  eu,  este  individualitate  numai  în  sensul  posibilităţii  interne, 
ca  să  mă  folosesc  de  acest  termin  al  lui  Wolff,  el  este  eu,  numai 
în  potenţa,  din  eu  virtual  el  însuşi  trebue  să  se  facă  un  eu  real. 
Şi  aceasta  o  face  prin  exercitarea  voinţei  sale  libere,  atât  faţă 
de  imboldurile  interne  cât  şi  faţă  de  impresiuniîe  externe.  Cine 
ar  urmă  orbeşte  acestor  imbolduri,  n’ar  avea  voinţă.  Voinţa  însăşi 
trebue  educată,  trebue  întărită  şi  condusă  pe  calea  cea  bună,  prin 
motive  morale.  Educaţia  religioasă  morală  n’are  alt  scop  decât  a 
trezi  în  sufletul  omului  motivele  puternice  ale  idealului  de  mo¬ 
ralitate  creştin.  Unde  lipseşte  această  creştere,  unde  lipseşte  fondul 
moral,  acolo  voinţa  este  încă  legată  în  lanţurile  poftelor.  Liber¬ 
tatea  voinţii  omul  nu  o  are  a  limine,  ci  trebue  să  şi-o  elupte, 
aşa  că  paralel  cu  firmitatea  caracterului,  creşte  şi  puterea  voinţei 
şi  întors,  cu  libertatea  din  ce  în  ce  mai  mare  a  voinţii,  se  întă¬ 
reşte  şi  caracterul. 

Voinţa  liberă  în  înţelesul  cel  mai  înalt  este  o  determinare, 
sau  mai  bine  zis  o  calificare  etică.  Nu  aceea  e  lucrul  principal 
azi  de  a  fost  sau  n’a  fost  motivată  voinţa,  ci  întrebarea  e  ori 
de  motivul  în  sine  este  admisibil  din  punct  de  vedere  moral  sau 
nu.  Au  doară  vom  putea  zice  despre  cineva  că  nu  este  liber, 
dacă  el  prin  trezire  şi  încordare  continuă  a  atins  acea  deplină¬ 
tate  morală,  încât  nu  mai  e  în  stare  să  sucumbe  îndemnului  spre 
păcat,  ci  lucrează  totdeauna  în  virtutea  caracterului  său  moral 
neflexibil  cu  oarecare  necesitate  binele?  Este  un  ideal  acesta  pe 
care  noi  oamenii  nu-1  putem  atinge,  însă  acolo  unde  îl  vedem 
realizat,  în  fiinţa  îngerilor  buni,  cari  prin  harul  lui  Dum¬ 
nezeu  nu  pot  să  mai  păcătuiască,  putem  noi  zice  că  ar  exclude 
libertatea?  Da  şi  nu;  după  cum  interpretăm  libertatea  în  sensul 
posibilităţii  de  a  alege  binele  şi  răul  deopotrivă  sau  în  sensul 
mai  înalt  moral.  In  sensul  prim  îngerii  nu  sunt  liberi,  pentrucă 

ei  lucrează  oarecumva  cu  necesitate  binele.  Ei  ar  fi  liberi  în  acest 
senz  când  ar  putea  să  păcătuiască. 

In  senzul  moral  ei  au  ajuns  culmea  libertăţii,  întrucât  nu 
mai  pot  voi  răul.  Dumnezeu  are  aceasta  libertate  în  puterea  na- 
turei  sale  absolute,  iar  îngerii  prin  conlucrarea  harului  dumne- 
zeesc. 

Noi  oamenii  suntem  liberi,  durere  prea  liberi  în  senzul  ale¬ 
gerii,  întrucât  voim  când  binele  când  răul,  dar  mai  des  răul 
decât  binele.  Cu  cât  progresăm  însă  în  zidirea  caracterului 
moral  în  noi,  devenim  din  ce  în  ce  mai  puţin  liberi  de  a  alege 
binele  şi  răul  cu  aceeaşi  uşurinţă,  dar  în  aceeaş  măsură  progresăm 
în  libertatea  morală,  şi  e  de  dorit  să  progresăm  cât  mai  mult, 
ca  să  ajungem  la  acea  libertate  perfectă  despre  care  fericitul 
Augustin  zice: 

«Deo  servire  libertas». 

A-i  servi  lui  Dumnezeu  este  adevărata  libertate.  Conştiinţa 
morală  este  mijlocul  prin  care  Dumnezeu  ne  îndeamnă  a  face  binele 
şi  ne  reţine  dela  rău.  Deja  Seneca  îi  scrie  prietenului  său  Luciîiu  în 
a  41-a  epistolă:  «Da  iubite  Luciliu,  un  spirit  sfânt  locueşte  întru 
noi,  un  observator  şi  păzitor  al  faptelor  noastre  bune  şi  rele. 
Nimeni  nu  este  bun  fără  de  Dumnezeu,  care  ne  dărueşte  hotă- 
rîrile  sublime.  Un  Dumnezeu  —  nu  ştiu  care  —  locueşte  în 
orice  om  virtuos  (conf.  W.  Lecky:  Sittengesch.  Europa’s  pag. 
178).  In  fieştecare  om  este  sădit  chipul  lui  Dumnezeu  în  fiinţa 
sufletului  şi  a  facultăţilor  sale  principale,  iară  asemănarea  cu  Dum¬ 
nezeu  are  să  şi-o  câştige  fieştecare  prin  libera  exercitare  a  vo¬ 
inţei  sale.  Asemănarea  se  află  în  om  numai  ca  posibilitate,  ca  o 
schinteie  divină  care  licăreşte  în  fieştecare  suflet,  manifestându-se 
în  forma  conştiinţei  morale.  Acel  Dumnezeu  din  internul  omului, 
despre  care  scrie  Seneca,  este  conştiinţa  morală.  Ea  nu  formează 
însă  o  forţă,  care  încă  dela  naştere  ar  fi  deplin  desvoltată,  care 
ar  guvernă  cu  suveranitate  acţiunile  omului,  ci  ea  are  numai  rolul 
unui  sfetnic,  a  cărui  glas  abia  se  aude  faţă  de  tonul  impetuos 
al  imboldurilor  spre  păcat. 

Conştiinţa  morală  perzislă,  însă  şi  ea  trebue  excultivată  pen- 
truca  să  poată  deveni  o  forţă  eficace.  înainte  de  toate  conştiinţa 
este  de  natură  pur  formală.  Ea  ne  îndeamnă  să  facem  binele  şi 
ne  reţine  dela  rău,  însă  binele  şi  răul  ca  atare  ea  nu-1  statoreşte, 
ci  îl  primeşte  fie  dela  obiceiul  concrescut  cu  sufletul  oamenilor, 
fie  din  descoperire  dumnezeiască. 

Dacă  conştiinţa  ar  fi  un  dar  durnnezeesc,  nu  numai  după 
partea  ei  formală,  ci  şi  după  cea  materială,  ar  trebui  să  găsim 
cea  mai  perfectă  uniformitate  în  privinţa  aceasta  Ia  toate  po¬ 
poarele.  In  realitate  însă  găsim  cea  mai  mare  divergenţă  în  pri- 

vinţa  aceasta.  Fapta  consfinţită  prin  obicei  u,  fie  ea  ori  cât  de 
condamnabilă  din  punctul  de  vedere  al  moralei  absolute,  este 
privită  ca  bună  de  cătră  forul  conştiinţei  individului  crescut  in 
acel  obiceiu. 

Omul  în  nici  o  privinţă  nu  se  naşte  gata,  ci  el  trebue  să-şi 
desvoalte  prin  activitate  proprie  toate  aptitudinile  sale.  Chiar  şi 
voinţa  la  început  slabă,  numai  cu  timpul  se  emancipează  de  sub 
sclăvia  imboldurilor  de  tot  felul  şi  paralel  cu  ea  se  desvoaltă 
inteligenţa,  caracterul  şi  conştiinţa  morală. 

Cineva  e  liber  când  în  lucrările  sale  se  îndreaptă  după  ca¬ 
racterul  şi  conştiinţa  sa,  însă  pentru  calitatea  morală  a  acestor 
doi  factori,  fieştecare  este  răspunzător,  întrucât  şi  le-a  format  în 
puterea  liberei  sale  alegeri. 

Şi  Lucheni,  (ucigaşul  al  acum  în  domnul  fericitei  noastre  re¬ 
gine  Elisabeta)  ar  fi  putut  zice  că  el  a  săvârşit  atentatul  în  cre¬ 
dinţa  că  face  o  faptă  bună,  pentrucă  conştiinţa  aşa  l-a  îndemnat. 
El  este  însă  responsabil  pentru  conştiinţa  lui  dusă  în  eroare  prin 
ideile  şi  aspiraţiunile  anarhiste.  Voinţa  Iui  este  responsabilă  pen¬ 
trucă  s’a  lăsat  determinată  de  un  motiv  condamnabil  atât  din 
punctul  de  vedere  al  moralei  naturale  cât  şi  a  celei  pozitive. 
Dacă  necunoştinţa  acestei  din  urmă  s’ar  acuză,  totuşi  rămâne 
legea  cea  naturală  săpată  în  inimile  tuturor  oamenilor,  care  să  i 
reţină  dela  uciderea  premeditată.  Cumcă  legea  cea  naturală  l-ar 
fi  putut  abate  dela  crima  sa,  rezultă  din  mustrările  conştiinţei  ce 
l-au  torturat  în  închisoare  ziua-noaptea,  până  ce  însuşi  şi-a  curmat 
în  fine  zilele  vieţii  Aceste  mustrări  sunt  condiţionate  prin  legea 
morală  naturală,  pe  care  el  a  desconsiderat-o  de  bună  voie,  de 
dragul  unei  chimere.  Dacă  omul  nu  ar  voi  cu  libertate,  el  ar 
putea  cel  mult  să  se  sirnţă  nefericit  după  o  faptă  rea  dar  nu 
s’ar  putea  mustră,  nu  s’ar  putea  învinovăţi.  Fapta  rea  ar  fi  pentru 
el  numai  o  fatalitate,  nici  decum  însă  păcat. 

Şi  pedeapsa  îşi  are  rostul  ei  numai  pe  lângă  presupunerea 
că  omul  este  liber.  E  adevărat  câ  determiniştii  încă  justifică 
pedeapsa  în  felul  lor,  dară  pedeapsa  aceasta  este  cu  torul  altă 
ceva,  decât  aceea  ce  se  înţelege  de  regulă  sub  acest  cuvânt.  în 
sistemul  determinist  este  atât  fapta  cât  şi  pedeapsa  numai  o  fa¬ 
talitate,  ceva  ce  s’a  întâmplat  cu  necesitate  predeterminată  din 
eternitate.  Nu  a  urmat  pedeapsa  pentrucă  fapta  a  fost  rea,  căci 
faptă  absolut  necesară  nu  este  nici  bună  nici  rea,  ci  ambele  s’au 
realizat,  pentrucă  după  constelaţia  forţelor  din  univers  ele  au 
trebuit  să  se  întâmple. 

Justiţia  împreună  însă  alt  sens  cu  pedeapsa.  Ea  are  de  scop 
pe  deoparte  a  răsplăti  după  dreptate  o  faptă  ce  putea  fi  între- 
lăsată,  iară  de  altă  parte  cearcă  a  preveni  pe  viitor  repeţirea  unei 

asemenea  fapte  prin  crearea  unui  motiv  puternic.  Ambele  aceste 
scopuri  le  poate  urmări  justiţia  numai  pe  lângă  presupunerea,  că 
omul  voeşte  liber. 

Indeterminismul  absolut  încă  nu  poate  justifică  pedeapsa. 
Am  zis  deja  în  cele  precedente  că  libertatea  în  acest  sens  nu 
se  poate  concordă  cu  faptul  că  sufletul  este  o  substanţă  unitară, 
în  care  toate  funcţiunile  stau  în  strânsă  legătură  infiuinţându-se 
reciproc.  Un  om  care  în  fiecare  moment  ar  putea  să  voiască  fără 
nici  o  considerare  la  trecutul  vieţii  sale  sufleteşti,  ar  trebui  să 
aibă  în  locul  sufletului  unitar  un  conglomerat  de  atomi  sufle¬ 
teşti  incoherenţi,  dintre  cari  în  fiecare  moment  să  poată  voi  când 
unul,  când  altul,  fără  ca  unul  să  ştie  despre  celalalt. 

Gunther  Ti  ele  zice:  «Dacă  ar  fi  omul  o  astfel  de  fiinţă  dis¬ 
continuă,  ca  starea  lui  morală  în  fiecare  moment  să  fie  un  act 
absolut  nou,  independent  de  trecut,  dacă  ar  fi  omul  propriamirite 
numai  o  serie  de  diferite  subiecte,  atunci  ar  fi  lipsită  de  înţeles, 
pe  deoparte  orice  pedeapsă,  căci  ea  se  aplică  după  săvârşirea 
faptei  şi  astfel  ar  ajunge  un  suflet  cu  totul  nevinovat,  de  altă 
parte  orice  educaţie,  pentrucă  în  fiecare  moment  am  avea  îna¬ 
intea  noastră  un  subiect  nou,  izolat  cu  totul  de  cele  de  mai 
’nainte».*) 

Libertatea  voinţii  in  sensul  alegerii  libere  între  motive  este 
singura  care  corăspunde  mărturiei  nemijlocite  a  conştiinţei  noastre, 
ea  este  singură  care  face  posibilă  vieaţă  morală  şi  progresul  înspre 
bine  prin  educaţiune.  Chiar  şi  vieaţa  socială  în  stat,  normată  prin 
fixarea  drepturilor  şi  datormţelor  particularilor  întreolaîtă  şi  faţă 
de  totalitate,  este  condiţionată  printr’ânsa.  Drepturi  şi  datorinţe 
juridice  şi  morale,  poate  avea  numai  o  fiinţă  liberă.  Pietrile  n’au 
nici  drepturi  nici  datorinţe. 

Cine  neagă  libertatea  voinţii,  în  mod  consecuent  trebue  să 
considere  toate  instituţiunile  sociale,  comunale  şi  de  stat,  ca  fiind 
bazate  pe  tradiţiuni  lipsite  de  înţeles,  ca  creaţiuni  abnorme,  ca 
boale  ereditare  ale  popoarelor,  căci  ele  toate  se  bazează  pe  no¬ 
ţiunile  legii,  a  dreptului  şi  a  datorinţei. 

Legea  care  pretinde  ascultare  nu  suspinde  libertatea,  ci  o 
condiţionează.  Goethe  zice  cu  tot  dreptul:  «Nu  întru  aceea 
constă  libertatea  câ  nu  voim  să  recunoaştem  nici  o  superioritate, 
ci  tocmai  în  aceea  că  recunoaştem  ceva,  ce  este  deasupra  noastră» 
Eckermann:  Gesprache  mit  Goethe  I.  219. 


*)  (Philosophie  des  SeJbstbeworstseung  u.  der  Giaube  an  Oott,  Freiheit,  Unsterb- 
lichkeit  1895). 

Numai  atunci,  când  voinţa  se  află  în  faţa  unei  legi  şi  trebue 
să  se  decidă  a-i  urmă  sau  a  i-se  opune,  câştigă  hotărîrea  ei 
valoare  etică. 

Nu  este  i relevant  ori  de  supuşii  unui  stat  cred  sau  nu  cred 
în  libertatea  voinţii.  Dacă  într’un  stat  toţi  supuşii  ar  deveni  de- 
terminişti,  acel  stat  ar  încetă  să  mai  existe,  căci  ar  fi  subminat 
în  bazele  lui.  Noi  săvârşim  dară  nunumai  o  faptă  morală  când 
profesăm  voinţa  liberă,  şi  ne  întocmim  viaţa  în  conformitate  cu 
această  convingere,  ci  săvârşim  şi  un  act  patriotic,  contribuim 
la  consolidarea  statului  prin  cultivarea  simţului  de  încredere  reci¬ 
procă,  a  simţului  de  datorinţă  şi  responsabilitate. 

_  Dr .  P.  Roşea. 


DIN  CĂRŢILE  BUNE. 

Publicarea  unor  bune  manuale  pentru  studiul  diferitelor  dis¬ 
cipline  teologice,  trebue  să  fie  o  oreocupaţie  de  căpetenie  a  pro¬ 
fesorilor  tuturor  şcolilor  noastre  de  pregătire  a  clerului.  Ceeace 
s’a  lucrat  în  această  direcţie  până  acum,  nu  e  suficient.  încă 
n’am  ajuns  să  avem  nici  măcar  câte  un  manual  corespunzător 
din  fiecare  disciplină  teologică.  Această  lipsă  produce  multe 
neajunsuri  în  desvoltarea  învăţământului  teologic.  Prin  o  înţe¬ 
legere  ce  ar  iua-o  într’olaltă  profesorii  tuturor  institutelor  noastre 
teologice  ortodoxe,  (mă  gândesc  şi  la  cele  din  România)  poate 
s’ar  putea  satisface  o  trebuinţă  atât  de  arzătoare,  care  prin  o 
muncă  izolată  până  acum  n’a  putut  fi  satisfăcută.  Asupra  acestei 
chestiuni  sper  să  revin  cu  altă  ocazie  mai  pe  larg. 

De  astă  dată  anunţ  cetitorilor  apariţia  unui  bun  « Manual 
de  ermineutică  biblică >>  publicat  de  P.  Cuvioşia  Sa  părintele  arhi¬ 
mandrit  luliu  Scrib  an,  directorul  seminarului  central  din  Bucu¬ 
reşti.  Acest  manual  e  compus  conform  programei  în  vigoare 
pentru  seminariile  teologice  din  România,  dar  e  în  măsură  să 
promoveze  studiul  sfintei  Scripturi  şi  la  noi.  Pe  lângă  o  parte 
întroducătoare,  autorul  tratează  pe  rând  în  trei  secţiuni:  Teoria 
sensurilor  sf.  Scripturi ,  Euristica  sau  aflarea  sensurilor  sf.  Scrip¬ 
turi  şi  Proforistica  sau  expunerea  sensurilor  sf.  Scripturi.  Capi¬ 
tolul  care  ar  avea  să  ne  înfăţişeze  istoria  interpretării  sf.  Scrip¬ 
turi  la  Iudei  şi  în  biserica  creştină,  neputând  fi  cuprins  în  cadrul 
îngust  al  unui  manual  predat  conform  programei  de  studii  numai 
într’o  oră  pe  săptămână,  a  trebuit  să  rămână  afară.  Regulele 
ermineutice  le  stabileşte  autorul  în  deplină  conformitate  cu 
norma  de  credinţă  şi  cu  tradiţia  existentă  în  biserica  ortodoxă 
cu  privire  la  interpretarea  sf.  Scripturi.  Chestiunile  sunt  înfăţi¬ 
şate  cu  claritate,  într’o  formă  atrăgătoare  şi  cu  un  aparat  de  ar- 

gumente  convingătoare.  Pe  unele  locuri  găsim  întreţesute  exemple 
interesante  luate  din  discuţiile  teologice  actuale.  In  genere,  au¬ 
torul,  a  reuşit  să  se  emancipeze  de  monotonia  plictisitoare,  de 
care  pătimesc  cele  mai  multe  manuale.  Din  cauza  aceasta,  acest 
manual  se  recomandă  nu  numai  pentru  uzul  şcoalelor  şi  al  în¬ 
cepătorilor  într’ale  studiului  biblic,  ci  şi  preoţilor  cari  doresc  să 
se  adâncească  în  înţelegerea  dreaptă  a  sfintei  Scripturi. 

Ca  o  probă  a  celor  zise,  las  să  urmeze  capitolul  care  tra¬ 
tează  despre : 

Calităţile  interpretului  sf.  Scripturi. 

Sf.  Scriptură  nu  e  o  carte  la  fel  cu  celelalte.  Ea  are  un  caracter  de¬ 
osebit  şi  o  însemnătate  fără  păreche  pentru  sufletul  omenesc,  pentrucă-1 
Introduce  în  taina  infinitului  şi  a  veşniciei  şi-l  învaţă  să-şi  satisfacă  cele 
mai  înalte  şi  mai  nobile  aspiraţiuni  ale  sale.  Din  cauza  aceasta  cetirea  ei 
nu  se  poate  întreprinde  cu  indiferenţa  sau  gestul  obişnuit  cu  care  se  în¬ 
cepe  cetirea  altei  cărţi.  Sf.  Scriptură  trebue  cetită  cu  o  stare  de  suflet 
deosebită,  pentrueă  altfel  ea  nu-şi  descopere  înaintea  cetitorului  toate  co¬ 
morile  sale.  întreprinderea  cetirii  ei  trebue  să  fie  ca  intrarea  într’un  templu 
măreţ  şi  sfânt  care  ne  umple  de  cutremur  şi  respect. 

Mulţi,  care  încep  cetirea  acestei  sfinte  cărţi  fără  acest  sentiment,  nu 
găsesc  într’ânsa  decât  numai  lucruri  de  bârfit  şi  o  limbă  pe  care  n'o  pot 
mistui.  Negreşit,  pentru  ei  cele  mai  frumoase  lucruri  rămân  ascunse, 
fiindcă  au  sufletul  plin  de  prejudiţii  lumeşti,  şi  prin  astfel  de  suflete  ade¬ 
vărul  sfintei  Scripturi  trece  fără  a  se  asimila,  ca  printFun  corp  cu  care  nu 
are  nimic  comun. 

De  aceea  dela  celce  studiază  Sf.  Scriptură  cu  scop  de  a  pătrunde  în 
înţelesul  ei,  se  cer  anumite  calităţi  şi  dispoziţiunî  sufleteşti.  Aceste  calităţi 
se  împart  după  natura  lor,  în  calităţi  morale  şi  calităţi  intelectuale. 

Calităţi  morale. 

1.  întâia  calitate  morală  este  credinţa  adâncă  şi  sinceră  care  călău¬ 
zeşte  inteligenţa  omului  şi-i  deschide  zarea  lucrurilor  supra-naturaîe.  «Cre¬ 
dinţa,  zice  Bonaventura,  e  ferestruica,  uşa,  temelia  Scripturii».1  Fericitul 
Augustin  zice  în  acelaş  sens:  «începutul  cel  mare  al  pietăţii  este  ca,  mai 
nainte  de  a  şti  pentruce  cutare  lucru  a  fost  spus  aşa,  să  crezi  că  a  trebuit 
să  fie  spus  astfel.  Căci  această  pietate  te  va  face  în  stare  să  cercetezi  ce 
s’a  spus,  să  găseşti  ceeace  cauţi  şi  să  te  bucuri  de  ceeace  ai  găsit». 2 
Aceasta  şî  explică  cuvântul  profetului:  «De  nu  veţi  crede,  nu  veţi  înţe¬ 
lege». 


1  BreUloquim ,  Proemium  nr.  1. 

*  Magnum  pietatis  et  sanetiiatis  initium  est,  antiquam  cîas  quare  quio  dictum  sit, 
credere  sic  oici  debuisse,  ut  dictam  est.  Haec  enim  pietas  îaciet  te  capacem,  ut  queras 
quod  dictum  est,  et  cum  qtiaesieris  inventas,  et  cum  invenerîs  gaudeas.  In  Psalm.  147, 2. 

2.  A  doua  calitate  morală  e  dispoziţiunea  meditativă  a  cetitorului. 

Sf.  Scriptură  fiind  o  operă  alcătuită  din  înalte  adevăruri  doctrinale 

şi  morale  care  au  fost  scrise  de  autorii  lor  în  momente  de  deosebită  ilu¬ 
minare  internă  şi  emotiune  religioasă,  urmează  că  cetitorul  ei  trebue  să 
se  silească  a  se  apropia  cât  mai  mult  de  starea  sufletească  a  scriitorului. 
Din  sfera  aceasta  care  planează  peste  nivelul  vieţii  materiale  zilnice,  ade¬ 
vărul  Scripturii  se  înţelege  mult  mai  uşor.  Acolo  nici  nu  mai  este  o  în¬ 
ţelegere,  ci,  mai  mult  decât  atâta,  o  vedere  a  autorului  cu  ochii  aceia  pe 
care  vieaţa  meditativă  îi  procură  cuiva. 

De  aceea  inrtepretul  trebue  să  aibă  dispoziţiunea  de  a  meditâ  cu¬ 
prinsul  Scripturii,  de  a-1  vedea  în  sfera  eternă  din  care  a  apărut.  Pentru 
acest  motiv  Augustin  spune  că  ceice  cetesc  Sf.  Scriptură  trebue  să  se 
roage  ca  să  înţeleagă,  fiind. ă  prin  rugăciune  omul  se  înalţă  peste  condi- 
ţiuniie  vieţii  de  faţă  şi  caută  cu  fiinţa  sa  sufletească  a  locui  în  vecinătatea 
lui  Dumnezeu.1 2 

3.  A  treia  calitate  morală  e  modestia  şi  umilinţa,  căci,  după  cuvântul 
Scripturii,  unde  e  umilinţă,  acolo  e  şi  înţelepciune. a  Această  dispoziţiune 
va  feri  pe  interpret  de  rătăciri  şi  de  interpretarea  îndrăzneaţă  care  duce 
Ia  exagerări.  In  această  privinţă  zice  Augustin:  «La  început,  când  eram 
copil,  voiam  să  ajung  culmea  în  mânuirea  Sf.  Scripturi  mai  nainte  de  a 
căuta  pietatea,  iar  cu  apucăturile  stricate,  însumi  îmi  închideam  uşa  Dom¬ 
nului  meu...  Căci  mândru  fiind,  îndrăzneam  să  caut  ceeace  nu  se  poate 
găsi  decât  când  eşti  umilit....  Eu  nenorocitul  mă  socoteam  în  stare  să 
sbor  şi  am  părăsit  cuibul,  dar  în  Ioc  să  sbor,  am  căzut». 8 

4.  A  patra  calitate  morală  este  integritatea  moravurilor  şi  sfinţenia 
vieţii,  pentrucă,  după  cuvântul  Scripturii,  înţelepciunea  nu  intră  în  sufletul 
răuvoitor,  nici  nu  locueşte  în  trupul  dat  păcatului.4 * 

Fericitul  leronîm  zicea  cătră  Rustic:  «Iubeşte  ştiinţa  Scripturii,  iar  vi- 
ţiile  cărnii  nu  le  vei  iubi».3  De  asemenea  cătră  Vigilanţiu:  «Nu  pode 
acelaş  om  să  cerceteze  Scripturile  şi  banii,  nici  să  guste  vinul  şi  să  înţe¬ 
leagă  pe  profet  sau  apostoli».6 

Aceasta  corăspunde  şi  cu  ceeace  spune  Sf.  Apostol  Paul:  «Omul 
animal  nu  pricepe  cele  ce  sunt  ale  Spiritului  lui  Dumnezeu».7 

Motivul  pentru  care  această  calitate  e  necesară,  e  că  a  studia  Scrip¬ 
tura,  a  expune  credincioşilor  învăţăturile  ei,  a  Ie  apără,  înseamnă  a  trăi 
cu  Dumnezeu  neîncetat,  iar  de  Dumnezeu,  şi  prin  urmare  de  înţelegerea 
Scripturii,  nimic  nu  îndepărtează  mai  mult  decât  tocmai  viţiul  şi  păcatul. 


1  De  doctrina  christiana,  lib.  III,  c.  37. 

2  Proverbe,  XI,  2. 

3  Sermo,  LI,  5. 

4  înţelepciunea ,  I,  4. 

s  Epist.  125,  II. 

6  Epist.,  61,  3. 

7  1  Cor.,  II  14. 

Calităţile  intelectuale. 

Aci  întră  toate  studiile  şi  cunoştinţele  preliminare  cu  care  trebue  să 
fie  echipat  interpretul  când  păşeşte  la  explicarea  Sf.  Scripturi. 

1.  El  trebue  să  fie  familiarizat  cu  limba  cărţilor  pe  care  le  inter¬ 
pretează. 

Oricât  de  bună  ar  fi  o  traducere,  tot  sunt  puncte  in  care  e  nece¬ 
sară  recurgerea  la  original,  cum  spune  Augustin,  că  sunt  cuvinte  care  «in 
usuni  allerius  iinguae  per  interpretationem  transire  non  possunt».' 

2.  Interpretul  trebue  să  ştie  arheologia  biblică,  pentrucă  printPânsa 
el  se  poate  pune  în  însuşi  mediul  din  care  a  apărut  cartea.  Aceasta  îl  va 
ajută  să  facă  explicările  in  legătură  cu  timpul  şi  locul  în  care  au  apărut 
ideile  pe  care  le  explică.  Cu  aceasta  se  va  putea  feri  de  greşala  de  a 
explică  şi  cântări  lucrurile  vechi  cu  măsura  lucrurilor  de  azi. 

3.  Şi  celelalte  studii  biblice,  precum  Introducerea  în  cărţile  Sf.  Scrip¬ 
turi,  fac  parte  din  cunoştinţele  cu  care  trebue  să  fie  înarmat  interpretul. 
Căci  cuprinsul  unei  cărţi  se  înţelege  mult  rnai  bine  dacă  ştim  caracterul 
persoanei  care  a  scris-o,  motivul  care  a  făcut-o  să  scrie,  împrejurările  în 
care  a  scris,  mediul  cătră  care  era  îndreptată,  etc.,  şi  aceste  lucruri  se  gă¬ 
sesc  tratate  în  Introducerea  în  Sf.  Scriptură. 

4.  încă  unul  din  elementele  cu  care  trebue  să  fie  înzestrat  inter¬ 
pretul  e  cunoaşterea  doctrinei  creştine.  Printr’ânsa  el  s’a  familiarizat  cu 
mănunchiul  doctrinal  pe  care-1  cuprinde  Sf.  Scriptură  şi  deci  mai  uşor 
poate  urmări  pe  autor.  Augustin  spune  în  această  privinţă  că  dacă  cuvin¬ 
tele  Scripturii  lasă  undeva  nesiguranţă  asupra  sensului,  să  se  consulte  re* 
gula  credinţei  (regula  fidei).2 

O  interpretare  eretică  poate  pretinde  în  ceeace  priveşte  începutul 
evangeliei  lui  loan  că  punctuaţiunea  n’ar  fi  exactă  şi  că  prin  «Cuvântul» 
nu  trebue  să  se  înţeleagă  o  persoană  dumnezeească;  că  ar  trebui  să  se 
cetească:  «La  început  eră  Cuvântul,  şi  Cuvântul  eră  Ia  Dumnezeu,  şi 
Dumnezeu  eră  (există)».  O  asemenea  interpretare,  negreşit,  ar  negă  că 
Cuvântul  e  Dumnezeu.  In  acest  caz  însă  se  consultă  regula  credinţei  şi 
se  găseşte  că  în  sistemul  nostru  doctrinal  Cuvântul  e  însuş  Dumnezeu,  şi 
anume  a  doua  persoană  a  Sf.  Treimi. 

5.  Interpretul  trebue  să  mai  îndeplinească  o  condiţiune:  să  cunoască 
lucrările  comentatorilor  însemnaţi  ai  Sf.  Scripturi. 

Din  vremurile  Sfinţilor  Părinţi  şi  până  acuma  s’a  întrebuinţat  o  muncă 
colosală  pentru  a  lămuri  Scriptura.  Deoarece  această  muncă  e  totdeauna 
un  adânc  izvor  de  informare  pentru  cel  ce  vrea  sa  afle  şi  să  expue  sensul 
Sf.  Scripturi,  aceste  lucrări  vor  avea  totdeauna  însemnătate  pentru  jpterpret. 

Chiar  lucrările  autorilor  eretici  nu  sunt  nefolositoare.  Cei  vechi  au 
scos  lucruri  preţioase  din  cărţile  ereticilor  şi  au  afirmat  că  şi  alţii  pot  şi 

1  De  Doctrina  christiana  II,  11. 

?  De  Doctrina  christiana,  III  2. 

trebue  să  facă  ca  eî.  Astfel  Ieronim  a  luat  multe  lucruri  din  Origen  şi 
din  Apolinarîu,  pe  care  totuş  de  mai  multeori  îi  numeşte  eretici.  Ei  afirmă 
că  a  făcut  aceasta  adeseori  şi  susţine  că  a  avut  dreptate  să  procedeze  aşa.1 
Deasemenea  Augustin  reproduce  în  cărţile  sale  intitulate:  De  Doctrina 
christiana  reguleîe  ermineutice  ale  donatistului  Tichonius  Afer.v 


DARWINISMUL  ANTROPOLOGIC 

II. 

Ne  rămâne  să  mai  rezolvăm  în  articolul  de  faţă  încă  o  problemă 
principală,  care  poate  lumină  mai  bine  poziţia  noastră  faţă  de  rezultatele 
darwinismului  antropologic  şi  anume  următoarea  întrebare:  ce  poziţie  ocupă 
omul  în  lume?  Creştinismul,  oferă  omului  în  palatul  grandios  ai  naturii, 
un  Ioc  foarte  onorific,  făcându-1  stăpân  peste  toate  bogăţiile  ei:  omul  e 
soarele  şi  coroana  creaţiunii.  Nu-i  şubredă  poate  şi  nelogică  pretenţiunea 
noastră,  când  hipoteza  evoluţionistă  îl  aşază  pe  om  ca  pe  egal  între  egali 
în  marele  lanţ  continuativ,  care  începând  dela  cele  mai  neînsemnate  fiinţe, 
se  întinde  amplu  peste  maimuţe,  până  sus  la  om,  la  homo  sapiens?  Nu-i 
poate  o  ambiţie  oarbă  numai,  de  oameni  neştienţifici  şi  ignoranţi  întro¬ 
narea  omului  de-asupra  naturii?  Nu-i  o  ignoranţă  deamnă  de  compătimire 
faptul,  că  pe  lângă  recentele  rezultate  ale  ştimţii,  totuş  să  se  mai  susţină 
tare,  o  demnitate  specială  a  omului  pe  pământ? 

Am  văzut  in  ultimul  articol,  că  posibilitatea  unei  descendinţe  corpo¬ 
rale,  cu  toate  lacunele  ei  de  argumentare,  nu  stă  în  relaţie  răsboinică  cu 
principiile  bisericii  noastre  ortodoxe,  care  nici  pe  departe  nu  vrea  să  se 
închidă  fricoasă  faţă  de  rezultatele  sigure  ale  ştiinţei  şi  să  nu  le  împace 
firesc  cu  filozofia  adâncă,  zugrăvită  pe  paginele  sfintei  Scripturi.  Dar  — 
aşa  trebue  să  se  spună  în  general  —  nu  structura  trupească,  care  îi  pune 
pe  om  în  şirul  animalelor  mamifere  este  aceea,  ce  îl  face  pe  om  om ;  el  nu 
e  numai  simplu  o  problemă  zoologică;  sufletul ,  spiritul  este  acela,  care 
îl  deosebeşte  de  animale  şi  îi  face  «străin  între  celelalte»  (Reinke).  Din 
sfera  spirituală  izvorăsc  toate  privilegiile  neatinse,  ce  creazâ  şi  întemeiază 
poziţia  aşa  de  strălucita  a  omului  în  natură,  ridicându-1  nespus  de  sus 
chiar  şi  peste  fiinţele,  cari  încât  priveşte  corpul  îi  stau  foarte  aproape. 

Această  prăpastie,  între  om  şi  animal  există  cu  toată  siguranţa!  Despre 
ea  ne  mărturisesc  faptele  omeneşti  şi  istoria  în  mod  prea  evident.  Nu  se 
îndoieşte  şi  nu  se  poate  îndoi  nimeni  serios,  că  acest  om,  care  află  şi  in¬ 
ventează  minunile  tehnicei  moderne,  care  cercetează  secretele  naturii  şi 
ale  istoriei,  care  studiază  filozofia  şi  tace  legi,  care  se  înalţă  la  un  nivou 
sublim  de  perfecţiune  intelectuală,  etică  şi  religioasă  nu  se  ridică  dincolo, 
undeva  foarte  departe  de  animal!  Dar  ce  facem  cu  omul  primordial,  şi 


1  Epist.  LXI  ad  Vigilantium  I;  Comment.  ia  Galat.,  prolog;  Contra  Ruîin.  I.  21, 
v  De  Doctrina  Christiana.  liber  1,  II. 

cu  sălbaticul  de  azi?  In  ultimul  articol  am  putut  constată  pe  scurt,  că  ace¬ 
leaşi  însuşiri,  cari  se  manifestează  azi  ca  o  floare  admirabilă  a  culturii 
moderne,  vieţuiau  desigur  şi  în  omul  epocei  diluviane,  doar  mai  puţin  des- 
voltate:  poate  că  lipsiâ  simplu  numai  îndemânarea,  —  o  analogie  foarte  lim¬ 
pede  aflăm  şi  azi  la  locuitorii  Ţării  de  foc  şi  la  Eschimoşi,  cari  sunt  aduşi 
în  prezent  încetul  cu  încetul  la  cultură  — ;  şi  ne-o  arată  clar  pe  fie  ce 
pagină  istoria  misiunii.  Capacitatea  spirituală  este  factorul  ce  deosebeşte 
foarte  pe  om  de  animale,  neposedând  cele  din  urmă  adecă  animalele  nici 
chiar  o  simplă  dispoziţie  numai  pentru  desvoltarea  sufletului,  pentru  cul¬ 
tură  şi  istorie.  Unele  dintre  animale  se  pot  instrui  ce-i  drept,  ca  să  aprindă 
o  cliibrită,  să  mănânce  cu  lingură  sau  cu  furculiţa,  să  conducă  un  auto¬ 
mobil,  sau  să  salute  foarte  cuviincios,  cum  mulţi  dintre  oameni  nu  ştiu 
s’o  facă,  însă  cu  toată  dresura,  totuş  el  rămâne  aceea  ce  este,  adecă  un 
simplu  animal  lipsit  de  cultură;  sufletul  animalului  se  mişcă  între  grani¬ 
ţele  vieţii  de  sentimente,  vegetale  sau  sensitive,  dar  spiritul  omenesc  se 
luptă  după  o  cultură  spirituală  şi  după  o  mai  intensivă  vieaţă  de  simliri 
profunde,  cuprinzând  cu  ajutorul  lui  tot  domeniul  tehnicei  şi  al  ştiinţii,  al 
adevărului,  al  libertăţii  etice  şi  al  religiunii.  Recerinţele  animalului  sunt 
foarte  neînsemnate:  maimuţa  ştie  să  mănânce  urez  şi  să  se  caţare  pe  ar¬ 
bori;  nimeni  nu  cunoaşte,  dar  nici  nu  există  o  istorie  culturală  a  gibbo* 
nilor  şi  a  gorilelor;  dimpotrivă  omul  năzueşte  tot  mai  sus  înălţându-se 
dela  simple  noţiuni  până  la  concluzii  şi  idei  de  o  măreţie  sublimă,  îşi  în¬ 
tocmeşte  biblioteci  şi  palate  aşa  de  admirabile,  pe  cari  nu  le  visează  însă 
ori  şi  cât  ar  trăi  o  maimuţă  sau  un  alt  animal  domestic.  Animalul,  n’are 
aceste  dispoziţii  şi  aici  to  mai  e  să  căutăm  prăpastia;  operile  şi  istoria 
spiritului  omenesc  sunt  puternice  argumente,  ce  mărturisesc  adevărul  cu 
mii  de  limbi ! 

Dar  şi  mai  intenziv,  este  un  alt  glas  în  pieptul  nostru,  care  ne  spune 
că  suntem  mai  mult,  suntem  altfel  decât  numai  nişte  simple  animale.  în 
internul  nostru  vieţueşte  o  fiinţă  nevăzută,  despre  care  noi  avem  o  con¬ 
vingere  nemijlocită  şi  fiinţa  aceasta  nu  poate  fi  identică  cu  organele  tru¬ 
pului,  sau  cu  instinctele  naturale  ale  vieţii  noastre  animalice.  Nimic  nu 
simţim  cu  mai  multă  intimitate  şi  siguranţă  decât  acest  conţinut  şi  avuţie 
a  spiritului  nostru;  şi  despre  nimica  nu  suntem  mai  siguri,  decât  ca  despre 
puterea  şi  libertatea  noastră  internă,  —  aceste  forţe  şi  dispoziţii,  ce  le 
aflăm  ascunse  în  noi,  având  menirea  de  a  ne  nobilitâ  şi  cultivă  eul  no¬ 
stru  propriu.  Şi  tocmai  amintita  parte  spirituală,  suprasenzuală  a  fiinţii 
noastre,  pe  care  o  simţim  nemijlocit  şi  totdeauna  în  adâncul  conştiinţii, 
ne  face  aceia  ce  suntem,  ne  ridică  sus  pe  un  piedestal  înalt  la  care  nu 
se  pot  ridică,  animalele! 

Prin  urmare  prăpastia  va  există  chiar  şi  atunci  între  om  şi  animal, 
dacă  hipoteza  descendenţei  va  fi  să  fie  reală!  Care-i  aşadară  cauza  ei? 
Poate  că  unii  dintre  noi  vom  fi  pregătiţi  a  răspunde  repede:  da,  corpul 
omenesc  îşi  are  originea  din  oarecare  animal  anthropoid,  dar  spiritul  ome- 

nesc  este  creat  imediat  prin  Dumnezeu.  Se  păstrează  astfel  neatacată, 
demnitatea  omenească,  ce  nu  se  poate  compară  cu  nimica  în  lume?  E 
susţinută  astfel  demnitatea  incomparabilă  a  spiritului  omenesc?  Chiar  ad¬ 
miţând  hipoteza  evoluţionismului,  corpul  nostru  omenesc  nu  e  creat  totuş 
de  Dumnezeu?  Ca  să  putem  răspunde  la  întrebările  de  mai  sus,  noi 
trebue  să  ne  eliberăm  de  părerea,  că  Dumnezeu  a  voit  evoluţia  în  modul 
acela,  că  creând  la  început  totul  le-a  lăsat  apoi  pe  toate  să  se  desvoalte 
singure  de  sine,  cum  vor  vrea.  Aşa  ceva  ar  puteâ  susţinea  Deismul  şi 
aderenţii  lui,  însă  dimpotrivă,  Dumnezeu  este  nemijlocit  activ  în  acml  evo¬ 
luţiei,  îndeplinind  toate  prin  imanenţa  sa  transcendentă  (Vorbirea  ap.  Pavel 
în  Areopag:  Fapt.  Ap.  17,  v.  24).  Prin  urmare  corpul  omenesc,  ce  s’a 
format  pe  cale  evoîuţionistică,  nu  este  simplu  numai  o  creaţiune  imediată 
a  Iui  Dumnezeu  şi  propoziţia  care  spune,  că  sufletul  omenesc  este  făcut 
imediat  de  Dumnezeu,  nu-şi  pierde  valoarea  sa  chiar  şi  când  s’ar  afirmă 
şi  susţinea  din  partea  ştiinţelor  naturale,  o  evoluţie  în  linie  dreaptă,  dela 
psihicul  animalic  până  la  cel  omenesc. 

Dar  n’a  fost  un  act  de  creare  al  lui  Dumnezeu,  cu  mult  mai  imediat, 
prin  care  s’a  făcut  sufletul  ca  o  parte  cu  totul  nouă  şi  de  sine  stătătoare, 
ce  n’are  nici  o  legătură  şi  nici  o  bază,  nici  chiar  în  psihicul  animalelor 
celor  mai  superioare?  Desigur  că  asttel  demnitatea  spiritului  omenesc  ar 
fi  păstrată  şi  asigurată  faţă  de  ori  şi  ce  încercări  de  a-i  deduce  originea 
din  animale.  Dar  împotriva  posibilităţii  unei  creări  imediate  a  sufletului 
din  mâna  lui  Dumnezeu,  fiziologa  modernă  ridică  mai  muUe  dificultăţi. 
Se  înţelege  că  hipoteza  unor  anatomi  materialişti  mai  vechi,  cari  socoteau 
că  sufletul  nu  este  nimic  alta  decât  numai  suma  acţiunii  şi  mişcării  cree- 
rilor,  a  bancrotat  în  cele  mat  multe  părţi  ale  ei.  Una  însă  o  ştim  sigur 
şi  anume  faptul,  că  sufletul  e  legat  foarte  strâns  de  celulele  creerului; 
centrele  singuraticilor  acţiuni  psihice,  sunt  localizate  în  diferitele  focare  şi 
părţi  ale  creerului;  sufletul  omenesc  creşte  şi  el  împreună  cu  creerul,  iar 
funcţiunile  spirituale,  atât  la  om  cât  şi  la  animale,  sunt  legate  de  funcţiu¬ 
nile  creerului.  (Voiu  arăta  mai  târziu  însă,  că  cu  toate  acestea  sufletul 
este  independent,  fiind  numai  relativ  dependent  de  creer).  Aici  ne  intere¬ 
sează  chestiunea ,  că  dimpreună  cu  evoluţia  creerului  se  săvârşeşte  şi  o  evo¬ 
luţie  a  sufletului?  Desvoltându-se  omul  încât  priveşte  fizicul  său,  din 
corpul  animalic,  este  oare  corect  a  presupune,  că  numai  creerul  singur 
n’a  luat  parte  la  această  evoluţie?  Sau  poate  s’a  desvoitat  armonic  şi  el 
împreună  cu  celelalte  organe  somatice,  stând  pe  loc  singur  numai  pro¬ 
cesul  de  evoluţie  psihică,  ca  apoi  să  se  continue  numai  la  om,  —  prin 
o  recreare  cu  totul  nouă  din  partea  Iui  Dumnezeu?  Psihologia  empirică 
se  pronunţă  în  conţi  a  acestei  opinii;  ea  arată  cu  toată  siguranţa,  că  baza 
pentru  evoluţia  spiritului  omenesc,  este  psihicul  animalic  şi  că  vieaţa  psi¬ 
hică  a  omului,  încât  priveşte  treptele  inferioare  ale  vieţii  sensuale  şi  in¬ 
stinctive,  cuprinde  în  sine  aceea  ce  observăm  şi  la  funcţiunile  psihice  ale 
animalului,  cu  acea  deosebire  însă,  că  la  om  vieaţa  simţuală  şi  instinctivă 

se  manifestează  şi  în  alte  forme,  din  care  se  poate  deduce  apoi,  imensul 
progres  ce  I-a  făcut  omul 

Dar  întrebarea  cardinală  care  ne  preocupă  este.  că  acele  aptitudini 
ale  sufletului  animalic  sunt  germenii,  din  cari  să  se  fi  desvoltat  —  cu 
aceiaş  necesitate  mecanică  ca  dintr’o  murdară  crisalidă  cel  mai  admirabil 
fluture,  cu  aripi  de  mătasă,  moi,  —  aptitudinile  spiritului  omenesc,  adecă 
inteligenţa  şi  voinţa  liberă?  Este  oare  spiritul  omenesc,  fiind  creat  chiar 
de  Dumnezeu,  numai  gradual  mai  superior  decât  psihicul  animalului?  Nu 
este  prin  urmare  deosebirea  aceasta  originală  şi  învingătoare?  Da,  e  în¬ 
vingătoare!  Nu-mi  permite  spaţiul,  ca  să  mă  extind  mai  mult  asupra  di¬ 
feritelor  chestiuni  speciale,  cari  aparţin  psihologiei  comparative.  Dacă  vom 
cetî  un  singur  op  serios  numai  despre  psihologia  animalelor  ne  vom  con¬ 
vinge  cât  stă  de  departe  de  adevăr  înomenirea  animalelor,  pe  care  a 
adus-o  la  modă,  nu  ştiinţa,  ci  câte  un  răbduriu  proprietar  de  circ  sau  me- 
nagerie,  cu  un  al  său  « Haas -maimuţă »  sau  « Nero-câne-om »  foarte  cuminte! 
Cine  vrea  să  şteargă  deosebirea  aceasta  dintre  om  şi  animale,  trebue  mai 
întâi  sau  să  antropomorfiseze  dobitoacele  şi  să-l  tereornorfiseze  pe  om,  sau 
să  taie  nodul  gordian,  cu  o  singură  lovitură  de  spadă,  dar  o  adevărată 
ştiinţă  nu  îngădue,  în  interesul  adevărului,  pe  nici  una  din  amândouă. 
Pentru  de  a  argumentă  demnitatea  deosebim  dintre  om  şi  animal,  nu  voiu 
aleigâ  mai  departe,  decât  numai  ia  acel  obiect  de  o  putere  critică  carac¬ 
teristică,  prin  care  răspunsul  nostru  va  primi  o  direcţie  tot  mai  hotărîtă : 
adecă  mă  cuget  la  chestiunea  limbii. 

Şi  animalul  posede  o  limbă,  exprimând  prin  gesturi  şi  sunete  near¬ 
ticulate  diferite  stări  şi  manifestări  ale  psihicului  său;  cânele  latră,  se  chî- 
lălăeste,  urlă,  scrâşneşte,  contorul  diferitelor  stări  psihice,  în  cari  se  află 
momentan.  Insă  aceea  ce  exprimă  el  prin  aşa  numita  limbă  a  sa,  se  re¬ 
feră  numai  la  necesităţi  sensuale  şi  astfel  se  deosebeşte  specific  de  graiul 
omenesc.  Oamenii  nu  numai  că  articulează  diferitele  sunete,  formând  prin 
ajutorul  articolului  o  nenumărată  mulţime  de  cuvinte,  dar  ei  întrebuinţează 
aceste  cuvinte  ca  simboale  abstracte  ale  obiectelor:  limba  se  pune  în  ser¬ 
viciul  şi  în  legătură  cu  necesităţi  mai  superioare  ale  vieţii,  făcând  posi¬ 
bilă  o  vieţuire  comună,  şi  promovează  cultura.  Limba  este  expresia  psi¬ 
hică  a  cugetării  şi  vestmântul,  în  care  se  învestmânta  gândirea,  iar  fără 
de  cugetare  n’ar  fi  posibilă  nici  limba  —  înţeleg  adecă  adevărata  limbă 
şi  nu  vorbele  neînţelese  ale  papagailor  şi  gângăvitul  copiilor. 

Limba  nearticulată  a  animalelor  este  probabil  germenele  primordial 
al  facultăţii  omului  de  a  se  pune  in  înţelegere  cu  alţii;  dar  cari  au  fost 
factorii  aceia,  prin  infiuinţa  cărora  gângăvitul  omenesc  de  pe  vremuri,  a 
primit  o  astfel  de  schimbare  şi  perfecţiune?  Simple  schimbări  fiziologice 
numai  nu  sunt  suficiente  pentru  explicarea  unui  fenomen  atât  de  intere¬ 
sant.  «Dacă  s’ar  forma  şi  organiză  sbierătut  animalelor,  în  ce  chip  s’ar 
dori,  nevenînd  în  ajutor  şi  raţiunea,  nicicând  nu  s’ar  putea  întruchipa  o 
limbă  omenească»,  zice  Herder  (comp.  M.  MiiUer ;  Das  Denken  im  Lichte 

der  Sprache,  pag.  49).  Fără  îndoială,  că  dimpreună  cu  desvoltarea  cor¬ 
pului  s’au  creat  pe  încetul  şi  organele  de  vorbit,  aşa  încât  s’au  putut 
rosti  litere  şi  complexuri  de  litere,  adecă  cuvinte.  Cum  a  ajuns  însă  omul, 
ca  aceste  cuvinte  să  le  întrebuinţeze  pentru  însemnarea  diferitelor  obiecte 
şi  pentru  împărtăşirea  reciprocă  de  idei?  Care  a  fost  motivul  vorbirii? 
Pentruce  nu  vorbesc  de  pildă  şi  animalele  mai  superioare,  Ia  cari  orga¬ 
nele  de  vorbit  sunt  tot  aşa,  ba  uneori  chiar  şi  mai  bine  desvoltate  ca  ale 
omului?  De  inpedimente  anatomice,  nu  poate  fi  vorba:  prin  urmare  sunt 
altele  cu  mult  mai  însemnate,  adecă  cele  de  natură  psihică.  «Maimuţa 
nu  vorbeşte,  pentrucă  n’aie  ce  spune»,  zice  W.  Wundt  Motivul  vorbirii 
îşi  are  originea  sa,  în  raţiune,  adecă  în  construcţia  psihică  mult  mai  su¬ 
perioară  a  omului.  «E  spiritul,  ce  îşi  zideşte  trup»,  zice  foarte  frumos  un¬ 
deva  SchiUer  şi  dimpreună  cu  el  putem  susţinea  şi  noi,  că  spiritul  este 
acela,  care  şi-a  creat  pe  seama  lui  limba!  Dar  în  ce  constă  mai  de-aproape 
particularitatea  aceasta  a  spiritului  omenesc?  Răspunsul  e  foarte  simplu, 
deoarece  el  ne  va  spune,  că  ea  constă  în  posibilitatea  de  a  se  înţelege 
cu  ajutorul  stării  de  conştiinţă,  atât  pe  sine  însuş,  cât  şi  de  a  cuprinde 
lumea  externă,  pentru  a  căror  concretizare  şi  exprimare  nu  sunt  sufici¬ 
ente  numai  gesturile;  sau  altfel  zis,  ea  constă  în  posibilitatea  de-a  formă 
noţiuni  abstracte  şi  idei  spirituale. 

Limba  omenească  presupune  prin  urmare  faptul,  că  viaţa  psihică  a 
trecut  întriun  stadiu  mai  superior,  într’o  sferă  mai  înaltă,  iar  gândirea  şi 
raţionarea  au  eşit  din  graniţile  fireşti  ■<  nimalice,  luând  o  direcţie  nouă, 
specific  spirituală.  Vieaţa  spirituală,  nu  este  numai  o  simplă  înălţare  gra- 
duală  dela  instinctul  şi  facultatea  de  asociaţie  a  animalului,  la  libertatea 
voinţii  şi  la  inteligenţă:  filozofia  şi  psihologia  modernă,  începând  dela  E. 
V.  Hastmann,  recunoaşte  această  deosebire  generală,  separând  vieaţa  in¬ 
stinctivă  inconştientă  a  sufletului,  de  cea  conştientă  a  spiritului. 

Acum  însă  ni-se  impune  întrebarea,  că  de  unde  vine  tinderea  tot 
mai  în  sus,  adecă  păşirea  sufletului  dela  cele  sensuale,  la  cele  spirituale, 
şi  dela  cele  fizice  la  cele  metafizice? 

Pentru  acela,  care  nu  voeşte  să  sară  uşor  peste  deosebirea  şi  pră¬ 
pastia  constatată,  există  numai  un  singur  răspuns:  el  va  spune,  că  aici  în¬ 
cepe  un  şir  nou  de  cauze  şi  efecte  în  evoluţia  organismelor.  In  psihicul 
său  mai  bine  zis,  în  sufletul  natural,  legat  prin  lanţuri  sensuale  de  ma¬ 
terie,  a  strălucit,  o  cauză  spirituală,  o  personalitate  etică,  ce  i-a  deschis 
alte  nouă  sfere  de  vieaţă  spirituală,  dând  puterilor  vechi  sufleteşti,  un  alt 
conţinut,  altă  direcţiune  şi  alte  ţinte.  Aşa  a  fost  crearea  spiritului  ome¬ 
nesc,  aici  avem  de  căutat  mâna  atotputernică  a  lui  Dumnezeu  ce  a  diri¬ 
guit  întreg  procesul  de  evoluţie,  aceasta  a  fost  dacă  vrem  crearea  omului, 
în  sufletul  Iui  s’a  plantat  lumi  nouă,  ţinte  noi,  conţinut  nou,  iar  prin  lupta 
înverşunată  a  omului  pentru  alte  superioare  bunuri  spirituale,  de  adevă¬ 
ruri  şi  valori  etice,  el  s’a  înălţat  pe-o  treaptă  de-o  reală  şi  sublimă  vieaţă 
spirituală,  iiberându-se  astfel  celea  pentru  păşirea  biruitoare  a  progresului 

şî  deschizându-i-se  ei  adecă  creaturei  reînoite,  regiunile  imense  şi  încân¬ 
tătoare  ale  culturii  pe  toate  terenele,  atât  ale  ştiinţii  şi  artei,  cât  şi  ale 
moralei  şi  religiunii.  Activitatea  spirituală  a  fost  şi  a  rămas  şi  mai  departe 
legată  de  organele  fizice  ale  creerului  şi  de  temeliile  naturale  ale  psihi¬ 
cului  animalic,  dar  prin  noi  încordări  spirituale,  creerul  evolua  —  motivul 
pentru  deosebirea  creerului  maimuţii  de  al  omului  zace  în  activitatea  spi¬ 
rituală  —  şi  astfel  ajunge  la  conştiinţa  personalităţii,  adecă  a  celei  mai 
superioare  categorii,  pe  care  o  cunoaştem,  şi  de  care  suntem  însufleţiţi 
cu  toţii.  Sufletul  omului  n’a  rămas  încătuşat  de  vieaţa  vegetativ  animalică, 
dimpreună  cu  a  cărei  trebuinţi  ce  i-s’au  ivit  şi  au  perit,  apoi  să  moară  la 
un  loc  împreună  şi  ei,  dimpotrivă  în  adâncul  lui  a  primit  raza  fiinţii  dum- 
nezeeşti,  a  unui  Dumnezeu  nematerial,  spiritual,  personal  şi  nemuritor.  A 
rămas  ce-i  drept  şi  mai  departe  în  activitatea  sa,  legat  de  organele  fizice 
ale  trupului,  dar  conform  fiinţii  sale  este  o  realitate  independentă,  ce  ne-o 
argumentează  nedubios  şi  imediat,  atât  conştiinţa  eului  propriu,  cât  şi  a 
libertăţii  noastre  etice.  Faptul  independenţii  vieţii  spirituale  şi  conştiinţa 
imediată  a  demnităţii  şi  superiorităţii  noastre  peste  natură  şi  lume,  nu  sunt 
numai  iluziuni  neîntemeiate.  Explicarea  lor  o  aflăm  în  faptul,  că  însuşi 
Dumnezeu  şi-a  creat  sie-şi  un  chip  în  internul  nostru,  o  microoglindă  în 
care  străluceşte,  deşi  foarte  palid,  icoana  fiinţii  sale  nemărginite.  Sufletul 
omenesc  este  chipul  lui  Dumnezeu / 

Poate  că  vă  mai  aduceţi  aminte  de  un  articol  publicat  în  «Telegraful 
Român»,  în  care  am  tractat  despre  întruchiparea  vieţii,  adecă  cum  fiinţele 
vii  se  compun  din  aceleaşi  elemente  chemice,  ca  şi  lucrurile  anorganice 
şi  cum  se  stăpânesc  de  aceleaşi  legi  chemice-fizicale,  ca  şi  cele  din  urmă. 
Cu  toate  acestea  însă  am  văzut,  că  vieaţa  nu  s’a  putut  ivî  dintre  margi¬ 
nile  lumii  anorganice  numai  prin  activitatea  unor  forţe  fireşti,  ci  a  pretins 
pentru  explicarea  ei,  un  principiu  special  de  vieaţâ,  un  nou  şir  de  cauza¬ 
lităţi.  Tot  aşa  e  şi  aici:  sufletul  omenesc  e  legat  de  funcţiunile  naturale 
ale  creerului  şi  psihicului  animalic,  dar  fiinţa  şi  activitatea  lui  caracteristică, 
cari  constituesc  ceva  real  şi  independent,  pretind  pentru  explicarea  lor, 
un  nou  şir  de  cauze  şi  de  efecte,  adecă  intervenirea  lui  Dumnezeu,  care-şi 
creează  în  spiritul  omenesc,  chipul  său  măreţ. 

Astfel  cred  să  fi  rezolvat  foarte  pe  scurt,  problema  evoluţionîsmului 
şi  să  fi  arătat  poziţia  ce  trebue  s’o  luăm  noi,  ca  intelectuali  moderni  faţă 
de  el.  Despre  modul  cum  se  pot  împăca  rezultatele  mai  nouă  ale  ştiinţii 
cu  sf.  Scriptură,  vom  vorbi  mai  pe  larg  cu  altă  ocazie  şi  anume  atunci 
când  vom  tracta  despre  dogma  creştină  a  creării  universului.  Atâta  pot 
să  spun  de-acum,  că  între  ele  nu  există  nici  un  conflict  şi  nu  poate  există, 
deoarece  sf.  Scriptură  în  primul  rând  nu  este  şi  nu  vrea  să  fie  un  op  de 
ştiinţă  naturală  sau  geologică  şi  capitolele  prime  din  Geneza,  n’au  intenţia 
să  ne  prezinte  un  tractat  ştiienţific  al  creării  universului,  ci  trebue  să 
le  privim  ca  pe  un  sublim  imn  de  laudă  faţă  de  creator,  faţă  de  acela, 
căruia  toţi  şi  toate  au  să-i  mulţămească  precum  zice  sf.  ap.  Pavel,,  «su- 

flarea,  vîeaţa  şi  toate».  Să  reasumăm  prin  urmare  încă  în  câteva  cuvinte 
înainte  de  ce  vom  termina,  însemnătatea  ce-o  are  pentru  credinţa  noastră 
ortodoxă,  hipoteza  evoluţiei. 

în  univers  există  desvoltare  şi  chiar  dacă  nu  se  poate  argumentă 
perfect  încă,  evoluţia  este  o  hipoteza  necesară  şi  o  axioma  a  ştiinţelor  na¬ 
turale  contimporane.  (Reirike).  Dar  evotuţionismul,  nu  este  un  principiu 
explicativ,  adecă  el  nu  explică  nici  începutul  şi  nici  regularitatea  desvol- 
tării  universului,  ci  el  pretinde  cu  atât  mai  mult  un  Dumnezeu  creator, 
care  e  activ  în  mijlocul  ei,  iar  noţiunii  pure  a  unui  Dumnezeu  creator  îi 
corăspunde  mai  bine  acceptarea  unei  evoluţii,  decât  acceptarea  altor  in- 
fluinţe  făcute  ulterior  în  lume.  Din  ultimul  punct  de  vedere,  evoluţia  s’ar 
puteâ  chiar  numi  şi  un  postulat  religios. 

Primirea  omului  în  cadrele  acestei  evoluţii,  adecă  acceptarea  teoriei 
despre  descendenţă,  nu  poate  sguduî  de  loc  credinţa  în  Dumnezeu  şi 
chiar  şi  dacă  atât  trupul  cât  şi  sufletul  în  urma  urmelor  s'ar  fi  desvoltat 
din  animal,  totuş  ele  ar  rămânea  etern  opuri  imediate  ale  unui  Dumnezeu, 
ce  e  activ  prin  a  sa  transctdenţă  imanentă  în  ori  şi  ce  evoluţie. 

Dar  faptele  vieţii  spirituale  omeneşti,  adecă  independenţa  spiritului, 
conştiinţa  eului  propriu  şi  libertatea  etică,  argumentează  pe  deplin  că  omul 
nu  este  numai  un  simplu  product  de  desvoăare  al  unui  proces  natural  de 
evoluţie,  ci  că  dânsul  este  chipul  spiritului  lui  Dumnezeu,  ce-a  fost  creat 
în  mersul  evoluţiei  prin  o  influinţă  liberă  şi  imediată  a  iui  Dumnezeu. 
Ţinta  evoluţiei,  voită  şi  condusă  de  Dumnezeu,  a  fost  spiritul  omenesc, 
care  fiind  făcut  după  chipul  etern  al  creatorului,  se  înalţă  infinit  de  sus 
peste  natură  şi  peste  lume.  Cele  două  fundamente  ale  unei  concepţii  de 
vieaţâ  religioasă  vor  rămânea  totdeauna  Dumnezeu  şi  sufletul. 

Ajungând  la  rezultatele  amintite,  cari  pot  mulţămî  chiar  şi  inima  celui 
mai  sceptic  îndoelnic  să  ne  imaginăm  următorul  tablou  simbolic,  care  va 
lumină  de-ajuns  lostul  credinţei  creştine  în  înşiruirea  veacurilor,  dela  zi¬ 
direa  lui.  înaintea  ochilor,  văd  un  ocean  o  mare  universală,  din  mijlocul 
căreia  se  înalţă  o  stâncă  puternică.  La  picioarele  ei  se  perândează  într’o 
eternă  prefacere,  valuri  peste  valuri,  nenumărat  de  multe.  —  Stânca  nu  e 
nimic  alta  decât  concepţia  de  vieaţâ  creştină,  iar  valurile  ce  se  sbat  la  pi¬ 
cioarele  ei  sunt  sistemele  schimbâcioase  ale  ştii n ţii  omeneşti.  Acolo  jos, 
la  picioarele  stâncii,  care  stă  şi  a  stat  neciiniitâ  de  două  mii  de  ani,  do¬ 
gorită  şi  de  soarele  cald  şi  de  vânturile  pustiei  şi  şi  de  viforul  oceanelor 
gheţoase,  —  acolo  jos  n’au  fost  rare  şi  puternice  râsboiri  de  valuri.  Sunt 
350  de  ani,  de  când  a  început  o  astiel  de  luptă.  Un  oarecare  vai,  din  cele 
multe,  stătuse  atâta  vreme  liniştit  şi  paşnic,  la  peptul  stâncii,  încât  locui¬ 
torii  eî  au  crezut,  că  acest  val  e  concrescut  la  un  loc  cu  temeliile  ei  şi 
că  de-ar  veni  un  alt  val,  alungându-i  pe  cei  dintâi,  toată  stânca  s’ar  pră¬ 
buşi,  fără  îndoială  în  adâncuri.  Cu  adevărat,  veni  un  alt  val,  mai  nou  şi 
puternic,  alungând  pe  cel  dintâi,  dar  cu  toate  acestea  n’a  putut  dărâmă 
stânca.  —  Socot,  că  icoana  nu  e  greu  de  priceput.  Răsboiul  apelor,  despre 

care  vorbesc,  în  care  valul  ştiinţii  omeneşti  a  năvălit  împotriva  stâncii 
concepţiei  de  vieaţă  creştină,  este  lupta  dintre  sistemul  kopernican  şi  pto- 
Jemeic.  Sistemul  solar  al  lui  Ptolemeus,  se  odihniâ  cu  atâta  linişte  şi  pace 
la  picioarele  stâncii  concepţiei  de  vieaţă  creştine,  încât  s’a  crezut,  că  fără 
de  el  nu  e  mântuire;  dacă  pământul  ar  începe  să  se  rotească  în  jurul  soa¬ 
relui  şi  dacă  pământul  nrar  mai  stă  liniştit  ca  şi  mai  înainte,  atunci  s’ar 
dărâmă  stânca.  —  Când  valul  acela  vechiu,  trebui  să  cedeze  şi  când  sosi 
mai  nou  şi  mai  puternic  sistemul  lui  K^opernikus ,  alungând  pe  cel  vechiu 
şi  când  pământul  începu  să  se  rotească  în  jurul  soarelui,  stânca  tot  nu  se 
prăpădi!  Sufletele  credincioase,  cari  începuseră  să  tremure,  sau  convins 
că  nu  eră  nici  un  motiv  pentru  teamă.  Stânca  eră  prea  puternică  decât 
ca  să  fie  spălată  de  un  jo;  frumos,  de-o  adiere  sprinţară  a  valurilor. 

Dupăce  mai  trecură  vre-o  300  de  ani,  la  poalele  bătrânei  stânci  se 
încinse  iarăş  o  nouă  luptă.  Se  repetă  acelaş  joc,  ca  şi  mai  înainte, 
adecă  un  val  se  odihnise  prea  mult  la  picioarele  ei.  Locuitorii  stâncii  se 
deprinseseră  din  nou  cu  vecinătatea  lui,  încât  li  se  păreâ  indispensabil  şi 
că  dacă  ar  fare  loc  unui  val  şi  mai  puternic,  ar  trebui  să  se  prăbuşească 
şi  stânca  în  abiz.  Şi  de  astădată  sosi  valul  cel  tinăr,  şi  în  lupta  ce  decurge 
între  el  şi  cel  vechiu,  foarte  probabil  că  va  învinge  cel  nou  şi  de  astă¬ 
dată.  Dar  de-aici  urmează  poate,  că  ocupând  acesta,  noul,  locul  celui 
vechiu,  să  cadă  stânca? 

Cred,  că  şi  acest  chip  nu  e  prea  greu  de  înţeles.  Vorbesc  adecă 
despre  hipoteza  evoluţiei  şi  teoria  constanţei,  după  care  se  credea  până 
acum,  că  Dumnezeu  a  creat  dela  început  toate  genurile  de  animale  şi  de 
plante,  cari  le  avem  azi.  Teoria  aceasta  păreâ  atât  de  frumoasă  şi  se  po- 
tnveâ  atât  de  nevinovat  şi  de  simplu  în  concepţia  de  vieaţă  creştină,  încât 
unii  s'au  deprins  a  crede,  că  dacă  va  cădea  şi  această  teorie,  dimpreună 
cu  dânsa  se  va  nimici  întreaga  concepţie  de  vieaţă  creştină.  Şi  venî 
timpul  şi  clipa,  când  la  anul  1859,  se  porni,  cu  o  forţă  neobicinuită  şi 
elementară,  din  Anglia  un  nor  de  valuri  furtunoase;  ele  veneau  tot  mai 
mari  şi  mai  intenzive,  crescând  în  putere  şi  energie  până  ce  spuma  albă 
şi  degetele  valurilor,  atinseră  zimţii  puternicei  stânci.  Numele  adevărat  al 
acestui  val,  azi  nu  mai  este  nici  Darwin  şi  nici  darwinismul,  în  schimb  se 
numeşte  teoria  evoluţiei ,  care  se  luptă  împotriva  teoriei  constanţei ,  şi  după 
cum  se  poate  prevedeâ  din  succesele  lui  de  până  acum,  se  poate  crede, 
că  va  eşî  biruitor.  Din  cauza  aceasta  însă  trebue  ca  noi  să  tremurăm  de 
frica  îndărăptul  stâncii?  Nu,  aşa  ceva  să  nu  facem!  Stânca  concepţiei  de 
vieaţă  creştină,  va  rămâneâ  cu  toate  astea,  chiar  şi  dacă  hipoteza  evolu- 
ţionismului  va  eşî  învingătoare  faţă  de  vechea  teorie  a  constanţii.  Poate 
că  nu  vor  trece  câteva  decenii,  şi  şi  acest  val  al  ştiinţii  se  va  odihni  pa- 
cinic  şi  îmblânzit  la  picioarele  stâncii  albe  şi  strălucitoare.  Şi  dacă  seco¬ 
lele  viitoare  vor  aduce  cu  sine  un  alt  val  şi  mai  puternic,  care  va  ocupă 
locul  şi  al  acestuia,  —  stânca  semnă  şi  măreaţă  a  concepţiei  de  vieaţă 
creştină,  va  rămâneâ  etern  neclintită  din  locul  ei. 

Despre  tăria  stâncii  putem  fi  convinşi  şi  liniştiţi  cu  toţii.  De  ce? 
Pentrucă  atât  stânca  cât  şi  valul,  nu  sunt  unui  altuia  duşmani  de  moarte, 
ci  tocmai  cei  mai  fireşti  prietini.  Ştiinţele  profane  şi  ştiinţele  bisericeşti» 
nu  stau  unele  faţă  de  celelalte  în  relaţii  vrăşmăşeşti.  Nu,  amândouă  sunt 
numai  două  râuri  din  acelaş  izvor,  din  un  loc,  din  una  şi  aceeaş  înţelep¬ 
ciune  nemărginită,  eternă  şi  divină.  Această  înţelepciune  nu  se  poate  con¬ 
trazice,  ori  de  ar  vorbi  în  limba  engleză,  sau  de  s’ar  face  cunoscută  în 
altă  limbă  de  pe  suprafaţa  pământului.1  Adevărata  ştiinţă,  nu  se  poate 
cutremură,  ci  dimpotrivă  ea  ne  ajută  ca  să  întemeiem  mai  solid  şi  să 
clădim  şi  mai  grandios,  acele  două  fundamente  pe  cari  ne  sprijinim, 
adecă:  Dumnezeu  şi  sufletul. Dr.  1.  Broşu. 


MIŞCAREA  LITERARĂ. 

Necesitatea  religiunei  pentru  omenire  de  Em.  Elefterescu.  Ediţia 
a  doua.  Câmpulung  1911.  Tipografia  şi  librăria  G.  N.  Vlădescu,  45  pag. 
Preţul  50  fileri. 

Ni-se  dă  ocaziunea  nu  arareori  să  vedem  în  munca  realizată  de 
ocupaţii  multilaterale,  diferite  scăderi.  Munca  acestor  oameni  trebue  însă 
respectată,  şi  mai  ales  atunci,  când  ea  izvoreşte  din  o  dorinţă  curat  creştină. 
Cu  o  atare  dispoziţie  a  inimei  a  scris  di  Elefterescu  broşura  de  faţă,  care 
deşi  nu  e  tratată  în  mod  ştiienţific,  merită  atenţiune. 

Nu  numai  lipsa  totală  de  religiune,  dar  chiar  şi  slăbirea  sentimen¬ 
tului  moral-religios  produce  noianuri  de  fărădelegi  şi  pierderi  însemnate 
în  interesele  noastre  vitale.  Această  împrejurare  îndeamnă  pe  autor  să 
scrie  despre  necesitatea  religiunei,  care  singură  poate  apăra  palatul  cernit 
al  inimii  omului.  Vorbele  oamenilor  mari  ai  omenimii,  împintenările  şi 
avânturile  ce  le-au  luat  producţiile  minţii  omeneşti  sub  scutul  credinţei 
ne  dovedesc  în  mod  neîndoios,  că  religiunea  e  pavăza  binelui  suprem. 
Cea  mai  perfectă  religiune  e  creştinismul,  care  a  apoteozat  durerea  şi  a 
uşurat  leagănul  chinuirilor  amare. 

Religiunea  creştină  a  dat  fiinţă  celor  mai  celebre  manifestaţii  ale  su¬ 
fletului  omenesc  şi  tot  ea  a  dat  pe  cei  mai  mari  bărbaţi,  cari  au  luptat 
pentru  apărarea  bisericii  şi  a  statului.  Autorul  aduce  câteva  pilde  din 
trecutul  nostru  pentru  amândouă  aceste  adevăruri;  aşa  bunăoară  pentru 
cel  de  al  doilea  aminteşte  pe  mitropolitul  Eftimie,  care  sub  Mihaiu  Vi¬ 
teazul  a  insuflat  energie  în  creştini  contra  Turcilor,  şf  pe  sufletul  lui  T. 

1  E.  Wasmann :  Der  Kampf  um  das  Entwicklungs-Problem  in  Berlin  pag.  52. 

s  Bibliografie:  E.  Wasmann,  Die  moderne  Biologie  und  Entwicklungstheorie ; 
acelaş:  lnstinkt  und  Inteliigenz  in  Tierreich;  W.  Wundt,  Vorîesungen  uber  Menschen- 
nnd  Tierseele;  A.  Schmittx  Das  Zeugniss  der  Vcrsfeinerungen  gegen  den  Darwinisnius ; 
/.  B"/nuller,  Aus  der  Urzeit  des  Menschen ;  /.  Ude,  Der  Darwinismns ;  C.  Schneider, 
Die  Geselze  der  Deszendenziheorie  in  ihrer  Berichtung  zum  religiosen  Standpunkt; 
Loofs ,  Antibackel;  Paulsen.  HaeckeI  als  Pbiiosoph  etc. 

Vladimireseu,  pe  episcopul  Ilarion  al  Argheşului,  în  palatul  căruia  s’a  cântat 
pentru  prima  dată:  «Mugur  mugurel». 

E  interesant  cum  combate  autorul  pe  David  Strauss,  care  pretinde 
că  religia  ar  putea  fi  înlocuită  cu  arta.  Ar  fi  o  mare  bătae  de  joc  — 
zice  autorul  —  pentru  cineva,  când  i-am  recomandă  să  se  distreze  cu 
muzica  tocmai  în  momentele  celei  mai  mari  nenorociri.  Ce  putere  poate 
găsî  omul  în  poezie,  muzică  etc.  pe  patul  morţii? 

Din  cele  spuse  până  acum  ne-am  putut  forma  convingerea,  ca  che¬ 
stiunea  e  privită  din  puncte  de  vedere  potrivite.  Astfel  am  părerea,  că 
broşura  poate  aduce  foloase  cetitorilor,  deşi  nu  e  scrisa  cu  pretenţii  mari 
ştienţifice.  Oh.  Comşa. 

M.  Roşu ,  Icoane  din  laptele  Bisericii .  Blaj,  1911,  preţul  3  cor. 

Sub  pretextul  unei  obiective  acţiuni  menite  să  ducă  la  o  înţelegere 
fră|eas:ă  a  celor  două  biserici  româneşti  unite  şi  neunite  din  Ardeal,  au 
apărut  de  câţiva  ani  o  serie  de  publicaţii  mai  mult  sau  mai  puţin  rezi¬ 
stente,  venite  dela  Blaj.  Oricât  de  sincere  şi  binevoitoare  au  putut  fi 
motivele,  cari  au  dat  impuls  acestor  stăruinţi  de  pacificare,  publicaţiile  eşite 
au  toate  o  notă  comună  foarte  semnificativă  şi  reliefată,  aceea  a  lipsei  de 
obiectivitate  în  apreciarea  bisericii  ortodoxe.  Constatarea  aceasta  o  confirmă 
deosebit  de  elocvent  noua  solie  de  acest  gen,  cuprinsă  în  cartea  despre 
care  vorbim  în  aceste  rânduri. 

E  o  interminabilă  tiradă  de  verbalism  insipid  şi  confus,  cu  răsboiri 
îndreptate  contra  marilor  filozofi  universali,  pentru  motivul  că  nu  înţeleg 
superioritatea  etică  a  creştinismului.  Se  opreşte  apoi  la  Reformaţiune, 
pentru  a-i  face  aceleaşi  manifestaţii  ostile,  cu  aplicări  categorice  de-ai  di¬ 
struge  orice  valoare  Se  opinteşte  să-i  arete  influenţa  dezastruoasă  ce  a 
avut-o  asupra  Românilor,  şi  marele  noroc  ce  l-am  avut  prin  Unire,  care 
ne-a  scăpat  de  maghiarizarea  sigură  venită  din  partea  calvinismului.  Fi¬ 
reşte,  aceste  expuneri  loguace  nu  sunt  nici  pe  departe  originale,  ci  un 
împrumut  foarte  puţin  inteligent  din  lucrările  lui  Bunea,  cu  întreaga  goană 
de  greşeli  istorice  ale  acestuia. 

E  peste  putinţă  să  mai  iei  în  serios  pe-un  om,  care  rezolvă  conti¬ 
nuitatea  Românilor  în  Dacia  prin  o  —  horribile  dictu  —  operaţie  juridică , 
(înţelegeţi,  mă  rog!)  p.  224,  fără  a  visă  măcar,  de  bogata  literatură  isto¬ 
rică  şi  filozofică  privitoare  la  aceasta  chestiune.  Debitează  cu  un  aer  de 
completă  ignoranţă  jelnică,  enormităţi  de  cari  îi  ruşine  şi  unui  licean,  că 
d.  p.  lorest  ar  fi  tradus  catehi-mul  calvinesc,  pe  când  orice  istoric  ne¬ 
pretenţios  ştie  că  nu  i  se  poate  pune  lui  în  cârcă  (cf.  Magyar  Muzeum. 
1859,  voi.  I.  p.  2 1 9  şi  urm.).  Afirmă  că  neuniţii  au  căpătat  în  1761  epis¬ 
copie  la  Braşov  (!!?)  şi  susţine  categoric  că  Sava  Brancovici  a  umblat  de 
2-ori  în  Rusia  ceeace  este  cu  desăvârşire  greşit.  Susţine  că  instituţia  pro¬ 
topopilor  e  de  origine  caivinească,  pe  când  aceştia  existau  încă  de  prin 
veacul  XlV-lea  etc.  etc.  Apoi  cu  un  tupeu  evreo-jezuitic  declară  pe  mi- 

tropolitul  Iorest  drept  un  scandalos,  pe  Sava  Brancovici  un  desfrânat, 
Ioasaf  un  parvenit ,  călugării  Visarion  şi  Sofronie  nişte  schismatici  destră¬ 
bălaţi,  Şaguna  un  român  contestabil  etc. 

La  stârşît  înjură  biserica  neunită  în  toate  formalităţile  dure,  o  stig¬ 
matizează  de  un  «non  sens»,  codaşă  şi  neputincioasă,  ai  cărei  preoţi  fac 
«amor  liber»  (p.  405)  şi  «nu  cred  în  sf.  cuminecătură»  (p.  334).  Concluzia: 
să  trecem  la  unire,  «poarta  de  aur  a  Românismului».  Acesta  este  tenorul 
poliloghiei  confuzo-caraghioasă,  pusă  în  circulaţie  de  substantivul  Roşu. 
II  compătimim  sincer  ?i  regretăm  tot  atât  de  sincer  că  memoria  lui  Bunea 
a  putut  fi  compromisă  prin  această  ruşine  a  Blajului.  De  încheiere,  ono¬ 
rabile  doctorand,  ne  permitem  o  modestă  observaţie:  Aţi  greşit  genul  li¬ 
terar.  D-voastră  aveţi  însemnate  calităţi  de  umorist  tragi  comic,  Piasaţi-Va, 
vă  rugăm,  de  aici  înainte,  dialectica  iperhazlie  în  reviste  umoristice  şi  Vă 
asigurăm  că  veţi  izbuti  să  deveniţi  cel  puţin  celebric .  Iar  pe  noi,  să  ne 

mai  slăbiţi  din...  topor.  A—Z. 

* 

Almanahul  scriitorilor  dela  noi.  Anul  I,  1912.  Din  editurile  «Li¬ 
brăriei  Naţionale»,  S.  Bornemisa  Orăştie.  Preţul  cor.  1‘80  franco.  E  o 
publicaţie  foarte  interesantă,  în  care  se  dau  portretele,  însoţite  de  o  scurtă 
notiţă  biografică  şi  de  câte  o  bucată  literară,  a  celor  mai  mulţi  scriitori 
dela  noi  Conţine  şi  un  registru  al  ziarelor  şi  revistelor,  cu  titlul  fiecăreia 
în  miniatură  şi  cu  note  explicatoare.  La  sfârşit  e  adaos  un  Calendar  pe 
1912.  Cartea  se  ceteşte  cu  interes  şi  e  potrivită  ca  dar  de  Crăciun. 

* 

Despre  colet ă,  şi  cum  să  ne  apărăm  împotriva  ei,  de  Dr.  B. 
Başiota ,  medic.  Această  broşură  formează  primul  număr  din  biblioteca 
ce  a  început  s’o  publice  foarte  folositorul  serviciu  de  informaţii  al  «Eco¬ 
nomului»  din  Cluj.  IntFo  expunere  limpede,  se  dau  câteva  informaţii 
despre  istoricul  colerei,  despre  cauza  şi  mijloacele  de  inficiare,  apoi  despre 
măsurile  de  apărare  împotriva  acestui  oaspe  nepoftit,  care  ne  ameninţă 
şi  pe  noi.  Dorim  ea  autorul  acestei  broşuri,  un  priceput  medic  român 

din  Cluj,  să  ne  mai  dea  şi  alte  publicaţii  de  conţinut  igienic. 

* 

Din  «Biblioteca  pentru  toţh  am  mai  primit:  Nr.  704  Rhea-Sllvla , 
dramă  în  5  acte  de  N.  Scurtescu  şi  Nr.  706  Goana  Torţelor,  piesă  în  4 
acte,  trad.  de  Emil  D.  Fagure. 

* 

« Amicul  Poporului »,  anul  LU,  întocmit  cu  cunoscuta-i  competenţă 
şi  pricepere  de  I.  Popovici,  are  'n  frunte  un  frumos  portret  al  d-lui  Anderiu 
Bârseanu,  noul  prezident  al  Asociaţiunii.  —  Evenimentele  mai  importante 
din  vieaţa  culturală  a  Românilor,  află  un  loc  ales  în  acest  bun  calendar. 
Aflăm  ad  portretul  d-lui  profesor  N.  lorga  cu  un  articol  elogios  asupra 
acestui  uriaş  al  gândirii  româneşti,  şi  câteva  cugetări  ale  dânsului.  Se 
aduce  un  articol  asupra  cursurilor  de  vară  dela  Vâlenii-de-munte  şi  resu- 
matul  a  5  lecţiuni  dela  acele  cursuri,  ceeace  ridică  mult  valoarea  acestui 

calendar.  Publică  portretul  lui  losif  St.  Şuluţu  şi  caracterizarea  acestui 
fost  prezident  al  Asociaţiei,  scrisă  de  N.  Iorga;  portretul  şi  necrologul 
pedagogului  Dr.  Petru  Şpan.  Are  câte  un  articol  comemorativ  despre 
Ioan  Maiorescu  şi  Leo  Tolstoi.  Descrierea  festivităţilor  neuitate  dela  Blaj 
cu  ilustraţiuni,  între  cari  portretul  ing.  Vlaicu  în  societatea  poetului  Goga. 
—  O  frumoasă  poezie  de  1.  Borcia  şi  un  articol  despre  întunecimea  de 
soare  din  1912  de  Gavr.  Todica,  un  articol  privitor  la  clasa  noastră  de 
mijloc,  o  cronică  a  anului  bogat  ilustrată  (V.  Stroescu),  şematismul  sta¬ 
tistic  al  Românilor  ş.  a.  m.  fac  din  acest  calendar  un  adevărat  almanah, 
în  care  orice  om  poate  găsi  destulă  hrană  sufletească  şi  distracţie  folosi¬ 
toare.  —  Preţul  70  fii. 

* 

« Poznaşul *  lui  Haralamb  Călămar  (Ermil  Borcia),  calendar  umoristic 
ilustrat  cu  nenumărate  caricaturi,  anul  XVII,  nu-l  poţi  lăsă  din  mână  până  nu 
l-ai  cetit  tot;  şi  dupăce  l-ai  pus  iarăş  îl  iai  şi  mai  ceteşti  când  una  când 
alta,  când  toate  glumele  şi  poznele  dintr’ânsul,  sunt  atât  de  bune.  Cine 
iubeşte  umorul  sănătos,  să-şi  cumpere  un  Poznaş  cu  60  fileri. 

* 

« Calendarul  Săteanului»,  anul  XXI,  apare  mai  bogat  în  text  ca 
până  acum,  se  vede  că  a  ajuns  la  vârsta  de  voinic  şi  a  moştenit  pe  un- 
chiaşul  cu  slove  cirile,  care  şi  a  trăit  traiul  şi  nu  se  mai  iveşte  de  aci  în¬ 
colo.  Lectură  folositoare  şi  instructivă  pentru  săteni.  Preţul  de  30  fileri 
îl  face  a  fi  cel  mai  ieftin  calendar  românesc. 


CRONICA  BISER1CEASCĂ-CULTURALÂ. 


Dorim  tuturor  colaboratorilor, 
abonaţilor  şi  prietinilor  revistei  noa¬ 
stre:  Sărbători  fericite  ! 

* 

Cătră  abonaţi !  Rugăm  din  nou  pe 
această  cale  pe  numâroşii  noştri  abonaţi 
cari  au  primit  «Revista  Teologică»  pe  anul 
întreg,  dar  încă  nu  şi-au  achitat  abona¬ 
mentul,  să  binevoîascâ  a  n*-l  trimite  în  tim¬ 
pul  cel  mai  scurt.  Nu  este  lucru  corect 
ca  cineva  să  primească  o  revistă,  dar  să 
nu-şi  împlinească  îndatoririle  băneşti  faţă 
de  ea!  Binevoiascâ  a  luă  în  considerare 
cheltuielile  mari  ce  le-am  avut  cu  publi¬ 
carea  ei,  şi  să  nu  ne  facă  o  mare  nedrep¬ 
tate  refuzând  a  plăti  costul  abonamentului 
la  timp.  Celce  vor  aşteptă  să  incasăm  abo¬ 
namentul  prin  postă,  îşi  fac  numai  chel¬ 
tuieli  de  geaba. 


Primul  congres  anual  al  „Societăţii 
ortodoxe  naţionale  a  femeilor  române" 
din  Regatul  român  s’a  ţinut  in  27  şi 
28  Noemvrie  v.  în  Bucureşti,  având  un 
program  frumos,  în  cadrele  căruia  s’au  des¬ 
făşurat  înălţătoare  festivităţi.  Congresul  a 
ales  pe  Înalt  Prea  Sfinţia  Sa  părintele  mi¬ 
tropolit  al  nostru  Ioan  de  preşedinte  de 
onoare  al  societăţii.  Despre  această  socie¬ 
tate  şi  despre  congresul  ei,  vom  aduce  un 
raport  mai  amănunţit. 

* 

Apel  la  inimile  române !  Munţii  despre 
miază-noapte  încunjură  comuna  cea  mai 
nefericită  a  «Moţilor»,  comuna  «Mogos». 

Este  ştiut,  cumcă  Moţul  din  această 
comună,  traiul  său  îl  câştigă  la  ţară. 

Comuna,  care  în  munţii  săi  e  răspân¬ 
dită,  din  veacuri  bătrâne  se  bucură  de  patru 
biserici  creştine  române. 

Situaţia  comunei  e  aşa  încât  fi eşte*care  bi¬ 
serică  din  această  comună  a  înăitat  şcoala  ei* 

r  • 

Aşa  şi  noi  «Mămăliganii»,  având  bi¬ 
serică,  am  făcut  şi  şcoală,  care  până  astăzi 
dă  dovada  despre  chemarea  ei. 

Suntem  aşa  numiţi  «Moţi»,  dar  Români  cu 
moravuri  şi  datine  româneşti ;  suntem  creştini 
gr.  or.,  cu  credinţă  curată  cătră  Dumnezeu. 

Şcoala  noastră  făcută  din  lemn  (ramuri 
verzi),  era  bună  odinioară  pentiu  micuţii 
-Moţi».  Aceştia  erau  dedaţi  în  locaşul  ei. 
Astăzi  se  pretinde  mai  mult. 

Se  cere  să  avem  şcoală  de  zid! 

Comuna  bisericească  foarte  tare  stârue 
să  poată  face  lucrul  acesta,  dar  poporul 
credincios,  care  chiar  şi  astăzi  poartă  sar¬ 
cina  cheltuelilor  cu  restaurarea  lăcaşului 
Sfintei  Biserici,  nu  mai  poate  jertfi. 

Da,  noi  «Moţii»  români,  creştini  a 
Sfintei  Biserici  române  gr,  or.  apelăm  Ia 
Românii  noştri  creştini,  să  binevoiascâ  cu 
ajutorul  lor  a  înlesni  spesele  poporului  să¬ 
rac  dela  această  biserică  ca  să-şi  poată  zidi 
şcoala  pe  care  o  au  preţuit-o  şi  atunci 
când  au  fost  numai  din  ramuri  edificată. 

«Moţii»  strigă,  în  credinţă  dumneze¬ 
iască:  «Creştine,  iubeşte  pe  aproapele  tău, 
ca  pe  tine  însuţi»;  —  şi-l  ajută! 

Toţi  acei  binefăcători,  cari  nulasăpe  aceşti 
părăsiţi  «Moţi»,  ca  să  piară  în  desvoltarea 
lor,  să  binevoiascâ  a  trimite  ajutorul  lor  la 
comuna  bisericei  gr. or.  din  Mogoş-Mâmăli- 
gani,  (u.p.  Bucsum)  pentru  edificarea  şcoalei. 

Mogoş-mâmăligani,  în  30  Sept.  1911. 
Pentru  comitetul  bisericii:  Vasilie  David, 
paroh  gr.-or. 

* 

Pentru  „Cultura  creştină",  in  Nr. 

19  al  «Culturei  creştine»  dela  Blaj,  dl.  «ar.» 
ne  dovedeşte  că  îndrăgirea  jurământului 
antimodernist  de  loc  nu  împiedecă  pe  om 
să  înţeleagă  greşit  ceeace  «ar»  trebui  să 
înţeleagă  drept.  Ar  fi  făcut  mai  bine  dacă 
observa,  că  numai  despre  modernism  a 
citat  catihetul  Ebert  din  Prohâszka,  pen- 
trucă  modernismul  a  determinat  începutu¬ 
rile  luptei  care  a  produs  jurământul  anti¬ 
modernist.  Dar  de  ce  atâta  vorbă?  Vadă-şi 
biserica  apuseană  de  catiheţii  ei!  Gh.  C. 

Colaboratorul  «Culturei  creştine»  dl. 
Simion  Gocan,  crede  că-şi  poate  sprijini 
superficialele  aprecieri  ce  le  făcuse  bise¬ 
ricei  ortodoxe  cu  câteva  citate  luate  din- 


tr’un  articol  al  părintelui  arhimandrit  luliu 
Scriban  şi  dintr’o  publicaţie  de  documente 
a  d-lui  Nicolae  îorga.  Dar  se  înşalâ,  căci 
Prea  Cuvioşia  Sa  părintele  I.  Scriban  vor¬ 
beşte  în  acel  articol  de  starea  de  aservire 
a  bisericei  ortodoxe  prin  stat,  şi  din  acest 
punct  de  vedere  îi  scoate  la  iveală  scăde¬ 
rile  de  cari,  recunoaştem,  nu  este  liberă. 
Noi  recunoaştem  scăderile  din  biserica  or¬ 
todoxă,  ca  să  le  putem  înlătura,  nu  ie 
acoperim  cum  fac  papiştii  cu  relele  din 
biserica  lor.  De  ce  nu  ne  răspunde  d-1 
Gocan  la  întrebarea  ce  i-am  pus-o  noi: 
«în  numele  cărui  spirit  teologi  ai  bisericei 
apusene  susţin  în  veacul  al  XX-lea,  în  cărţi 
provâzute  cu  clauzula  de  aprobare  a  auto¬ 
rităţii  lor  bisericeşti,  că  biserica  catolică  are 
dreptul  de  a  decretă  uciderea  ereticilor?» 
Să  vedetn  câtă  «cuminţenie  şi  judecată» 
obiectivă  este  în  stare  să  dovedească  d-sa 
apreciind  biserica  apuseană.  «Cuminţenia 
şi  judecata»  papistă,  când  e  vorba  de  a 
ponegri  biserica  ortodoxă  şi  de  a  scoate 
curată  pe  cea  apuseană,  o  cunoaştem  foarte 
bine  din  nenumăratele  dovezi  din  trecut. 

Ca  să  vadă  cu  câtă  îndreptăţire  aduce 
o  asemenea  «cuminţenie  şi  judecată»  câteva 
cuvinte  ale  d-lui  N.  lorga  în  contra  bise¬ 
ricei  ortodoxe  şi  pentru  cea  papistă,  îl 
îndrumăm  pe  d-1  Gocan  la  Nr.  128 — 29  din 
«Neam.  rom.»  din  acest  an,  unde  se  pot  ceti 
următoarele:  «Am  spus  cândva  (Studii  şi  do¬ 
cumente,  1 — II)  că  Biserica  latină,  dacă  am 
fi  primit-o  cu  toţii  la  început,  ni-ar  fi  adus 
servicii.  Dar  n’arn  primit-o.  Acuma  orto¬ 
doxia  e  întreţesută  cu  tot  trecutul  nostru. 
Şi  Dumnezeu  ştie  dacă  n’am  avea  astăzi, 
cu  catolicismul,  soarta  Polonilor  şi  Ungu¬ 
rilor,  în  cari  ne-am  fi  pierdut  poate !  Vorba 
e:  ortodoxie  a  fost,  ortodoxie  este,  orto¬ 
doxie  rămâne». 

Când  am  stă  să  înşirăm  noi  rătăcirile 
funeste  ale  bisericei  apusene,  ivite  ca  o 
consecvenţă  a  ruperii  legăturilor  ei  cu  doc¬ 
trina  şi  cu  biserica  veche  ecumenică,  con¬ 
tinuată  de  atunci  până  azi  în  biserica  or- 
todoxâ-c-atolică  a  Răsăritului,  atunci  am 
avea  multe  de  spus.  in  partea  privitoare 
la  doctrina  dogmatică  am  arătat  şi  vom 
mai  arătă  că  ceeace  vreau  unii  să  înfăţişeze 
ca  o  «evoluţie»  a  dogmelor  a  fost  o  « re¬ 
voluţie- »  a  lor,  o  abatere  dela  adevărul  ge¬ 
nuin  a  lui  Christos, 

